കണ്ണ് തള്ളേണ്ട ; ഇത് സ്വിഫ്റ്റ് സ്‌പോര്‍ടിന്റെ ബീ റേസിംഗ് എഡിഷന് - FUTURE KERALA - Daily on Business Economy and Society\nകണ്ണ് തള്ളേണ്ട ; ഇത് സ്വിഫ്റ്റ് സ്‌പോര്‍ടിന്റെ ബീ റേസിംഗ് എഡിഷന്\nറോം : ജാപ്പനീസ് വാഹന നിര്‍മ്മാതാക്കളായ സുസുകി ഇറ്റലിയില് സ്വിഫ്റ്റ് സ്‌പോര്‍ട് ബീ റേസിംഗ് ലിമിറ്റഡ് എഡിഷന് അവതരിപ്പിച്ചു. ഓണ്‍ലൈന് വഴി മാത്രമേ ലിമിറ്റഡ് എഡിഷന് കാര് വാങ്ങാന് കഴിയൂ. പ്രത്യേക പെയിന്റ് ജോബ്, അഡീഷണല് ബോഡി കിറ്റ് എന്നിവയോടൊപ്പം ഏവരുടെയും മനം കവരുംവിധം സൗന്ദര്യ വര്‍ദ്ധകങ്ങള് നല്‍കി ഹാച്ച്ബാക്കിനെ മാറ്റിയെടുത്തിട്ടുണ്ട്. സുസുകി സ്വിഫ്റ്റിന്റെ സ്‌പോര്‍ട് വേരിയന്റില് മാത്രമേ ബീ റേസിംഗ് എഡിഷന് ലഭിക്കൂ. ഇറ്റലിയില് 18,000 യൂറോയാണ് (ഏകദേശം 14.40 ലക്ഷം രൂപ) വില.\nചാമ്പ്യന് യെല്ലോ, ദുബായ് ബ്ലാക്ക് മെറ്റാലിക് എന്ന ഡുവല് ടോണ് പെയിന്റ് സ്‌കീമാണ് 2018 സുസുകി സ്വിഫ്റ്റ് സ്‌പോര്‍ട് ബീ റേസിംഗ് എഡിഷന്റെ ഭംഗി വര്‍ധിപ്പിക്കുന്നത്. ബോഡിയിലെ റേസിംഗ് സ്‌ട്രൈപ്പുകള് കൂടുതല് ആകര്‍ഷകമാണ്. ഹണികോമ്പ് മെഷ് സഹിതം പുതിയ, വലിയ സിംഗിള് ഫ്രെയിം ഗ്രില്ല് കാണാം. ഫ്രണ്ട് ലിപ് സ്‌പോയ്‌ലര്, സൈഡ് സ്‌കര്‍ട്ടുകള്, കറുപ്പില് തീര്‍ത്ത റിയര് ഡിഫ്യൂസര് എന്നിവയാണ് മറ്റ് പരിഷ്‌കാരങ്ങള്. 17 ഇഞ്ച് വലുപ്പമുള്ള2ടോണ് അലോയ് വീലുകള്, ഇരട്ട എക്‌സ്‌ഹോസ്റ്റ് ടിപ്പുകള്, മഞ്ഞ നിറത്തിലുള്ള റേസിംഗ് സ്‌ട്രൈപ്പുകളോടെ കറുത്ത റൂഫ് എന്നിവയും ലിമിറ്റഡ് എഡിഷന് മോഡലിന്റെ പ്രത്യേകതകളാണ്.\nഹെഡ്‌റെസ്റ്റുകള് സഹിതം ഷേപ്ഡ് സീറ്റുകള്, ‘ലാവ റെഡ്’ നിറത്തില് കാബിനിലുടനീളം ഇന്‍സെര്‍ട്ടുകള്, റെഡ് സ്റ്റിച്ചിംഗ് എന്നിവ ഇന്റീരിയര് വിശേഷങ്ങളാണ്. ഇന്‍സ്ട്രുമെന്റ് കണ്‍സോളിലും റെഡ് ട്രീറ്റ്‌മെന്റ് നടത്തിയിരിക്കുന്നു.\nപ്രത്യേക പെയിന്റ് ജോബ്, അഡീഷണല് ബോഡി കിറ്റ് എന്നിവയോടൊപ്പം ഏവരുടെയും മനം കവരുംവിധം സൗന്ദര്യ വര്‍ദ്ധകങ്ങള് നല്‍കിയിരിക്കുന്നു\nഹുഡിന് കീഴെ കൂടുതല് കരുത്ത് പകരുന്ന വലിയ എന്‍ജിനാണ് സുസുകി സ്വിഫ്റ്റ് സ്‌പോര്‍ട് ബീ റേസിംഗ് എഡിഷന് നല്‍കിയിരിക്കുന്നത്. സ്വിഫ്റ്റിന്റെ സ്റ്റാന്‍ഡേഡ് സ്‌പോര്‍ട് വേരിയന്റിലെ മോട്ടോറുമായി മാറ്റമൊന്നുമില്ല. 1.4 ലിറ്റര് ബൂസ്റ്റര്‍ജെറ്റ് ടര്‍ബോ പെട്രോള് എന്‍ജിന് 138 ബിഎച്ച്പി കരുത്തും പരമാവധി 230 എന്‍എം ടോര്‍ക്കും പുറപ്പെടുവിക്കും.6സ്പീഡ് മാന്വല് ട്രാന്‍സ്മിഷന് മുന് ചക്രങ്ങളിലേക്കാണ് കരുത്ത് പകരുന്നത്. പൂജ്യത്തില്‍നിന്ന് മണിക്കൂറില് 100 കിലോമീറ്റര് വേഗം കൈവരിക്കുന്നതിന് 8.1 സെക്കന്‍ഡ് മതി. മണിക്കൂറില് 210 കിലോമീറ്ററാണ് ടോപ് സ്പീഡ്.\nTags:\t2018 SUZUKI SWIFT SPORT BEERACING EDITION LAUNCHED IN ITALY\nഹ്യൂണ്ടായുടെ കരുത്തന് ട്യുസോണ്


24 മണിക്കൂറില് രാജ്യത്ത് 49 മരണം, ദില്ലിയില് 92 കേസുകള്‍കൂടി, മുഖ്യമന്ത്രിമാരുടെ യോഗം വിളിച്ച് പ്രധാനമന്ത്രി | Coronavirus cases in India cross 20 000, 92 new positive cases in delhi\n24 മണിക്കൂറില് രാജ്യത്ത് 49 മരണം, ദില്ലിയില് 92 കേസുകള്‍കൂടി, മുഖ്യമന്ത്രിമാരുടെ യോഗം വിളിച്ച് പ്രധാനമന്ത്രി\n24 മണിക്കൂറിൽ 1486 പേർക്ക് കൂടി കൊവിഡ് സ്ഥിരീകരിച്ചു. രാജ്യത്ത് ഇന്ന് മാത്രം 49 പേര് കൊവിഡ് ബാധിച്ച് മരിച്ചതായാണ് ആരോഗ്യമന്ത്രാലയം പുറത്തുവിട്ട ഔദ്യോഗിക കണക്കുകള് വ്യക്തമാക്കുന്നത്.\nDelhi, First Published Apr 22, 2020, 11:38 PM IST\nദില്ലി: രാജ്യത്ത് കൊവിഡ് മഹാമാരിയില് മരിച്ചവരുടെ എണ്ണം 652 ലേക്ക് ഉയര്‍ന്നു. ഇതുവരെ 20471 പേര്‍ക്കാണ് രോഗം സ്ഥിരീകരിച്ചത്. 24 മണിക്കൂറിൽ 1486 പേർക്ക് കൂടി കൊവിഡ് സ്ഥിരീകരിച്ചു. രാജ്യത്ത് ഇന്ന് മാത്രം 49 പേര് കൊവിഡ് ബാധിച്ച് മരിച്ചതായാണ് ആരോഗ്യമന്ത്രാലയം പുറത്തുവിട്ട ഔദ്യോഗിക കണക്കുകള് വ്യക്തമാക്കുന്നത്. ദില്ലിയില് 92 പുതിയ കേസുകള് ഇന്ന് മാത്രം റിപ്പോര്‍ട്ട് ചെയ്തു. ഒരാള് മരിച്ചു. ഇതോടെ ദില്ലിയില് മരിച്ചവരുടെ എണ്ണം 48 ആയി ഉയര്‍ന്നു. 2248 പേര്‍ക്കാണ് ഇതുവരേയും രോഗം സ്ഥിരീകരിച്ചത്. അതിനിടെ കൊവിഡ് ബാധിതനായ പൊലീസുകാരനോട് സംമ്പർക്കത്തിൽ വന്ന ദില്ലിയിലെ 71 പൊലീസുകാരോട് നിരീക്ഷണത്തിൽ പോകാൻ നിർദ്ദേശം നല്‍കി. അതിനിടെ അഹമ്മദാബാദിൽ കൊവിഡ് രോഗം ബാധിച്ച ഗര്‍ഭിണിക്ക് സിസേറിയൻ നടത്തി. ഇന്ത്യയില് ആദ്യമായാണ് കൊവിഡ് രോഗിക്ക് സിസേറിയൻ നടത്തുന്നത്. അമ്മയുടെയും കുഞ്ഞിന്‍റെയും സാമ്പിളുകള് കൊവിഡ് പരിശോധനയ്ക്ക് അയച്ചു.\nകൊവിഡ് 19 പ്രതിരോധ പ്രവര്‍ത്തനങ്ങളുടെ ഭാഗമായി നടപടികള് വിലയിരുത്തുന്നതിന് പ്രധാനമന്ത്രി നരേന്ദ്രമോദി എല്ലാ സംസ്ഥാനങ്ങളിലേയും മുഖ്യമന്ത്രിമാരുടെ യോഗം വിളിച്ചിട്ടുണ്ട്. തിങ്കളാഴ്ചയാണ് വീഡിയോ കോൺഫറന്‍സ് യോഗം ചേരുന്നത്. നേരത്തെ രണ്ട് തവണ വീഡിയോ കോൺഫറസിലൂടെ പ്രധാനമന്ത്രി കൊവിഡ് ലോക്ഡൗൺ നടപടികള് വിലയിരുത്തിയിരുന്നു. രാജ്യത്ത് കൊവിഡ് ബാധിച്ചവരുടെ എണ്ണം ഉയരുന്ന സാഹചര്യത്തിലാണ് പ്രധാനമന്ത്രി വീണ്ടും മുഖ്യമന്ത്രിമാരെ കാണുന്നത്. വിമാനസർവ്വീസ് തുടങ്ങുന്നതുൾപ്പടെയുള്ള കാര്യങ്ങളിൽ സംസ്ഥാനങ്ങളുടെ നിലപാട് പ്രധാനമന്ത്രി ആരാഞ്ഞേക്കും. നിലവില് തെലുങ്കാന വിഷയത്തില് വ്യക്തമായ നിലപാടെടുത്തിട്ടുണ്ട്. മെയ്7വരെ ലോക്ഡൗൺ നീട്ടിയ സാഹചര്യത്തില് വിമാന സർവീസുകൾ മെയ് ഏഴ് വരെ വേണ്ടെന്ന നിലപാടിലാണ് തെലങ്കാന. ആഭ്യന്തര സർവീസുകൾ ഉടൻ പുനരാരംഭിക്കരുതെന്നും പ്രധാനമന്ത്രിയുമായി തിങ്കളാഴ്ച നടത്തുന്ന ചർച്ചയിൽ നിലപാടറിയിക്കുമെന്നും മുഖ്യമന്ത്രി വ്യക്തമാക്കി.\nരാജ്യത്ത് ഏറ്റവും കൂടുതല് കൊവിഡ് കേസുകളുള്ള മഹാരാഷ്ട്രയിൽ ഇന്ന് 431 പേർക്ക് കൂടി കൊവിഡ് സ്ഥിരീകരിച്ചു. ഇതോടെ ആകെ രോഗികളുടെ എണ്ണം 5649 ആയി. ഇന്ന് 18 പേരാണ് മരിച്ചത്. ഇതിൽ 10 ഉം മുംബൈയിലാണ്. ഇതുവരെ 789 പേർക്ക് രോഗം ഭേദമായെന്ന് ആരോഗ്യവകുപ്പ് അറിയിച്ചു. മുംബൈയിൽ കൊവിഡ് ബാധിച്ച ആരോഗ്യ പ്രവർത്തകരുടെ എണ്ണം 300 കടന്നു. ഭാട്ടിയ ആശുപത്രിയിൽ 10 ജീവനക്കാർക്ക് കൂടി കൊവിഡ് സ്ഥിരീകരിച്ചു. ഇവിടെ ആകെ കൊവിഡ് ബാധിച്ച ജീവനക്കാരുടെ എണ്ണം 45 ആയി. വൊക്കാർഡ് ആശുപത്രിയിൽ 80 ഉം ജസ്‍ലോക് ആശുപത്രിയിൽ 59 പേർക്കും ഇതുവരെ രോഗം സ്ഥിരീകരിച്ചിട്ടുണ്ട്. നവിമുംബൈയിൽ ഒരു ഐടി കമ്പനിയിലെ 19 ജീവനക്കാർക്ക് കൊവിഡ് സ്ഥിരീകരിച്ചു. രോഗം പടരുന്ന ധാരാവിയിൽ ആരോഗ്യമന്ത്രി നേരിട്ടെത്തി സാഹചര്യം വിലയിരുത്തി.\nLast Updated Apr 22, 2020, 11:40 PM IST


വധശ്രമം: കഞ്ചാവ് മാഫിയയുമായി ബന്ധമുള്ള സഹോദരന്‍മാര് റിമാന്‍ഡില്\n28 December, 2017 07:30:03 AM\nകൊച്ചി: കഞ്ചാവ് വില്‍പ്പനയെക്കുറിച്ച് പോലീസിനു വിവരം നല്‍കിയെന്നാരോപിച്ച് യുവാവിനെ പേപ്പര് കട്ടര് കൊണ്ട് ദേഹത്ത് വരയുകയും ഇടിക്കട്ടകൊണ്ട് ഇടിക്കുകയും ചെയ്‌ത കേസില് സഹോദരന്‍മാരെ ഞാറയ്‌ക്കല് പോലീസ് അറസ്‌റ്റ് ചെയ്‌തു.\nഞാറക്കല് മണ്‌ഡപത്തില് അഖില്(23), ജിബിന് (22) എന്നിവരാണ് അറസ്‌റ്റിലായത്. പെരുമ്പിള്ളി സ്വദേശി കണ്ണപ്പശേരി രോഷിലി (20) നെയാണ് ഇവര് ആക്രമിച്ചത്. വധശ്രമത്തിനാണ് പോലീസ് കേസെടുത്തത്. കോടതിയില് ഹാജരാക്കിയ പ്രതികളെ റിമാന്‍ഡ് ചെയ്‌തു. എസ്.ഐ: ആര്. രഗീഷ്‌കുമാറാണ് പ്രതികളെ അറസ്‌റ്റ് ചെയ്‌തത്.


ഞാനൊരു ഡോക്ടറല്ല, പക്ഷേ കൊറോണയെ തുരത്താൻ അണുനാശിനി കുത്തിവെക്കണമെന്നാണ് എന്റെ അഭിപ്രായം: ഡോണൾഡ് ട്രംപ്\nകൊവിഡ് 19 പ്രതിരോധത്തിനായി അണുനാശിനി കുത്തുവെക്കുന്ന കാര്യം പരിഗണിക്കണമെന്ന് അമേരിക്കൻ പ്രസിഡൻ്റ് ഡോണൾഡ് ട്രംപ്. ഇതോടൊപ്പം പ്രകാശം ഏതെങ്കിലും രീതിയിൽ ശരീരത്തിലേക്ക് ശക്തിയായി അടിച്ച് കയറ്റുന്ന കാര്യം പരിഗണിക്കണമെന്നും ട്രംപ് പറഞ്ഞു. ഡിപ്പാര്‍ട്ട്‌മെന്റ് ഓഫ് ഹോംലാന്റ് സെക്യൂരിറ്റി തലവൻ വില്യം ബ്രയാനുമായുള്ള വാർത്താ സമ്മേളനത്തിനിടെയായിരുന്നു ട്രംപിൻ്റെ വിചിത്ര വാദം.\n“അള്‍ട്രാ വയലറ്റ് വെളിച്ചമോ മറ്റേതെങ്കിലും ശക്തിയേറിയ വെളിച്ചമോ ശരീരത്തിലേക്ക് നേരിട്ട് അടിക്കുകയാണെന്ന് വിചാരിക്കുക.’ അത് പരിശോധിച്ചിട്ടില്ലെന്നും പരിശോധിക്കുന്നത് ആലോചനയിൽ ഉണ്ടെന്നുമല്ലേ പറഞ്ഞത്? ഇനി ഈ വെളിച്ചം തൊലിയിലൂടെയോ മറ്റേതെങ്കിലും മാർഗങ്ങൾ വഴിയോ ശരീരത്തിനുള്ളിലെത്തി എന്ന് കരുതുക. നിങ്ങൾ അതും പരീക്ഷിക്കുമെന്നാണ് ഞാൻ കരുതുന്നത്. അത് കൊള്ളാം. അണുനാശിനികൾ വൈറസിനെ ഒരു മിനിട്ട് കൊണ്ട് പുറത്തു ചാടിക്കുമെന്ന് എനിക്കറിയാം. അണുനാശിനികള് കുത്തിവയ്പിലൂടെയോ മറ്റോ ശരീരത്തിനുള്ളിലെത്തിച്ചാലോ? അത് പരീക്ഷിക്കുന്നതും നന്നാവും. നോക്കൂ, അണുനാശിനി ശ്വാസകോശത്തിൽ എത്തിയാലോ? അതൊക്കെ അറിയാൻ എനിക്ക് താല്‍പര്യമുണ്ട്. ഞാൻ ഒരു ഡോക്ടറല്ല. പക്ഷേ, കാര്യങ്ങൾ അറിയാവുന്ന ഒരാളാണ്.”- ട്രംപ് പറഞ്ഞു.\n“ഞാൻ പുതുവഴികൾ നിർദ്ദേശിക്കാനാണ് ഇവിടെ വന്നിരിക്കുന്നത്. കാരണം, ഈ വൈറസിനെ ഓടിക്കണമെങ്കിൽ നാം പുതുവഴികൾ തേടണം. ചൂടത്ത്, സൂര്യ താപമേറ്റ് കൊറോണ വൈറസ് നശിക്കുമെന്നത് ശരിയാണെങ്കിൽ അത് നല്ലതല്ലേ?”- ട്രംപ് ചോദിച്ചു.\nസൂര്യതാപം കൊറോണ വൈറസിനെ നശിപ്പിക്കുമെന്ന പുതിയ പഠന റിപ്പോർട്ട് നേരത്തെ പുറത്തുവന്നിരുന്നു. അണുനാശിനികൾ കൊവിഡ് 19 വൈറസിനെ കൊല്ലുമെന്നും പഠനത്തിൽ പ്രതിപാദിച്ചിരുന്നു. ഇത് ഡിപ്പാര്‍ട്ട്‌മെന്റ് ഓഫ് ഹോംലാന്റ് സെക്യൂരിറ്റി തലവൻ വില്യം ബ്രയാൻ വാർത്താ സമ്മേളനത്തിനിടെ പ്രതിപാദിക്കുകയും ചെയ്തു. ഇതിൻ്റെ അടിസ്ഥാനത്തിലായിരുന്നു ട്രംപിൻ്റെ വാദങ്ങൾ.\nStory highlights-rump suggests injecting disinfectant as treatment


Prakasharashmi: ദീപാവലിയുടെ ഐതിഹ്യപെരുമ\nദീപാവലി സംബന്ധിച്ചുള്ള ഐതിഹ്യങ്ങള് ഏറെയാണ്. നരകാസുര നിഗ്രഹത്താല് തിന്മയില് നിന്നു ജനത്തെയും രാജ്യത്തെയും മോചിപ്പിച്ച് നന്മ വീണ്ടെടുത്ത ദിനമാണെന്നതാണ് പ്രധാന ഐതിഹ്യം. മഹാബലിയെ വാമനന് പാതാള ലോകത്തിന്റെ അധിപനായി വാഴിച്ച ദിനമാണിതെന്ന്് മറ്റൊരു ഐതിഹ്യം. ശിവപാര്‍വതിമാരും വിഘ്നേശ്വര മുരുകന്മാരും ചൂതാട്ടം നടത്തി വിനോദിച്ചതിന്റെ ഓര്‍മപുതുക്കലാണ് ഈ ദിനമെന്നും പറയപ്പെടുന്നു.\nക്ഷീരസമുദ്രത്തില്‍നിന്നു ലക്ഷ്മീദേവി മഹാവിഷ്ണുവിനെ വരവേല്‍ക്കുന്ന ദിനമായി ദീപാവലിയെ കരുതുന്നവരുമുണ്ട്. വിക്രമാദിത്യ രാജാവ് സ്ഥാനാരോഹണം ചെയ്ത ദിനമാണിതെന്നു മറ്റൊരു വിശ്വാസം. രാമരാവണയുദ്ധം കഴിഞ്ഞ് സീതാസമേതം ശ്രീരാമന് അയോധ്യയില് മടങ്ങിയെത്തിയ ദിനമാണ് ദീപാവലിയായി കൊണ്ടാടുന്നതെന്ന ഐതിഹ്യവും പ്രചാരത്തിലുണ്ട്. ഭൂമിയിലെത്തുന്ന പിതൃക്കള്‍ക്ക് വഴികാട്ടുവാനായി ദീപം തെളിച്ചു കാത്തിരിക്കുന്ന ദിനമാണ് ദീപാവലിയെന്നു വിശ്വസിക്കുന്നവരെയും കാണാം. ഇപ്രകാരം ദീപാവലി സംബന്ധിച്ച് ഐതിഹ്യങ്ങള് നിരവധിയാണ്. എന്നാല്, തിന്മയുടെ മേല് നന്മയും അന്ധകാരത്തിനുമേല് പ്രകാശവും നേടുന്ന വിജയമായി ഈ ഐതിഹ്യങ്ങളെയെല്ലാം കാണാവുന്നതാണ്.\nദീപാവലിയും മഹാബലിയും തമ്മിലുള്ള ബന്ധമെന്താണ്? പ്രധാനമായും ഒരു ഐതിഹ്യബന്ധം തന്നെയാണ്. മഹാബലിയെ വാമനന് പാതാളത്തിലേക്കു ചവിട്ടിത്താഴ്ത്തിയ ഐതിഹ്യം പ്രസിദ്ധമാണല്ലോ. കള്ളവും ചതിവുമില്ലാത്ത, മനുഷ്യര് ഏകോദരസോദരങ്ങളെപ്പോലെ വാഴുന്ന മാവേലിനാടിന്റെ കീര്‍ത്തി എങ്ങും പരന്നപ്പോള് വിഷ്ണുഭഗവാന്റെ അവതാരമായ വാമനമൂര്‍ത്തീ മഹാബലിയെ പരീക്ഷിക്കാനെത്തിയെന്നും ആ ദിവസമാണ് ദീപാവലിയായി ആഘോഷിക്കുന്നതെന്നുമാണ് ഒരു വാദം.എന്നാല്, നീതിമാനും ധര്‍മ്മിഷ്ഠനുമായ മഹാബലിയെ പാതാളത്തിലേക്കു ചവിട്ടിത്താഴ്ത്തേണ്ടി വന്നതില് വിഷ്ണുഭഗവാന് പശ്ചാത്തപിച്ചെന്നും തുടര്‍ന്ന് മഹാബലിയെ പാതാളലോകത്തിലെ ചക്രവര്‍ത്തിയായി പ്രഖ്യാപിച്ചെന്നുമാണ് മറ്റൊരു വാദം. ഈ ദിനമാണത്രേ ദീപാവലിയായി ആഘോഷിക്കുന്നത്. മഹാബലിയുടെ ത്യാഗത്തിന്റെ സ്മരണയ്ക്കായി അശ്വിനിമാസത്തിലെ അമാവാസിയോടനുബന്ധിച്ച് ദീപാവലി ആഘോഷം വാമനന് തന്നെ ഏര്‍പ്പെടുത്തിയെന്ന വിശ്വാസവുമുണ്ട്.\nദീപാവലിയെക്കുറിച്ച് ഏറെ ഐതിഹ്യങ്ങള് നിലവിലുണ്ടെങ്കിലും നരകാസുര വധവുമായി ബന്ധപ്പെട്ട ഐതിഹ്യത്തിനാണ് ഏറെ പ്രചാരം. പ്രാഗ് ജ്യോതിഷത്തിലെ അസുരരാജാവാ യിരുന്ന നരകന് അതി ക്രൂരനായിരുന്നു. പതിനായിരം കന്യകമാരെ ആ രാക്ഷസന് കാരാഗൃഹത്തിലടച്ചു. മാനവരാശിയെ ദുഷ്ടതകളാല് കഷ്ടപ്പെടുത്തി. ദേവരാജാവായ ഇന്ദ്രന് ശ്രീകൃഷ്ണനോട് നരകാസുരന്റെ ക്രൂരതകളെക്കുറിച്ചു പറഞ്ഞു. സത്യഭാമയും നരകാസുരനെ വധിക്കുന്നതിന് കൃഷ്ണനെ പ്രോല്‍സാഹിപ്പിച്ചു. അങ്ങനെ സത്യഭാമയെയും കൂട്ടി ഭഗവാന് നരകാസുരന്റെ കോട്ടയിലെത്തി.\nശത്രുക്കളെ നേരിടാന് പലവിധ സന്നാഹങ്ങളും അസുരരാജന് ഒരുക്കിയിരുന്നങ്കിലും കൃഷ്ണഭഗവാനു മുന്നില് അതെല്ലാം നിഷ്ഫലമായി. നരകാസുരന് വധിക്കപ്പെട്ടു. കാരാഗൃഹത്തിലടക്കപ്പെട്ട സുന്ദരിമാരെല്ലാം മോചിതരായി. ദ്വാരകയിലെത്തിയതിനു ശേഷം യുദ്ധക്ഷീണം തീര്‍ക്കാന് ശ്രീകൃഷ്ണന് നന്നായി എണ്ണ തേച്ചുകുളിച്ചു. പത്നിമാര് നല്‍കിയ മധുരം കഴിച്ചു. നരകാസുരന്റെ ദുഷ്ടതകളില് നിന്നു ജനങ്ങള്‍ക്കു മോചനം ലഭിച്ചതിന്റെയും കാരാഗൃഹങ്ങളില് നിന്നു സ്ത്രീകള് സ്വതന്ത്രരായതിന്റെയും സന്തോഷത്താല് രാത്രിയില് ദീപങ്ങള് കൊളുത്തി ആഘോഷം നടത്തി. ആ ദിവസത്തിന്റെ ഓര്‍മ്മയ്ക്കായാണ് ദീപാവലി ആഘോഷിക്കുന്നതെന്നാണ് ഏറെ പ്രചാരം നേടിയ ഐതിഹ്യം.\ncourtesy : www.manoramaonline.com\nPosted by Prakash at 9:04 AM\nLabels: Festival, General, Inspirational Stories


അവന് അതിനുള്ള കഴിവുണ്ട്.. നായകനായി ഉയര്‍ന്നു വരും.. മോഹന്‍ലാലിനെക്കുറിച്ച് മമ്മൂട്ടി അന്ന് പറഞ്ഞത്! | Sreenivasan talks about Mammootty - Malayalam Filmibeat\n» അവന് അതിനുള്ള കഴിവുണ്ട്.. നായകനായി ഉയര്‍ന്നു വരും.. മോഹന്‍ലാലിനെക്കുറിച്ച് മമ്മൂട്ടി അന്ന് പറഞ്ഞത്!\nഅവന് അതിനുള്ള കഴിവുണ്ട്.. നായകനായി ഉയര്‍ന്നു വരും.. മോഹന്‍ലാലിനെക്കുറിച്ച് മമ്മൂട്ടി അന്ന് പറഞ്ഞത്!\nPublished: Friday, September 22, 2017, 9:19 [IST]\nമലയാള സിനിമയിലെ എക്കാലത്തെയും മികച്ച താരങ്ങളാണ് മോഹന്‍ലാലും മമ്മൂട്ടിയും. കാലങ്ങളായി ഇവരെ ചുറ്റിപ്പറ്റിയാണ് മലയാള സിനിമ സഞ്ചരിക്കുന്നത്. ഏകദേശം ഒരേ കാലയളവില് സിനിമയിലെത്തിയവരാണ് മോഹന്‍ലാലും മമ്മൂട്ടിയും. വില്ലന് വേഷത്തില് നിന്നും നായകനിലേക്കുയര്‍ന്ന ഇരുവരും സൂപ്പര് സ്റ്റാറും മെഗാസ്റ്റാറുമായി മാറി.\nമോഹന്‍ലാലിന്റെ കഴിവുകളെക്കുറിച്ച് മമ്മൂട്ടിക്ക് അറിയാമായിരുന്നു\nതന്നോടൊപ്പം തുടക്കം കുറിച്ച മോഹന്‍ാലിന്റെ കഴിവുകളെക്കുറിച്ച് മമ്മൂട്ടിക്ക് തുടക്കത്തിലേ തന്നെ അറിയുമായിരുന്നു. ആദ്യ കാലത്ത് തന്നെ താരം ഇത് തിരിച്ചറിഞ്ഞിരുന്നുവെന്നും ശ്രീനിവാസന് പറയുന്നു.\nമുന്‍പോട്ടുള്ള സിനിമാജീവിതത്തില് മോഹന്‍ലാല് തനിക്ക് വെല്ലുവിളി ഉയര്‍ത്തുമെന്ന കാര്യത്തെക്കുറിച്ചും മമ്മൂട്ടി മനസ്സിലാക്കിയിരുന്നു. ഇക്കാര്യത്തെക്കുറിച്ച് അദ്ദേഹം തന്നോട് സംസാരിച്ചിരുന്നുവെന്നും ശ്രീനിവാസന് ഓര്‍ത്തെടുക്കുന്നു.\nകരിയറിന്റെ തുടക്ക കാലത്ത് ചെന്നൈയില് വെച്ചാണ് മമ്മൂട്ടി ഇക്കാര്യം പങ്കുവെച്ചത്. മമ്മൂട്ടിയും മോഹന്‍ലാലുമായി മികച്ച സൗഹൃദമുള്ള താരം കൂടിയാണ് ശ്രീനിവാസന്.\nമോഹന്‍ലാലിനും മമ്മൂട്ടിക്കുമൊപ്പം അഭിനയിക്കാനുള്ള ഭാഗ്യവും ശ്രീനിവാസനും ലഭിച്ചിട്ടുണ്ട്. പ്രേക്ഷകര് ഇന്നും ഓര്‍ത്തിരിക്കുന്ന നിരവധി ചിത്രങ്ങള് ഈ കൂട്ടുകെട്ടില് ഉടലെടുത്തിട്ടുണ്ട്.\nവില്‍ക്കാനുണ്ട് സ്വപ്‌നങ്ങള്, മേള തുടങ്ങി മമ്മൂട്ടിയുടെ ആദ്യകാല ചിത്രങ്ങളുടെ സമയത്ത് തന്നെ അദ്ദേഹവുമായി അടുപ്പമുണ്ടായിരുന്നു. ചെന്നൈയിലെത്തിയാല് അദ്ദേഹത്തോടൊപ്പം താനും ഉണ്ടാകാറുണ്ടെന്നും ശ്രീനിവാസന് പറയുന്നു.\nകരിയറിന്റെ തുടക്ക കാലത്ത് തന്നെ തനിക്ക് വെല്ലുവിളി ഉയര്‍ത്തി മോഹന്‍ലാല് വളര്‍ന്നു വരുമെന്ന് മമ്മൂട്ടി പ്രവചിച്ചിരുന്നു. ഇനിയൊരു വെല്ലുവിളിയുമായി നായകനായി ഒരാള് വരുന്നുണ്ടെന്ന് മനസ്സു പറയുന്നുവെന്നായിരുന്നു അദ്ദേഹം ശ്രീനിവാസനോട് പറഞ്ഞത്.\nവില്ലനായാണ് സിനിമയില് അരങ്ങേറിയതെങ്കിലും മുന്‍നിര നായകനായി ഉയര്‍ന്നുവരാനുള്ള കഴിവ് മോഹന്‍ലാലിനുണ്ടെന്നും മമ്മൂട്ടി പറഞ്ഞിരുന്നു. അന്ന് മമ്മൂട്ടി പറഞ്ഞ കാര്യം പിന്നീട് സംഭവിച്ച കാഴ്ചയാണ് പ്രേക്ഷകര് കണ്ടത്.\nRead more about: malayalam film malayalam cinema malayalam movie mohanlal mammootty sreenivasan മലയാളം സിനിമ മോഹന്‍ലാല് മമ്മൂട്ടി ശ്രീനിവാസന്\nSreenivasan talks about Mammootty\nStory first published: Friday, September 22, 2017, 9:19 [IST]


കവിത കരയാംവട്ടത്ത് | മലയാളനാട് വെബ്ബ് ജേർണൽ|Malayalanatu Web Journal\nഅദ്ധ്യാപിക. ഇരിങ്ങാലക്കുടയ്ക്കടുത്തു കാട്ടൂർ സ്വദേശി\nby കവിത കരയാംവട്ടത്ത് 1 month ago\nചെറിയ കുട്ടികളെ കൈകാര്യം ചെയ്യുമ്പോൾ പലപ്പോഴും കേൾക്കേണ്ടി വരുന്ന പരാതിയാണ് അവർ ഏത് സമയവും മൊബൈൽ ഫോണിൽ ഗെയിം കളിയാണ് എന്നത് . അതിന് ഒരു പ്രതിവിധി എന്ന നിലയിലും ഓൺ ലൈൻ ക്ലാസുകളിലെ മടുപ്പ് ഒഴിവാക്കുന്നതിനും വേണ്ടി കണ്ടെത്തിയ പല മാർഗങ്ങളിലൊന്ന് കുട്ടികളെ പ്രകൃതിയുമായി ഇണക്കുക എന്നതാണ്.\nഅവരെ ഒരു സ്ക്രീൻ ഫ്രീ ഡയറ്റിലേക്ക് (screen free diet)എത്തിക്കുക; അഥവാ അവരെ ഗാഡ്ജറ്റുകളിൽ നിന്ന് മറു ഉപജീവനത്തിലേക്കു നയിക്കുക അതിന് പ്രകൃതിയിലേക്ക് മടങ്ങുന്ന (back to nature ) രീതികൾ നന്നായി പ്രയോജനപ്പെടുത്താം.പ്രൈമറി കുട്ടികളെ സംബന്ധിച്ചേടത്തോളം പക്ഷിമൃഗാദികളോട് താല്പര്യമുള്ള പ്രായമായത് കൊണ്ട് ഓർനത്തോളജിയും (പക്ഷി നിരീക്ഷണം ) എത്തോളജിയും( മൃഗങ്ങളുടെ പെരുമാറ്റരീതികളെ കുറിച്ചുള്ള പഠനം ) മികച്ച ടൂളുകൾ (tools ) ആണ് .\nകുട്ടികളിൽ പ്രകൃതി സ്നേഹം വളർത്തുന്നതിനുള്ള ആദ്യത്തെ വഴി പക്ഷികളെ ക്കുറിച്ച് കുട്ടികളിൽ താല്പര്യമുണർത്തുക എന്നതാണ്.ക്രമേണ മൊത്തം ജീവജാലങ്ങളിലേക്കുമുള്ള ഒരു കൺ തുറക്കലായിത്തീരും അത്.\nഅതു വഴി കുഞ്ഞുങ്ങളുടെ നിരീക്ഷണ ബോധം വിപുലമാവുകയും അവരുടെ ഏകാഗ്രത വർദ്ധിക്കുകയും ചെയ്യും.\nകുട്ടികളെ പക്ഷി നിരീക്ഷണത്തിന് സജ്ജമാക്കുമ്പോൾ ആദ്യം കരുതേണ്ട ചില സംഗതികളുണ്ട്.\nചെറിയ ഒരു ബൈനോക്കുലർ\nഒരു ബേഡ് ഫീഡർ.\nപക്ഷിയെ നിരീക്ഷിക്കുമ്പോൾ കണ്ടെത്തുന്ന കാര്യങ്ങൾ അന്നന്ന് നോട്ട് ബുക്കിൽ എഴുതിവെക്കണം. ബേഡ് ഫീഡർ വീട്ട് പരിസരത്ത് സ്ഥാപിക്കുന്നത് പക്ഷികളുമായി കൂടുതൽ ഇടപഴകുന്നതിന് സഹായിക്കും. പിന്നെ വേണ്ടത് പക്ഷിയുടെ കൂട്കളെക്കുറിച്ച് പഠിക്കുകയാണ്. ഒരിക്കലും കൂട് തൊടാൻ പാടില്ല. ക്രമേണ പക്ഷികളുടെ ആൺ പെൺ വ്യത്യാസം മനസ്സിലായി തുടങ്ങും.പയ്യെ പയ്യെ കുട്ടി പക്ഷിയുടെ വലുപ്പം, ആകൃതി, നിറഘടന, പെരുമാറ്റ രീതികൾ, ആവാസ ഇടങ്ങൾ എന്നിവയെക്കുറിച്ചും പഠിച്ച് തുടങ്ങും.\nഅടുത്ത പടിയായി കിളികളുടെ പാട്ടുകൾ, അവ പല നേരങ്ങളിലായി പുറപ്പെടുവിക്കുന്ന ശബ്ദങ്ങൾ എന്നിവ റെക്കോഡ് ചെയ്യുക, പക്ഷികളുടെ ചങ്ങാതിപ്പക്ഷികളെ നിരീക്ഷിക്കുക (ഉദാ: മൈന, പൂത്താങ്കീരി,) ഇക്കാര്യങ്ങളുടെയെല്ലാം ലിസ്റ്റ്കൾ തയ്യാറാക്കുക എന്നിവയും ചെയ്യാം.\nഒരു ഓമന മൃഗം – അത് പക്ഷിയോ മീനോ എന്തുമാകട്ടെ – കുഞ്ഞിനുണ്ടെങ്കിൽ അത് അവരിലെ സംവേദനക്ഷമതയും മനുഷ്യരോടും സഹജീവികളോടുമുള്ള പരിഗണനയും വർദ്ധിപ്പിക്കും.അവയ്ക്ക് സമയാ സമയങ്ങളിൽ തീറ്റി കൊടുക്കുക, അവയുടെ വാസസ്ഥലം വൃത്തിയാക്കുക എന്നിങ്ങനെയൊക്കെ ദിവസവും ചെയ്ത് വരുമ്പോൾ\nഅവരിൽ ഒരു ചിട്ടയായ ദിനചര്യ രൂപപ്പെടുകയും ചെയ്യും. ഭക്ഷണവും വായുവും ജലവും മാത്രമല്ല ഏത് ജീവിക്കും നിലനില്പിനാവശ്യം എന്ന ചിന്ത കുട്ടികളിലുണർത്താൻ അത് ഉപകരിക്കും.\nഇത്തരം കരുതലുകളും ശ്രദ്ധകളും ക്രമേണ അവരുടെ സ്വഭാവത്തിൻ്റെ ഭാഗമാവുകയും കുടുംബാംഗങ്ങളിലേക്കും അയൽപക്കത്തേക്കും വ്യാപിക്കുകയുംഅങ്ങനെ അത് അവരുടെ സാമൂഹ്യ ജീവന വൈദഗ്ധ്യം (Community Iiving SkiII) വളർത്തുകയും ചെയ്യും. കുട്ടികൾ പലപ്പോഴും അവനവനിലേക്ക് ഒതുങ്ങിപ്പോകുന്ന കാഴ്ചകൾ നാം കാണുന്നു. സഹജീവി സ്നേഹം വളർത്തുന്നതിലൂടെ ഇത്തരം പല ലൈഫ് സ്ക്കില്ലുകളും കുട്ടികൾ സ്വായത്തമാക്കുന്നതു കാണാം\nഎത്തോളജിയെ പറ്റി പറയുകയാണെങ്കിൽ അത് മൃഗങ്ങളുടെ പെരുമാറ്റ രീതികളെ കുറിച്ചുള്ള പഠനശാഖയാണ് .ലാബ് സ്റ്റഡിയിൽ അല്ലാതെ മൃഗങ്ങൾ ഓരോ സന്ദർഭങ്ങളിൽ അവയുടെ സ്വഭാവിക ആവാസവ്യവസ്ഥയിൽ എങ്ങനെ പെരുമാറുന്നു എന്നതാണത്.ഇതിൽ നിന്നാണ് കംപാരറ്റീവ് സൈക്കോളജി പിറവി കൊണ്ടത്. മനുഷ്യേതര ജീവികളുടെ പെരുമാറ്റ പ്രക്രിയകളെക്കുറിച്ചും മറ്റുമുള്ള പഠന ശാസ്ത്രമാണത്. മനുഷ്യരുടെയും മൃഗങ്ങളുടെയും പെരുമാറ്റ രീതികളുടെ താരതമ്യപഠനം കൂടി ഇതിൽ ഉൾപ്പെടുന്നു.\nപ്രൈമറി തലത്തിൽ കുട്ടികളിൽ കംപാരറ്റീവ് സൈക്കോളജി ഫലപ്രദമായി പ്രയോഗിക്കാവുന്നതാണ്.\n*നാമെല്ലാ ജീവികളും പരസ്പരം ബന്ധപ്പെട്ടു കിടക്കുന്നു എന്ന ചിന്ത\nമനുഷ്യർക്ക് മാത്രമല്ല വികാരങ്ങളും വിശപ്പും ദാഹവും വേദനകളുള്ളത് എന്ന തിരിച്ചറിവ്.\n*ചുറ്റുപാടുകളിലേക്കുള്ള ശ്രദ്ധാപൂർമായ ഒരു ജാഗരൂകത\nഎന്നിങ്ങനെയുള്ള സാമാന്യ ഗുണങ്ങൾ കുട്ടികളിൽ ഒരു പരിധി വരെ വികസിപ്പിച്ചെടുക്കാൻ ഇതിലൂടെ സാധിക്കുന്നതാണ്.\nഓഫ് ലൈനിൽ നിന്ന് ഓൺലൈനിലേക്കുള്ള പാരഡൈം ഷിഫ്റ്റിങ്ങ് എത്രമാത്രം ശ്രമകരമായിരുന്നോ അതിലേറെ പരിശ്രമം വേണ്ടതായി വരും തിരികെ സജീവ ക്ലാസ് മുറികളിലേക്കെത്തുമ്പോൾ. അദ്ധ്യാപകർ വളരെയേറെ നിരീക്ഷണവും പുത്തൻ ക്ലാസ്റൂം ഡിസൈനിങ്ങും സ്വന്തം നിലയ്ക്ക് കണ്ടെത്തേണ്ടി വരും, കൊറോണയ്ക്ക് ശേഷമുള്ള ക്ലാസു റൂമുകൾ കൈകാര്യം ചെയ്യാൻ. ഓരോ ക്ലാസ് ൻ്റെയും പൊതു രീതിക്കനുസരിച്ച് അദ്ധ്യാപകർ ഓരോ വിഷയവും ബുദ്ധിപൂർവ്വം ആസൂത്രണം ചെയ്യേണ്ടതായും വരും. കുട്ടികളെ പഠന പ്രക്രിയയിൽ സജീവമാക്കാൻ ക്ലാസ്റൂം ബാഹ്യ രീതികളാവും കുറച്ച് കൂടി അനുയോജ്യം .\nഒരനുഭവം പങ്കുവെക്കട്ടെ .\nഎത്ര വേഗത്തിലാക്കാൻ നോക്കിയിട്ടും ഒമ്പതാം ക്ലാസിലെ ഫ്രഞ്ച് വിപ്ലവം വിചാരിച്ച പോലങ്ങ് നീങ്ങാതിരുന്നപ്പോൾ\nകുട്ടികൾ തന്നെ നിർദേശിച്ചത് പോലെ ശനിയാഴ്ച സ്പെഷൽ ക്ലാസ് വെക്കുന്നു . ഒഴിവു ദിവസം രണ്ട് മൂന്നു മണിക്കൂർ കുട്ടികളെ പിടിച്ചിരുത്തുന്നത് വിഷമമാണ് . ക്ലാസ് തുടങ്ങിയതും കറൻറ് പോയി.കഠിനമഴയുടേതായ\nകുറച്ച് ആഴ്ചകൾക്കു ശേഷമുള്ള വെയിൽ ദിവസം. കടുത്ത ഉഷ്ണം.\nഹിറ എന്ന ഞങ്ങളുടെ സ്കൂളിൽ ക്ലാസ് മുറിക്കു പുറത്തുള്ള ക്ലാസുകൾ അനുവദിയ്ക്കും. ഞാനും കുട്ടികളും കൂടി പുറത്ത് ഇലഞ്ഞിമരച്ചുവട്ടിലിരുന്നു. മരത്തറയിൽ കുറെ പേർ. പെൺകുട്ടികൾ ബെഞ്ചിട്ട് മരത്തണലിലും.\nക്ലാസ് ആസ്വാദ്യമായൊരു അനുഭവമാവുകയായിരുന്നു. അവരുടെ സങ്കല്പങ്ങളിൽ ഹിറയുടെ വിശാലമായ കാംപസ് വെർസയ്ൽ കൊട്ടാരമായി. കവാടങ്ങൾക്കപ്പുറം പ്രാതിനിധ്യം ആവശ്യപ്പെട്ടുകൊണ്ട് ജനങ്ങൾ ബഹളം വെച്ചു.\nഅഹങ്കാരിയായ മേരി ആന്റനൈറ്റായി അധ്യാപിക മാറിയപ്പോൾ കുട്ടികളവരെ വെറുപ്പോടെ നോക്കി. നേതാവായ മിറാബോയായി അധ്യാപിക ഭാവം മാറിയപ്പോൾ കുട്ടികൾ അവർക്കൊപ്പം ദേശീയഗാനമാലപിച്ച് കൂട്ടത്തോടെ കൊട്ടാരത്തിലേക്ക് മാർച്ച് നടത്തി….\nഇന്റർവെൽ കൊടുക്കുമ്പോൾ സാധാരണ കുട്ടികൾ ശുചിമുറിയിൽ പോയി മുഖം കഴുകി തിരിച്ചു വന്നിരിക്കുകയാണ് പതിവ്. പക്ഷെ അന്ന് ആൺകുട്ടികൾ പന്തെടുത്ത് കളിക്കുകയും പെൺകുട്ടികൾ ഓടിക്കളിക്കുകയും ചെയ്തു . തെല്ലൊരത്ഭുതത്തോടെ എന്നാൽ അത്രമേൽ ആനന്ദത്തോടെ ആ കാഴ്ചയും കണ്ട് ഞാൻ വരാന്തയിൽ തന്നെ നിന്നു. പറഞ്ഞ സമയം കഴിഞ്ഞപ്പോൾ ഹെഡ് മൈക്കിന്റെ വോള്യം കൂട്ടി തിരികെ വരു എന്ന് രണ്ടു വട്ടം പറഞ്ഞപ്പോഴേയ്ക്കും എല്ലാവരും തിരിച്ചെത്തി .ഏതു വിരസമായ വിഷയവും സരസമാക്കാൻ ഒരു വാതിൽപുറ അധ്യാപനം വലിയ മട്ടിൽ സഹായകമാണ്. പല കുട്ടികൾക്കും മുഖത്തേയ്ക്ക് തന്നെയോ ചുവരിലേക്ക് തന്നെയോ നോക്കിയിരുന്നാൽ വിഷയത്തിൽ ശ്രദ്ധിക്കാനാവില്ല. ഔട്ട് ഡോർ ക്ലാസുകളിൽ കുട്ടികൾക്ക് visual focusing area കൂടുതൽ കിട്ടുന്നു. അടക്കി വെച്ചിരിക്കുന്നതിനേക്കാൾ അല്പം അയഞ്ഞിരിക്കാൻ സമ്മതിക്കുമ്പോൾ അവരെ സംബന്ധിച്ച് പഠനം\nരസാവഹമായ ഒരു പ്രക്രിയയാകുന്നു.\nഏറ്റവും ശ്രദ്ധയും സൂക്ഷ്മതയും എപ്പോഴും ഒപ്പമുണ്ടാവണം ചെറിയ കുട്ടികളെ പഠിപ്പിക്കുമ്പോൾ . ഒന്ന് ഒരു കുഞ്ഞിന് അവൻ്റെ അദ്ധ്യാപിക / അദ്ധ്യാപകൻ പറയുന്നതാണ് ഏറ്റവും വലിയ ശരി. ഒരിക്കൽ മെമ്മറിയിൽ പതിഞ്ഞത് അവിടെത്തന്നെ കിടക്കുകയും ചെയ്യും.മറ്റൊന്ന് കുഞ്ഞുങ്ങളുടെ സംശയങ്ങൾ അനന്തവും പ്രവചനാതീതവുമാണ്. എത്ര തയ്യാറെടുത്ത് വന്നാലും ഒരു ഉത്തരംകിട്ടാ ചോദ്യം അവർ നമുക്കിട്ടു തരുമെന്ന് നാം കരുതിയിരിക്കണം.\nഗാഡ്ജറ്റുകൾ നിത്യ ജീവിതത്തിന്റെ ഭാഗമായി കഴിഞ്ഞു . ഗെയിം കളിക്കുകയാണെന്ന്, അത് മാത്രമാണെന്ന് സാമാന്യവൽക്കരിക്കരുത് . ഒരു കുഞ്ഞു പാഠം കൂടി പങ്കു വെക്കുന്നു .\nഞാനും കുട്ടികളും തമ്മിൽ ചില പരസ്പര ധാരണകൾ ഉണ്ട്.എനിക്കറിയാവുന്ന കാര്യങ്ങൾ ഞാൻ അവർക്ക് പറഞ്ഞ് കൊടുക്കും.എനിക്കറിയാത്തത് അവർ എനിക്കും പറഞ്ഞ് തരണം .രണ്ടു കൂട്ടർക്കും അറിയാത്ത കാര്യങ്ങൾ ഒന്നിച്ച് അന്വേഷിച്ച് കണ്ടെത്തി ആദ്യം കിട്ടുന്നയാൾ മറ്റെയാൾക്ക് ഷെയർ ചെയ്യണം.രസികൻ സംഗതിയാണത്.\nശരിയ്ക്കും ത്രില്ലിങ് .ടീച്ചറും കുട്ടികളും കൂടിയുള്ള അന്വേഷണ യാത്രകൾ.\nരണ്ടാം ക്ലാസിൽ ക്ഷണിക്കപ്പെടാതെ വീട്ടിലെത്തുന്ന ജീവികളെ (uninvited animals of our house) പറ്റി ഗംഭീര ചർച്ചകൾ നടക്കുകയായിരുന്നു.അപ്പോഴാണ് ഒരാൾക്ക് സംശയം ,വണ്ടിനുള്ള ഇംഗ്ലീഷ് വാക്ക് എന്താണെന്ന് . ബീറ്റിൽ , ബഗ് എനിക്കും ആശയ ക്കുഴപ്പമായി .ഏതായാലും ഇക്കാര്യം തീരുമാനമാകാതെ ക്ലാസ് പിരിഞ്ഞു.ക്ലാസ് കഴിഞ്ഞ ഉടനെ ശ്രീഹരിയുടെ സന്ദേശം വാട്സപ്പിൽ.വിവിധ തരം വണ്ടുകളെ പറ്റിയുള്ള ഒരു ചിത്രപ്പേജ്. ക്ലാസ് കഴിഞ്ഞ ഉടനെ അവൻ ചെയ്തത് വീട്ടിലുള്ള ഒരു എൻസൈക്ലോപീഡിയ തപ്പിയെടുത്ത് ഈ പേജ് ടീച്ചർക്ക് അയച്ച് തരിക എന്നതാണ് എപ്പോഴോ ഉള്ള മറിച്ചു നോക്കലുകൾക്കിടയിൽ അവൻ്റെ മനസിൽ അവനറിയാതെ പതിഞ്ഞ് പോയൊരു അറിവ് അവൻ പെട്ടെന്ന് ഓർത്തെടുത്ത് അവൻ്റെ ടീച്ചർക്ക് വേണ്ടി കണ്ടെത്തി തന്നിരിക്കുന്നു.!\nഈ ചെറിയ സംഭവം ഒരുപാട് ചിന്തിപ്പിച്ചു.കുട്ടികളെ explore ചെയ്യാൻ ഇനിയും കൂടുതൽ വഴികൾ കണ്ടെത്തണമല്ലോ എന്ന ബോധ്യം. അവരുടെ ജിജ്ഞാസയെ ഉണർത്താൻ കഴിയുന്ന വ്യക്തികൾക്കും മാധ്യമങ്ങൾക്കും മാത്രമേ കുട്ടികളുടെ ശ്രദ്ധ പിടിച്ചു പറ്റാൻ കഴിയുള്ളൂ .അവർക്കു വേണ്ടത് കൊടുക്കുക എന്നതാണ് അധ്യാപകർക്ക് ചെയ്യാനുള്ളത് . ക്ലീൻ സ്ലേറ്റായ അവരുടെ മനസിൽ അവരറിയാതെ പതിഞ്ഞു കടന്നു പോകുന്ന ദൃശ്യങ്ങൾ\nപിന്നീട് അവരിൽ പ്രവർത്തിക്കുന്നത് ഏതൊക്കെ തരത്തിലായിരിക്കുമെന്ന് നമുക്ക് സങ്കല്പിക്കാൻ പോലുമാകില്ല.\nഅറിവിന്റെ ആധുനിക മാർഗങ്ങൾ നിരാശയുടേതല്ല . പ്രതീക്ഷയുടേതും പുതിയതുറവികളുടെതും കൂടിയാണ്


കണ്ണൂരില് ലോട്ടറി തട്ടിപ്പ് വ്യാപകം: നമ്ബര് തിരുത്തുന്ന റാക്കറ്റിനെ കുടുക്കാന് വല വിരിച്ച് പോലീസ് - Kannur Varthakal Online\nകണ്ണൂരില് ലോട്ടറി തട്ടിപ്പ് വ്യാപകം: നമ്ബര് തിരുത്തുന്ന റാക്കറ്റിനെ കുടുക്കാന് വല വിരിച്ച് പോലീസ്\nകണ്ണൂര്: ലോട്ടറി ടിക്കറ്റില് നമ്ബര് തട്ടിപ്പ് നടത്തി പണം തട്ടുന്ന സംഘം കണ്ണൂര് ജില്ലയിലെ വിവിധ നഗരങ്ങളില് വ്യാപകമാകുന്നു. ഇത്തരത്തില് തട്ടിപ്പ് നടത്തിയ ഒരാളെ കഴിഞ്ഞദിവസം പയ്യന്നൂര് പോലീസ് പിടികൂടിയിരുന്നു.\nഇരിക്കൂര് പെരുവളത്തുപറമ്ബിലെ പുറക്കണ്ടി ഹൗസില് റാഷിദിനെയാണ് പയ്യന്നൂര് എസ് ഐ ശ്രീജിത്ത് കൊടേരിയും സംഘവും അറസ്റ്റ് ചെയ്തത്. ലോട്ടറി വില്‍പനക്കാരനും പയ്യന്നൂര് സ്വദേശിയുമായ യു പ്രഭാകരന്റെ പരാതിയിലാണ് പ്രതിയെ അറസ്റ്റ് ചെയ്തത്.\n1000 രൂപയും 500 രൂപയും സമ്മാനം ലഭിച്ച ലോട്ടറി ടിക്കറ്റ് നമ്ബറില് തിരുത്തല് നടത്തി ചില്ലറ വില്‍പന നടത്തുന്ന ലോട്ടറി വില്‍പനക്കാര്‍ക്കു നല്‍കിയാണ് ഇയാളുടെ തട്ടിപ്പ്. തിങ്കളാഴ്ച പയ്യന്നൂര് ബീവറേജസ് ഔട്ട്ലെറ്റിനു സമീപത്തു നിന്നാണ് ഇയാളെ നാട്ടുകാര് പിടികൂടി പൊലിസിനു കൈമാറിയത്.\nനമ്ബറിനു മുകളില് സമ്മാനം ലഭിച്ച ടിക്കറ്റിന്റെ നമ്ബര് സമാന രീതിയില് മുറിച്ചൊട്ടിച്ചാണു തട്ടിപ്പ്. 1000, 500 രൂപ സമ്മാനത്തുക ആയതിനാല് തന്നെ അധികം പരിശോധന ഇല്ലാതെ പണം നല്‍കുകയും ചെയ്യുന്നു. രണ്ടോ മൂന്നോ ടിക്കറ്റിലെ കമീഷന് പ്രതീക്ഷിച്ചാണു ചിലറ വില്‍പനക്കാര് പണം നല്‍കുന്നത്. തുടര്‍ന്ന് മൊത്തവില്‍പനക്കാരെ സമീപിക്കുമ്ബോഴാണു കബളിപ്പിക്കപ്പെട്ട വിവരം അറിയുന്നത്.\nഒരാഴ്ചയ്ക്കിടെ സമാന രീതിയില് മൂന്നിലേറെ സംഭവങ്ങള് പയ്യന്നൂരില് നടന്നതായി പോലീസിന് പരാതി ലഭിച്ചിരുന്നു\nPrevious തളിപ്പറമ്ബിലെ ആദ്യ സബ്കലക്ടറായി ഇലക്യ ചുമതലയേറ്റു\nNext ചെറുകുന്നിൽ ദമ്പതികൾ സഞ്ചരിച്ച സ്കൂട്ടറിൽ കാറിടിച്ച് നിർത്താതെ പോയി; പുറകെ വന്ന ബസ്സ് കയറി മധ്യവയസ്കന് ദാരുണാന്ത്യം\nWorld 31,711,130 973,541 23,272,612


PV Anwar ന്‍റെ Park ന് ആരോഗ്യ വകുപ്പിന്റെയും അനുമതിയില്ല\nപിവി അന്‍വറിന്‍റെ പാര്‍ക്കിന് ആരോഗ്യ വകുപ്പിന്റെയും അനുമതിയില്ല\nby Blive News November 18, 2017, 5:44 am 509 Views\nകോഴിക്കോട്: ആരോപണവിധേയനായ പിവി അന്‍വര് എംഎല്‍എയുടെ (P V Anwar MLA) കക്കാടം പൊയിലിലെ പാര്‍ക്കിന് (park) ആരോഗ്യവകുപ്പ് (Health department) അനുമതി നല്‍കിയിട്ടില്ലെന്ന് ഡിഎംഒ (DMO) വ്യക്തമാക്കി. ഇത് തെളിയിക്കുന്ന വിവരാവകാശ രേഖ പുറത്തുവന്നു.\nപാര്‍ക്കിന് അനുമതി നല്‍കിയിട്ടുണ്ടോയെന്ന് ആരാഞ്ഞ് വിവരാവകാശ നിയമപ്രകാരം സമര്‍പ്പിച്ച ചോദ്യത്തിനാണ് ഡിഎംഒ മറുപടി നല്‍കിയത്. പാര്‍ക്കിന് ആരോഗ്യവകുപ്പിന്റെ അനുമതി നിര്‍ബന്ധമാണെന്നിരിക്കെ എംഎല്‍എ നിയമലംഘനം നടത്തിയെന്നാണ് പുതിയ ആരോപണം.\nപാര്‍ക്ക് പ്രവര്‍ത്തിപ്പിക്കാന് ആരോഗ്യ വകുപ്പിന്‍റെ അനുമതി വേണമെന്നിരിക്കെ എംഎല്‍എ ഇത് സംബന്ധിച്ച് ഇതുവരെ ഒരപേക്ഷ പോലും നല്‍കിയിട്ടില്ലെന്ന് അധികൃതർ ചൂണ്ടിക്കാട്ടി. തദേശസ്ഥാപനങ്ങളുടെ ഭക്ഷ്യസുരക്ഷ വിഭാഗം നല്‍കുന്ന സാനിറ്റേഷന് അനുമതിയാണ് ആരോഗ്യവകുപ്പിന്‍റേതായി സമര്‍പ്പിച്ചിട്ടുള്ളത്.\nപാര്‍ക്കിന്‍റെ പ്രവര്‍ത്തനം സംബന്ധിച്ച കേസ് ഇപ്പോൾ ഹൈക്കോടതിയുടെ പരിഗണനയിലാണ്. മലിനീകരണ നിയന്ത്രണ ബോര്‍ഡിന്‍റെ ഉള്‍പ്പെടെ അനുമതിയില്ലാതെ നേരത്തെ പാര്‍ക്ക് പ്രവർത്തിച്ചതിനെ തുടർന്ന് വൻ വിവാദങ്ങൾ ഉടലെടുത്തിരുന്നു.\nപരിസ്ഥിതിലോല മേഖലയില് ചട്ടങ്ങള് ലംഘിച്ച് വാട്ടര് തീം പാര്‍ക്ക് നിര്‍മ്മിച്ചതായും പാര്‍ക്ക് നിര്‍മ്മാണത്തിനായി രണ്ട് മലകൾ ഇടിച്ചു നിരത്തിയതായും പരാതിയുണ്ട്. ഇതിന് ജിയോളജി വകുപ്പില് നിന്ന് അനുമതി ലഭിച്ചിരുന്നില്ല.\nവാട്ടര്‍തീം പാര്‍ക്കിനെതിരെ നടപടി എടുക്കേണ്ടതില്ലെന്ന് നേരത്തെ കൂടരഞ്ഞി പഞ്ചായത്ത് തീരുമാനിച്ചിരുന്നു. പാര്‍ക്കിന്റെ അനുമതിക്ക് പഞ്ചായത്തില് സമര്‍പ്പിച്ച രേഖകളുടെ ആധികാരികത പരിശോധിക്കാന് ഏഴംഗ ഉപസമിതിയെ പഞ്ചായത്ത് ചുമതലപ്പെടുത്തിയിട്ടുണ്ട്.\nAnwar’s parkclarifiedconfirmedDistrict Medical OfficeDMOhealth departmenthealth deptP V Anwar mlapermissionpv-anwarreplyrequired permissionRTORTO queryviolated lawwater theme park\nPrevious article കൊച്ചിന് ഷിപ്പ്യാര്‍ഡ്: അറ്റകുറ്റപ്പണി കേന്ദ്രത്തിന്റെ നിര്‍മ്മാണം തുടങ്ങി\nNext article ഐഎഫ്എഫ്കെയിൽ സംവിധായകൻ ലിനോ ബ്രോക്കയ്ക്ക് ആദരം\nപിവി അൻവറിന്റെ പാർക്കിനെതിരെ കളക്ടറുടെ റിപ്പോർട്ട്\nനികുതി വെട്ടിപ്പ്: പിവി അന്‍വറിനെതിരെ ആദായ നികുതി വകുപ്പ്\nപി വി അന്‍വര് എംഎല്‍എയുടെ കൈവശം 203 ഏക്കര് ഭൂമി\nകൊച്ചിന് ഷിപ്പ്യാര്‍ഡ്: അറ്റകുറ്റപ്പണി കേന്ദ്രത്തിന്റെ നിര്‍മ്മാണം തുടങ്ങി\nഐഎഫ്എഫ്കെയിൽ സംവിധായകൻ ലിനോ ബ്രോക്കയ്ക്ക് ആദരം


വൃദ്ധമാതാപിതാക്കൾ തലമുറകളുടെ സന്പത്ത് : Deepika.com\nകുടുംബബന്ധങ്ങൾക്കും ഗുരുസ്ഥാനമാനങ്ങൾക്കും ഏറെ പ്രാധാന്യം കൽപ്പിക്കുന്നതാണ് ഭാരതീയ സംസ്കാരം. എന്നാൽ നമുക്ക് ഒട്ടും അനുയോജ്യമല്ലാത്ത, സ്വാർഥപൂരിതമായ പുതിയൊരു സംസ്കാരം നമ്മുടെ നാട്ടിൽ ഉടലെടുത്തിട്ടുണ്ട്.\nമനുഷ്യൻ അവന്‍റെ സുഖത്തിനും സന്തോഷത്തിനും സ്വതന്ത്രജീവിതത്തിനും വിഘാതമായിട്ടുള്ളതിനെയൊക്കെ അവഗണിച്ചും ചവിട്ടിമെതിച്ചും മുന്നോട്ടുപോകുന്നു. അതിന്‍റെ തെളിവാണ് നമ്മുടെ നാട്ടിൽ ഉയർന്നു വരുന്ന വൃദ്ധസദനങ്ങൾ. വൃദ്ധമാതാപിതാക്കളെ സംരക്ഷിക്കുന്ന കാര്യത്തിൽ പുതിയ തലമുറ പാശ്ചാത്യ സംസ്കാരത്തെ അനുകരിക്കുകയാണോ എന്നു തോന്നിപ്പോകും.\nഅണുകുടുംബങ്ങൾ നിലവിൽ വന്നിട്ടും സ്വന്തം മക്കളുടെ കാര്യത്തിൽ അച്ഛനുമമ്മയും ജീവൻപോലും ത്യജിക്കാൻ തയാറാണ്. എല്ലാവരും മക്കളെ നല്ല നിലയിൽ വളർത്താനും പഠിപ്പിക്കാനും അവർക്കു സന്പാദ്യമുണ്ടാക്കാനും വിവാഹം നടത്തി ജീവിതം ഭദ്രമാക്കാനും ആരോഗ്യമുള്ള കാലത്തോളം ത്യാഗങ്ങൾ അനുഭവിക്കുന്നു. അവർ അവശരായി വീഴുന്ന വാർധക്യദശയിൽ, തങ്ങൾ ആർക്കുവേണ്ടി കഷ്ടപ്പെട്ടുവോ, അവർ ആരും തങ്ങളെ പരിചരിക്കാൻ തയാറാകുന്നില്ലെന്നതാണ് വാസ്തവം. ഇന്നത്തെ കാതലായ സാമൂഹ്യപ്രശ്നവും ഇതുതന്നെയാണ്.\nവൃദ്ധർ അവഗണിക്കപ്പെടുന്നതിന്‍റെ ഒരു കാരണം ഇവർക്കായി നീക്കിവയ്ക്കാൻ കുടുംബത്തിൽ പണമില്ലെന്നതാണ്. ചികിത്സാച്ചെലവിനു തന്നെ നല്ലൊരു തുക വേണം. ജീവിതച്ചെലവുകളും മക്കളുടെ വിദ്യാഭ്യാസച്ചെലവുകളും താങ്ങാനാവാതെ കടക്കെണിയിലാകുന്നു ഇടത്തരക്കാർ. ചികിത്സാരംഗത്ത് സർക്കാർ ആശുപത്രികൾ വേണ്ടത്ര സഹായകമാകുന്നു.\nവൃദ്ധജനങ്ങളിൽ സന്ധിവേദന, പ്രമേഹം, ആസ്ത്‌മ, രക്തസമ്മർദ്ദം, ഹൃദ്രോഗം, തിമിരം എന്നിങ്ങനെ പോകുന്നു. എന്നാൽ നിർഭാഗ്യമെന്നു പറയട്ടെ, വയസുകാലത്ത് അസുഖങ്ങൾ സ്വാഭാവികമാണെന്ന കാഴ്ചപ്പാട് ചില കുടുംബങ്ങളിലെങ്കിലുമുണ്ട്.\nപണമുള്ള വൃദ്ധദന്പതികളുടെ മക്കൾ ഉദ്യോഗാർഥം ഒന്നുകിൽ വിദേശത്തായിരിക്കും. അല്ലെങ്കിൽ നാട്ടിൽതന്നെ വിദൂരസ്ഥലങ്ങളിലായിരിക്കും. വീട്ടിൽ അന്നന്നു തിരിച്ചെത്തുന്നവർപോലും രാവിലെ എട്ടു മണിക്കു മുന്പുതന്നെ പോയാൽ രാത്രി വൈകിയാകും മടങ്ങിയെത്തുക. പഠിക്കുന്ന കുട്ടികളുണ്ടെങ്കിൽ അവർ സ്കൂളിലും കോളജിലും പോകും. ഇതിനിടയിൽ, വീട്ടിലിരിക്കുന്ന ദുർബലരും രോഗികളുമായ മാതാപിതാക്കളുടെ ആവശ്യങ്ങൾ നിറവേറ്റുവാനോ, ആവശ്യസമയത്ത് ആരോഗ്യകാര്യങ്ങൾ ശ്രദ്ധിക്കാനോ വീട്ടിലാരും ഉണ്ടാവില്ല.\nസഹായിക്കാനോ ശുശ്രൂഷിക്കാനോ വീട്ടുജോലിക്കാരെ കിട്ടാനും ഇക്കാലത്ത് വളരെ ബുദ്ധിമുട്ടാണ്. പണത്തിന് ബുദ്ധിമുട്ടില്ലാതിരുന്നിട്ടും സഹായിക്കാൻ ആരുമില്ലാതെ കഷ്ടപ്പെടുന്ന ധാരാളം അപ്പൂപ്പൻമാരും അമ്മൂമ്മമാരുമുണ്ട്.\nപരസ്പരസ്നേഹവും സന്തോഷവും ആഹ്ലാദവും നിറഞ്ഞു നിൽക്കുന്നതും ആരോഗ്യകരമായ ബന്ധങ്ങൾ പുലർത്തുന്നതുമായ കുടുംബങ്ങൾ ഇന്ന് എണ്ണത്തിൽ കുറയുകയാണ്. അച്ഛനുമമ്മയും അവരുടെ ഒൗദ്യോഗിക കാര്യങ്ങളുടെ പിരിമുറുക്കത്തിലാണ്. മക്കൾ, പ്രത്യേകിച്ച് കൗമാരക്കാരാണെങ്കിൽ അവർ അവരുടേതായ ലോകത്തായിരിക്കും. വീട്ടിലുള്ള അപ്പൂപ്പനോടോ അമ്മൂമ്മയോടോ വിശേഷങ്ങൾ തിരക്കാനും അവർക്കായി കുറച്ചു സമയം മാറ്റിവയ്ക്കാനോ ആരും ശ്രമിക്കുന്നില്ല.\nശരീരത്തിന് ആരോഗ്യവും ബലവും കുറവാണെങ്കിലും ധാരാളം ജീവിതപരിചയവും പക്വമായ അറിവുകളും ഉള്ളവരാണ് നമ്മുടെ മുത്തച്ഛനും മുത്തശ്ശിയും. പക്ഷേ അവരുടെ അഭിപ്രായത്തെ പരിഗണിക്കാനോ ഉൾക്കൊള്ളാനോ പലപ്പോഴും നാം തയാറാകുന്നില്ല. ഒരുതരം യാന്ത്രികമായ ജീവിതമാണ് മിക്ക കുടുംബങ്ങളിലും ഇന്ന് കാണുന്നത്. ആത്മഹത്യകളും കൊലപാതകങ്ങളും കുടുംബകലഹങ്ങളുമെല്ലാം ഇതിന്‍റെ ദുരന്തഫലമാണെന്നു പറഞ്ഞാലും തെറ്റില്ല\nവയോജനങ്ങളുടെ പ്രശ്നങ്ങളെക്കുറിച്ചുള്ള എല്ലാ പഠനങ്ങളും തീരുമാനങ്ങളും ചെന്നെത്തുന്നത് ‘ഓൾഡ് ഏജ് ഹോമു’കളിലാണ്. കച്ചവടക്കണ്ണോടെയാണ് ഈ പുതിയ കേന്ദ്രങ്ങൾ ഉയർന്നുവരുന്നത്. മക്കൾ സ്ഥലത്തില്ലാത്തതുകൊണ്ടു മാത്രമല്ല മാതാപിതാക്കൾ ഇത്തരം കേന്ദ്രങ്ങളിലെത്തുന്നത്. മക്കളുടെയും കുടുംബാംഗങ്ങളുടെയും വേദനിപ്പിക്കുന്ന പെരുമാറ്റം, മാതാപിതാക്കളെ സംരക്ഷിക്കുന്നതിൽ മക്കൾ തമ്മിലുള്ള രൂക്ഷമായ അഭിപ്രായവ്യത്യാസങ്ങൾ, അങ്ങനെ ഒട്ടേറെ കാരണങ്ങളുണ്ട്. വാർധക്യ കാലത്ത് മനഃസമാധാനവും വിശ്രമവുമാണ് വേണ്ടത്.\nമക്കളുടെയും കുടുംബാംഗങ്ങളുടെയും സ്നേഹവും സാമീപ്യവും അവർ കൊതിക്കുന്നു. വൃദ്ധസദനങ്ങളിൽ അത് ലഭിക്കുകയില്ലല്ലോ. മാത്രമല്ല, അഗതികളൊഴികെ ആരും തന്നെ വൃദ്ധസദനങ്ങൾ കാംക്ഷിക്കുന്നില്ല. അതിനാൽ യുവാക്കൾ ആധുനിക ജീവിതരീതിയിൽ മാറ്റംവരുത്തി വൃദ്ധമാതാപിതാക്കൾക്ക് ആവശ്യമായ പരിഗണന നൽകേണ്ടതാണ്.


മാഞ്ചസ്റ്റർ യുണൈറ്റഡ് വാറ്റ്ഫഡിനോടും തോറ്റു; പരിശീലകൻ സോൾഷ്യർ പുറത്ത്! | Man United Sack Coach | Manorama News\nമാഞ്ചസ്റ്റർ യുണൈറ്റഡ് വാറ്റ്ഫഡിനോടും തോറ്റു; മുഖ്യപരിശീലകൻ സോൾഷ്യർ പുറത്ത്!\nമനോരമ ലേഖകൻ November 21, 2021 04:53 PM IST\nഒലെ ഗുണ്ണാർ സോൾഷ്യർ\nലണ്ടൻ ∙ ഇംഗ്ലിഷ് പ്രിമിയർ ലീഗ് ഫുട്ബോളിൽ വാറ്റ്ഫഡിനോട് ദയനീയ തോൽവി വഴങ്ങിയതിനു പിന്നാലെ മാഞ്ചസ്റ്റർ യുണൈറ്റഡ് പരിശീലകൻ ഒലെ ഗുണ്ണാർ സോൾഷ്യർ പുറത്ത്. മുഖ്യ പരിശീലകനുമായി വഴിപിരിഞ്ഞതായി മാഞ്ചസ്റ്റർ യുണൈറ്റഡ് അറിയിച്ചു. ഫസ്റ്റ് ടീം പരിശീലകനായ മൈക്കൽ കാരിച്ചിന് താൽക്കാലിക ചുമതല നൽകി. ഇംഗ്ലിഷ് പ്രിമിയർ ലീഗിലെ ദയനീയ പ്രകടനത്തിന്റെ അടിസ്ഥാനത്തിലാണ് മുൻ യുണൈറ്റഡ് താരം കൂടിയായ സോൾഷ്യറിന് സ്ഥാനം നഷ്ടമായത്.\n2018 ഡിസംബറിൽ ഹോസെ മൗറീഞ്ഞോയുടെ പകരക്കാരനായി താൽക്കാലിക ചുമതലയിലാണ് നാൽപ്പത്തെട്ടുകാരനായ സോൾഷ്യർ ഓൾഡ് ട്രാഫഡിലെത്തിയത്. പകരക്കാരനായി വന്ന് മികച്ച പ്രകടനം കാഴ്ചവച്ചതോടെ 2019 മാർച്ചിൽ മുഴുവൻ സമയ പരിശീലകനായി നിയമിച്ചു. മൂന്നു വർഷത്തേക്കായിരുന്നു കരാർ. പിന്നീട് ഇക്കഴിഞ്ഞ ജൂലൈയിൽ 2024 വരെ കരാർ ദീർഘിപ്പിച്ചു. ഈ സീസണിൽ സൂപ്പർതാരം ക്രിസ്റ്റ്യാനോ റൊണാൾഡോയെ ടീമിൽ തിരികെയെത്തിച്ച് ശ്രദ്ധ നേടിയെങ്കിലും കളത്തിലെ പ്രകടനം തീർത്തും മോശമായതോടെയാണ് സോൾഷ്യറിന്റെ പടിയിറക്കം.\nഏറ്റവും ഒടുവിൽ കളിച്ച ഏഴ് പ്രിമിയർ ലീഗ് മത്സരങ്ങളിൽ ഒന്നിൽ മാത്രമാണ് മാഞ്ചസ്റ്റർ യുണൈറ്റഡിന് ജയിക്കാനായത്. നിലവിൽ ലീഗിൽ ഏഴാം സ്ഥാനത്താണ് യുണൈറ്റഡ്. ഒന്നാം സ്ഥാനക്കാരായ ചെൽസിയേക്കാൾ 12 പോയിന്റ് പിന്നിൽ.\n‘തീർത്തും ബുദ്ധിമുട്ടേറിയ ഇത്തരമൊരു തീരുമാനം കൈക്കൊള്ളേണ്ടി വന്നതിൽ ഖേദിക്കുന്ന’തായി മാഞ്ചസ്റ്റർ യുണൈറ്റഡ് പ്രസ്താവനയിൽ അറിയിച്ചു. ‘കഴിഞ്ഞ ഏതാനും ആഴ്ചകളായുള്ള ടീമിന്റെ പ്രകടനം നിരാശാജനകമായിരുന്നെങ്കിലും, കഴിഞ്ഞ മൂന്നു വർഷമായി ദീർഘകാല വിജയം ലക്ഷ്യമിട്ട് അദ്ദേഹം ടീമിനായി ചെയ്ത നല്ല കാര്യങ്ങൾ ഇല്ലാതാകുന്നില്ല. ടീമിന്റെ മാനേജരെന്ന നിലയിൽ അദ്ദേഹം ടീമിനായി നൽകിയ സംഭാവനകൾക്ക് ആത്മാർഥമായ നന്ദി. ഭാവിയിലേക്ക് എല്ലാ ആശംസകളും’ – യുണൈറ്റഡ് പ്രസ്താവനയിൽ വ്യക്തമാക്കി.\nയുവേഫ ചാംപ്യൻസ് ലീഗിൽ വിയ്യാ റയലുമായി ഏറ്റുമുട്ടാനിരിക്കെയാണ് മുഖ്യ പരിശീലകനെ പുറത്താക്കി പകരം കാരിച്ചിന് യുണൈറ്റഡ് ചുമതല നൽകിയത്. ചാംപ്യൻസ് ലീഗ് മത്സരത്തിനുശേഷം പ്രിമിയർ ലീഗിൽ ചെൽസി, ആർസനൽ തുടങ്ങിയ കരുത്തൻമാരുമായി യുണൈറ്റഡിന് മത്സരമുണ്ട്.\nഇന്നു പുലർച്ചെ നടന്ന മത്സരത്തിൽ വാറ്റ്ഫഡ് 4–1നാണു യുണൈറ്റഡിനെ തകർത്തത്. ജോഷ്വ കിങ്, ഇസ്മൈല സർ എന്നിവരുടെ ഗോളുകളിൽ ആദ്യ പകുതിയിൽ 2–0നു മുന്നിലെത്തിയ വാറ്റ്ഫഡിനായി ഇൻജറി ടൈമിൽ പെദ്രോ, ഇമ്മാനുവൽ ഡെന്നിസ് എന്നിവരും ഗോളടിച്ചു. ഡോണി വാൻ ഡി ബീക്ക് യുണൈറ്റഡിന്റെ ആശ്വാസ ഗോൾ നേടി.\nEnglish Summary: Ole Gunnar Solskjaer: Man Utd sack manager with club seventh in Premier League


മലര്*വാടിയും അപൂര്*വരാഗവും തകര്*പ്പന്* വിŏ\nThread: മലര്*വാടിയും അപൂര്*വരാഗവും തകര്*പ്പന്* വിŏ\nദിലീപിന് വീണ്ടും ആഹ്ലാദിക്കാം. ഒരു പക്ഷേ, ട്വന്*റി 20 വന്* വിജയം നേടിയതിനേക്കാള്* വലിയ സന്തോഷമാണ് നിര്*മ്മാതാവ് എന്ന നിലയില്* ‘മലര്*വാടി ആര്*ട്സ് ക്ലബ്’ എന്ന കൊച്ചുചിത്രം ദിലീപിന് നേടിക്കൊടുത്തിരിക്കുന്നത്. വെറും 1.8 കോടി മാത്രം ചെലവിട്ട മലര്*വാടി കോടികളാണ് വാരിക്കൂട്ടുന്നത്. സംവിധായകന്* എന്ന നിലയില്* വിനീത് ശ്രീനിവാസന് ഗംഭീര തുടക്കം.\n25 ദിവസത്തിലെത്തി നില്*ക്കുന്ന മലര്*വാടി ആര്*ട്സ് ക്ലബ് ഒരു കോടിയിലധികം രൂപയാണ് ഷെയര്* നേടിയിരിക്കുന്നത്. തിരുവനന്തപുരം ശ്രീവിശാഖില്* മൂന്നാഴ്ച കൊണ്ട് 16 ലക്ഷം രൂപയാണ് ഈ സിനിമ നേടിയത്. സാറ്റലൈറ്റ് റൈറ്റിന്*റെ കാര്യത്തിലാണ് ഈ പുതുമുഖ ചിത്രം സിനിമാലോകത്തെ തന്നെ ഞെട്ടിച്ചത്. ഒരുകോടി ഇരുപത്തഞ്ച് ലക്ഷം രൂപ നല്*കിയാണ് മലര്**വാടിയുടെ സാറ്റലൈറ്റ് റൈറ്റ് കൈരളി ടി വി സ്വന്തമാക്കിയത്.\nബഹുതാര ചിത്രങ്ങളായ ഇന്* ഗോസ്റ്റ് ഹൌസ് ഇന്*, ഹാപ്പി ഹസ്ബന്*ഡ്സ് എന്നീ സിനിമകള്*ക്കും 1.25 കോടിയായിരുന്നു സാറ്റലൈറ്റ് റൈറ്റ് എന്നോര്*ക്കണം. അതുപോലെ തന്നെ തിയേറ്ററുകളില്* ഗംഭീര വിജയം നേടുന്ന അപൂര്*വരാഗത്തിന് 70 ലക്ഷം രൂപയാണ് സാറ്റലൈറ്റ് റൈറ്റ് ലഭിച്ചത്. ഈ രണ്ടു ചിത്രങ്ങളും ഇപ്പോള്* തന്നെ നിര്*മ്മാതാക്കള്*ക്ക് ലാഭം നേടിക്കൊടുത്തുകഴിഞ്ഞു.\nമോശം തിരക്കഥയില്* നിന്ന് ഒരു വിജയചിത്രം ഉണ്ടാകുന്ന മാജിക്കിനും മലയാള സിനിമ സാക്*ഷ്യം വഹിക്കുകയാണ്. സകുടുംബം ശ്യാമള എന്ന ശരാശരിയിലും താഴ്ന്ന നിലവാരമുള്ള സിനിമയ്ക്ക് രണ്ടാഴ്ച കൊണ്ട് 60 ലക്ഷം രൂപയാണ് ഷെയര്* ലഭിച്ചത്. സാറ്റലൈറ്റ് റൈറ്റായി ഒരുകോടി രൂപയാണ് ശ്യാമള സ്വന്തമാക്കിയത്. കുഞ്ചാക്കോ ബോബന്*റെ സിനിമയ്ക്ക് ഒരുകോടി രൂപ സാറ്റലൈറ്റ് റൈറ്റായി ലഭിക്കുന്നത് ആദ്യമായാണ്. ഉര്*വശിയുടെ സാന്നിധ്യം, ടൈറ്റിലിന്*റെ ആകര്*ഷണീയത്, രണ്ടു സൂപ്പര്*ഹിറ്റുകള്* സമ്മാനിച്ച കൃഷ്ണ പൂജപ്പുര എഴുതിയ ചിത്രം എന്നീ കാര്യങ്ങള്* പരിഗണിച്ചതാണ് സാറ്റലൈറ്റ് റൈറ്റ് ഇത്രയും ഉയരാന്* കാരണം.\nഅതേസമയം പെണ്**പട്ടണം, ഒരുനാള്* വരും, അവന്*, അഡ്വക്കേറ്റ് ലക്*ഷ്മണന്* ലേഡീസ് ഒണ്**ലി, രാമരാവണന്* എന്നീ സിനിമകളില്* തിയേറ്ററുകളില്* നിലനില്*പ്പിനായി കിതയ്ക്കുകയാണ്. രമേഷ് ദാസ് സംവിധാനം ചെയ്ത തസ്കരലഹള എല്ലാ കേന്ദ്രങ്ങളിലും ഒരാഴ്ച കൊണ്ട് പ്രദര്*ശനം അവസാനിപ്പിച്ചു.\nmalarvadi arts club, mlayalam film


ആവശ്യക്കാരേറെയുള്ള മയക്കുമരുന്നായ മെത്തലിന് ഡയോക്‌സി മെത്തഫെറ്റാമിന് (എംഡിഎംഎ) തയാറാക്കുന്നത് കേരളത്തിൽ തന്നെ; കുക്കിംഗിന് നൈജീരിയക്കാർ - Media Malayalam (മീഡിയ മലയാളം)\nആവശ്യക്കാരേറെയുള്ള മയക്കുമരുന്നായ മെത്തലിന് ഡയോക്‌സി മെത്തഫെറ്റാമിന് (എംഡിഎംഎ) തയാറാക്കുന്നത് കേരളത്തിൽ തന്നെ; കുക്കിംഗിന് നൈജീരിയക്കാർ\nകൊച്ചി: അന്താരാഷ്ട്ര വിപണിയില് ആവശ്യക്കാരേറെയുള്ള മയക്കുമരുന്നായ മെത്തലിന് ഡയോക്‌സി മെത്തഫെറ്റാമിന് (എംഡിഎംഎ) തയാറാക്കുന്നത് കേരളത്തിൽ തന്നെ. കൊച്ചി കേന്ദ്രമാക്കിയാണ് മയക്കുമരുന്ന് നിർമാണം.\nനൈജീരിയക്കാരായ യുവാക്കള് നേരിട്ടെത്തി കുറഞ്ഞ ചെലവിലുള്ള അസംസ്‌കൃത വസ്തുക്കള് ശേഖരിക്കുകയും സ്വന്തം ‘ലാബില്’ എംഡിഎംഎ തയാറാക്കുകയുമാണ് ചെയ്യുന്നത്. ഇവര്‍ക്ക് താമസവും മറ്റു സൗകര്യങ്ങളും ഒരുക്കാന് കൊച്ചിയിൽ ഏജന്‍റുമാരുണ്ടെന്നും വിവരം ലഭിച്ചു.\nഅടുത്തിടെ കോഴിക്കോട്ടുനിന്ന് എംഡിഎംഎയുമായി പിടിയിലായവരില്‍നിന്നും ചില നിര്‍ണായക വിവരങ്ങള് പോലീസിന് ലഭിച്ചിട്ടുണ്ട്. നൈജീരിയില് സംഘങ്ങളുമായി നേരിട്ട് ബന്ധമില്ലെങ്കിലും ഇടനിലക്കാരായ ഏജന്‍റുമാരാണ് സംസ്ഥാനത്തേക്കുള്ള എംഡിഎംഎ തയാറാക്കി നല്‍കുന്നത്.\nമലയാളികളായ ഇത്തരം ഏജന്‍റുമാര്‍ക്ക് വന്‍തുക വരുമാനമായും ലഭിക്കുന്നുണ്ടെന്നാണ് കണ്ടെത്തല്. ആവശ്യക്കാര്‍ക്ക് നേരിട്ട് മയക്കുമരുന്ന് എത്തിക്കുന്ന നൈജീരിയന് സംഘവും സജീവമായുണ്ട്.\nകുക്കിംഗ് അതീവ രഹസ്യം\nഹോട്ടലുകളിലും ലോഡ്ജുകളിലും താമസിച്ചാണ് നൈജീരിയന് സംഘം എംഡിഎംഎ ഉത്പാദിക്കുന്നത്. സന്ദര്‍ശകരായെത്തുന്ന സംഘം സംശയത്തിനിടവരാത്ത രീതിയിലാണ് മയക്കുമരുന്നുകള് നിര്‍മിക്കുന്നതും വിപണനം നടത്തുന്നത്.\nനൈജീരിയന് സംഘത്തെ എത്തിക്കാനും മലയാളികളുള്‍പ്പെടെയുള്ള മയക്കുമരുന്ന് മാഫിയകള് ഉണ്ടെന്നും പോലീസിന് വിവരം ലഭിച്ചു.\nഉന്നത വിദ്യാഭ്യാസമുള്ള നൈജീരിയക്കാരാണ് സിന്തറ്റിക് ഡ്രഗ്‌സ് കുക്കിംഗിന് എത്താറുള്ളതെന്നാണ് പിടിയിലായ പ്രതികള് പറയുന്നത്. അതീവരഹസ്യമായാണ് ഇവര് ഇത് പാകപ്പെടുത്തുന്നത്.\nകെമിസ്ട്രിയില് ബിരുദവും ബിരുദാനന്തര ബിരുദവും എടുത്ത യുവാക്കള് വരെ ഈ കൂട്ട് കണ്ടുപിടിക്കാന് ശ്രമങ്ങള് നടത്തിയെങ്കിലും വിജയിച്ചിരുന്നില്ല. അതിനാലാണ് വില എത്രയായാലും നൈജീരിയില് സംഘത്തിന്‍റെ സിന്തറ്റിക് ഡ്രഗ്‌സിന് ആവശ്യക്കാരേറെയുമുള്ളത്.\nലാന്‍ഡിംഗ് വിദ്യാര്‍ഥികള്‍ക്കുള്ള വിസയില്\nപഠനാവശ്യത്തിനെന്ന പേരിലാണ് നൈജീരിയന് മയക്കുമരുന്ന് സംഘം എത്തുന്നതെന്നാണ് പോലീസ് പറയുന്നത്. കുറഞ്ഞ ചെലവില് ലഭിക്കുന്ന അസംസ്‌കൃത വസ്തുക്കള് ഉപയോഗിച്ചാണ് വീര്യം കൂടിയ എംഡിഎംഎ പോലുള്ള ലഹരി വസ്തുക്കള് നിര്‍മിക്കുന്നത്.\nവീര്യം കുറഞ്ഞാല് ഈ സംഘത്തിന്‍റെ ബിസിനസ് കുറയുമെന്നതിനാല് അതിസൂക്ഷ്മതയോടു കൂടി ചേരുവകള് ചേര്‍ത്തുകൊണ്ടാണ് നിര്‍മാണമെന്നും പിടിയിലായ പ്രതികള് അന്വേഷണസംഘം മുമ്പാകെ വെളിപ്പെടുത്തി.\nനൈജീരിയന് ഹണ്ടേഴ്‌സ് എന്ന പേരില് നൈജീരിയന് സംഘം മയക്കുമരുന്ന് കടത്ത് നടത്തിയിരുന്നതായി പോലീസ് കണ്ടെത്തിയിരുന്നു.ഈ സംഘത്തിലെ ബയഫ്ര സ്വദേശിയായ മൈക്കിളിനെ ഏപ്രിലില് മഞ്ചേരിയില് പിടികൂടുകയും ചെയ്തിരുന്നു.\nഏജന്‍റുമാര് വഴി ആവശ്യക്കാര്‍ക്ക് നേരിട്ടെത്തി എംഡിഎംഎ കൈമാറുകയായിരുന്നു ഇയാളുടെ രീതി. ബംഗളൂരുവില് വച്ചായിരുന്നു മൈക്കിള് മയക്കുമരുന്ന് നിര്‍മിച്ചത്.\nമാരകായുധങ്ങളുമായി പിടികൂടാന് എത്തുന്നവരെ ആക്രമിക്കുന്ന രീതിയും ഇവര്‍ക്കുണ്ടായിരുന്നതായി പോലീസ് കണ്ടെത്തിയിരുന്നു.\nis manufactured in Kerala\nMethylene dioxy methamphetamine (MDMA)\nNigerians for cooking\nthe most sought after drug\nPrevious article14കാരിയെ കൊലപ്പെടുത്താന് അയല്‍വാസിയായ യുവാവിന്റെ ശ്രമം\nNext articleതെരുവില് കൂടി അലഞ്ഞു തിരിയുന്ന പട്ടികളെ നാം കാണാറുണ്ട്. എന്നാല് ഒരു സിംഹം തെരുവില് കൂടി അലഞ്ഞു തിരിയുന്നത് സങ്കല്‍പ്പിക്കാനാവുമോ.


P.S Sreedharan Pillai-Sabarimala | അയ്യപ്പദർശനത്തിന് ശേഷം തിരിച്ചിറങ്ങിയവരെ പ്രകോപിപ്പിച്ച് അറസ്റ്റ് ചെയ്യുകയായിരുന്നു; ശരണം വിളിച്ചതിനു ജാമ്യമില്ലാ വകുപ്പുകൾ ചുമത്തി കേസെടുത്ത പൊലീസുകാർക്കെതിരെ മനുഷ്യാവകാശ കമ്മിഷനുകൾക്കു പരാതി നൽകും; ശബരിമലയിലെ അറസ്റ്റ് സംബന്ധിച്ച് ജുഡീഷ്യൽ അന്വേഷണം വേണമെന്നും പി.എസ്.ശ്രീധരൻ പിള്ള - MarunadanMalayali.com\nഅയ്യപ്പദർശനത്തിന് ശേഷം തിരിച്ചിറങ്ങിയവരെ പ്രകോപിപ്പിച്ച് അറസ്റ്റ് ചെയ്യുകയായിരുന്നു; ശരണം വിളിച്ചതിനു ജാമ്യമില്ലാ വകുപ്പുകൾ ചുമത്തി കേസെടുത്ത പൊലീസുകാർക്കെതിരെ മനുഷ്യാവകാശ കമ്മിഷനുകൾക്കു പരാതി നൽകും; ശബരിമലയിലെ അറസ്റ്റ് സംബന്ധിച്ച് ജുഡീഷ്യൽ അന്വേഷണം വേണമെന്നും പി.എസ്.ശ്രീധരൻ പിള്ള\nNovember 19, 2018 | 10:31 AM IST | Permalink\nകോഴിക്കോട്: ശബരിമലയിൽ അരങ്ങേറിയ അനിഷ്ട സംഭവങ്ങളിൽ അപലപിക്കുന്നു എന്ന് ബിജെപി സംസ്ഥാന അധ്യക്ഷൻ പി.എസ്.ശ്രീധരൻ പിള്ള. അയ്യപ്പ ദർശനത്തിന് ശേഷം മലയിറങ്ങിയവരെ പൊലീസ് പ്രകോപിപ്പിച്ച് അറസ്റ്റ് ചെയ്യുകയായിരുന്നു. ശബരിമലയിൽ ശരണം വിളിച്ചതിനു ജാമ്യമില്ലാ വകുപ്പുകൾ ചുമത്തി കേസെടുത്ത പൊലീസുകാർക്കെതിരെ ദേശീയ, സംസ്ഥാന മനുഷ്യാവകാശ കമ്മിഷനുകൾക്കു പരാതി നൽകുമെന്നും ബിജെപി സംസ്ഥാന പ്രസിഡന്റ് പി.എസ്.ശ്രീധരൻ പിള്ള. സംഭവത്തിൽ ജുഡീഷ്യൽ അന്വേഷണം വേണമെന്നും ശ്രീധരൻ പിള്ള ആവശ്യപ്പെട്ടു.\nശബരിമലയെ തകർക്കാനുള്ള ശ്രമമാണ് സർക്കാർ നടത്തുന്നത്. അത് അംഗീകരിക്കാൻ ബിജെപി തയ്യാറല്ലെന്നും ശ്രീധരൻ പിള്ള പറഞ്ഞു. പൊലീസുകാർക്കെതിരെ കോടതികളിൽ കേസ് കൊടുക്കും. പൊലീസ് നിയമം ദുരുപയോഗം ചെയ്യുകയാണ്. പെറ്റിക്കേസ് ചുമത്തേണ്ടതിനു പകരമാണു ജാമ്യമില്ലാ വകുപ്പ് ചുമത്തിയിരിക്കുന്നത്. സെക്രട്ടേറിയറ്റ് കേന്ദ്രമാക്കി പ്രവർത്തിക്കുനന്ന പുത്തൻ വീരപ്പന്മാർ ശബരിമലയിൽ കൊള്ള നടത്തുകയാണെന്നും അദ്ദേഹം ആരോപിച്ചു.\nഏഴ് വർഷം വരെ ശിക്ഷ ലഭിക്കാവുന്ന കുറ്റങ്ങളിൽ അറസ്റ്റ് ഒഴിവാക്കാമെന്ന് സുപ്രീംകോടതി പറഞ്ഞിട്ടുള്ളതാണ്. എന്നിട്ടും പൊലീസ് അറസ്റ്റ് നടപടിയെ ദുരുപയോഗപ്പെടുത്തുകയായിരുന്നു. എക്സിക്യൂട്ടീവ് മജിസ്ട്രേറ്റുമാരാണ് 144 പ്രഖ്യാപിക്കേണ്ടത്. നിലവിൽ ആ നിയമസംവിധാനം സർക്കാരിനൊപ്പം തുള്ളുകയാണ്. മനുഷ്യാവകാശങ്ങൾക്ക് വിലയില്ലാത്ത, സഞ്ചാരസ്വാതന്ത്ര്യം നിഷേധിക്കുന്ന നടപടികളാണ് പൊലീസ് നടത്തുന്നത്.\nസ്ത്രീകൾ വരുന്നത് സംബന്ധിച്ചല്ല ബിജെപിയുടെ സമരം. ശബരിമലയെ തകർക്കാൻ ശ്രമിക്കുന്ന സംസ്ഥാന സർക്കാരിനെതിരെയാണ് തങ്ങളുടെ പോരാട്ടം. ശബരിമലയിലെ അറസ്റ്റ് സംബന്ധിച്ച് ജുഡീഷ്യൽ അന്വേഷണം വേണമെന്നും ശ്രീധരൻപിള്ള ആവശ്യപ്പെട്ടു.\nഅറസ്റ്റ് ചെയ്യപ്പെട്ട പ്രതിഷേധക്കാർക്ക് മജിസ്ട്രേറ്റുമാരുടെ അടുത്ത് നിന്ന് പോലും നീതി കിട്ടുന്നില്ല. എക്സിക്യൂട്ടീവ് മജിസ്ട്രേറ്റുമാർ പിണറായിയുടെ ചട്ടുകമായി മാറുകയാണ്. അതുകൊണ്ടാണ് കെ.സുരേന്ദ്രന് ജയിലിൽ പോകേണ്ടി വന്നത്. സന്നിധാനത്തെ ഈ നിയന്ത്രണങ്ങൾക്കും ഇന്നലത്തെ കൂട്ട അറസ്റ്റിനുമെതിരെ കോടതിയെ സമീപിക്കുമെന്നും ശ്രീധരൻ പിള്ള വ്യക്തമാക്കി.\nദേവസ്വം മന്ത്രി കാര്യങ്ങൾ മനസ്സിലാക്കുന്നില്ല. ശ്രീനാരായണധർമ്മത്തിൽ വിശ്വസിക്കുന്ന സമുദായക്കാരനാണ് മന്ത്രി കടകംപള്ളി സുരേന്ദ്രൻ. കെ.സുരേന്ദ്രനും അതേ സമുദായക്കാരനാണ്. ശ്രീനാരായണ ഗുരു പറഞ്ഞിട്ടുണ്ടല്ലോ മരണശേഷം കുടുംബാംഗങ്ങൾക്കുള്ള പുല 11 ദിവസം കൊണ്ട് അവസാനിക്കുമെന്ന്. അത് അംഗീകരിച്ച് മാപ്പ് പറയാൻ മന്ത്രി തയ്യാറാകണമെന്ന് താൻ ആവശ്യപ്പെടുകയാണെന്നും ശ്രീധരൻപിള്ള പറഞ്ഞു.


‘രഹ്ന ഫാത്തിമയുടെ ഉദ്ദേശം എന്താണെന്ന് അറിയില്ല. പക്ഷെ കുട്ടിയുടേത് സ്വപ്നങ്ങള് വിടരേണ്ട പ്രായമാണ്. അവനിലെ കുഞ്ഞിന് നല്ലത് മാത്രം വരട്ടെ!’ ; കൗണ്‍സലിങ്ങ് സൈക്കോളജിസ്റ്റ് കല – GoldKerala.com\n‘രഹ്ന ഫാത്തിമയുടെ ഉദ്ദേശം എന്താണെന്ന് അറിയില്ല. പക്ഷെ കുട്ടിയുടേത് സ്വപ്നങ്ങള് വിടരേണ്ട പ്രായമാണ്. അവനിലെ കുഞ്ഞിന് നല്ലത് മാത്രം വരട്ടെ!’ ; കൗണ്‍സലിങ്ങ് സൈക്കോളജിസ്റ്റ് കല\nസോഷ്യല് മീഡിയയില് തന്റെ നഗ്നശരീരം പ്രായപൂര്‍ത്തിയാകാത്ത മക്കള്‍ക്ക് ചിത്രം വരക്കാനായി വിട്ടുനല്‍കുകയും, അതിന്റെ ദൃശ്യങ്ങള് സമൂഹ മാധ്യമങ്ങളില് പ്രചരിപ്പിക്കുകയും ചെയ്തതിന് രഹ്ന ഫാത്തിമക്ക് എതിരെ രൂക്ഷവിമര്‍ശനമാണ് ഉയരുന്നത്. തിരുവല്ല പോലീസ് സംഭവത്തില് രഹ്ന ഫാത്തിമക്ക് എതിരെ കേസെടുക്കുകയും ചെയ്തു.\nരഹ്ന ദൃശ്യങ്ങള് സോഷ്യല് മീഡിയയില് പങ്കുവെച്ചത് സ്ത്രീ ശരീരത്തെ കുറിച്ചുള്ള കപട സദാചാര ബോധത്തെ കുറിച്ചും, ലൈംഗികതയെ കുറിച്ചുള്ള മിഥ്യാധാരണകള്‍ക്കും എതിരെ എന്ന കുറിപ്പോടെയാണ്. രഹ്നക്കെതിരെ സംഭവത്തില് ബിജെപി ഒബിസി മോര്‍ച്ച സംസ്ഥാന സെക്രട്ടറി എ.വി അരുണ് പ്രകാശ് നല്‍കിയ പരാതിയില് ജാമ്യമില്ലാ വകുപ്പ് പ്രകാരമാണ് കേസെടുത്തിരിക്കുന്നത്.\nദൃശ്യങ്ങള് പ്രചരിച്ചതിന് പിന്നാലെ നിരവധി പേര് രഹ്നയെ എതിര്‍ത്തും പിന്തുണച്ചും രംഗത്ത് എത്തിയിട്ടുണ്ട്. വിഷയത്തില് പ്രതികരിച്ചുകൊണ്ട് ഇപ്പോള് കൗണ്‍സലിങ്ങ് സൈക്കോളജിസ്റ്റ് കല രംഗത്ത് എത്തിയിരിക്കുകയാണ്. കല രഹ്ന ഫാത്തിമ അവരുടെ സ്വാതന്ത്ര്യം ഉപയോഗിച്ചോട്ടെ എന്നും, നഗ്നത അശ്ലീലമല്ലെന്നും, പക്ഷെ കുട്ടികളുടെ ഇടയില് നില്‍ക്കുന്ന കൗണ്‍സിലര് എന്ന നിലക്ക് തന്റെ മനഃശ്ശാസ്ത്രപരമായ അറിവില് അവരുടെ മകന് കാര്യങ്ങള് അവര് ഉദ്ദേശിക്കുന്ന തലത്തില് മനസ്സിലാക്കാനുള്ള പ്രായം ആയിട്ടില്ലെന്നും പറഞ്ഞു.\nകല ഇതേ പ്രായത്തിലെ ഭൂരിപക്ഷം കുട്ടികളുടെ മാനസിക അവസ്ഥ ചിന്തിച്ചുകൊണ്ടാണ് താന് പറയുന്നതെന്നും, അവന് ഇടപെടുന്ന മറ്റു കുട്ടികളുടെ ഇടയില് നിന്നും അവന് മാറ്റിനിര്‍ത്തപ്പെട്ടാല്, ഭാവിയില് അവന്റെ മാനസിക ആരോഗ്യത്തിന് അത് ഗുണം ചെയ്യില്ലെന്ന് ഫേസ്ബുക്കില് പങ്കുവെച്ച കുറിപ്പില് വ്യക്തമാക്കുന്നു.\nകല കുട്ടികളുടെ മനസ്സ് കുറ്റപ്പെടുത്തലുകളായി പാകപ്പെടാന് സമയമെടുക്കുമെന്നും, ഭൂരിപക്ഷം പേരുടെ ധാര്‍മ്മികതയും തന്റെ കുടുംബത്തിന്റെ മൂല്യങ്ങളിലുള്ള വ്യത്യാസവും അവന്റെ ചിന്തകളില് അസ്വസ്ഥത ഉണ്ടാക്കിയാല് അതിനെ ശരിയാക്കി എടുക്കാന് അവന്റെ അമ്മ വിജയിക്കട്ടെയെന്നും കൂട്ടിച്ചേര്‍ത്തു.\nകൗണ്‍സലിങ്ങ് സൈക്കോളജിസ്റ്റ് കലയുടെ കുറിപ്പ് ഇങ്ങനെ :\n‘രഹ്ന ഫാത്തിമ അവരുടെ സ്വാതന്ത്ര്യം ഉപയോഗിച്ചോട്ടെ. നഗ്നത അശ്ലീലം അല്ല. പക്ഷെ, കുട്ടികളുടെ ഇടയില് നില്‍ക്കുന്ന കൗണ്‍സിലര് എന്ന നിലക്ക് എന്റെ മനഃശ്ശാസ്ത്രപരമായ അറിവില് അവരുടെ മകന് കാര്യങ്ങള് അവര് ഉദ്ദേശിക്കുന്ന തലത്തില് മനസ്സിലാക്കാനുള്ള പ്രായം ആയിട്ടില്ല.\nഇതേ പ്രായത്തിലെ ഭൂരിപക്ഷം കുട്ടികളുടെ മാനസിക അവസ്ഥ ചിന്തിച്ചു ഞാന് പറയുന്നു.. അവന് ഇടപെടുന്ന മറ്റ് കുട്ടികളുടെ ഇടയില് നിന്നും അവന് മാറ്റി നിര്‍ത്തപ്പെട്ടാല്, ഭാവിയില് അവന്റെ മാനസിക ആരോഗ്യത്തിന് അത് ഗുണം ചെയ്യില്ല.\nകുട്ടികളുടെ മനസ്സ് കുറ്റപ്പെടുത്തലുകള് ആയി പാകപ്പെടാന് സമയം എടുക്കും. ഭൂരിപക്ഷം പേരുടെ ധാര്‍മ്മികതയും, തന്റെ കുടുംബത്തിന്റെ മൂല്യങ്ങളില് ഉള്ള വ്യത്യാസവും അവന്റെ ചിന്തകളില് അസ്വസ്ഥത ഉണ്ടാക്കിയാല്, അതിനെ ശരിയാക്കി എടുക്കാന് അവന്റെ അമ്മ വിജയിക്കട്ടെ!\nലൈംഗിക അരാജകത്വം നിറഞ്ഞ സമൂഹത്തില് അവന്റെ അമ്മയെ പറ്റിയുള്ള സങ്കല്‍പ്പം അവനെ തളര്‍ത്തിയാല് അതിശയമില്ല. കുത്തുവാക്കുകളും, കുറ്റപ്പെടുത്തലുകളും അവന്റെ മനസ്സില് പോറല് ഏല്‍പ്പിക്കാത്ത രീതിയില് അവനെ വളര്‍ത്തി കൊണ്ടുവരണം. വിഷയം ലൈംഗീകത ആയതുകൊണ്ട് തന്നെ അത് ഒരു പൊള്ളുന്ന പ്രശ്നമായി തീരും.\nശരിയും തെറ്റും തിരിച്ചറിയാനുള്ള കഴിവ് ഉണ്ടാക്കാന് നടത്തുന്ന ശ്രമങ്ങള് മറിച്ച്, അവന് മാനസിക പിരിമുറുക്കങ്ങള് സൃഷ്ടിച്ചാല് ആരാണ് ഉത്തരവാദി?\nസ്വപ്നങ്ങള് വിടരേണ്ട പ്രായമാണ്. ഓരോ സമൂഹത്തിന്റെയും കീഴ്വഴക്കങ്ങള്‍ക്ക് എതിരെ നടക്കുന്നവന്റെ നേര്‍ക്ക് നൂറായിരം വിരലുകള് ചൂണ്ടും. അതിനെ അതിജീവിക്കാന് സാമാന്യമായ മാനസിക കരുത്ത് പോര.\nരഹ്ന ഫാത്തിമയുടെ ഉദ്ദേശം എന്താണെന്ന് വ്യക്തമല്ല. പക്ഷെ, മകനെ സമൂഹത്തിലെ കാഴ്ച്ചവസ്തുവാക്കി മാറ്റിയാല്, അവന്റെ കുട്ടി മനസ്സില് അത് ഉണ്ടാക്കുന്ന പ്രശ്നം ചിലപ്പോള് നിസ്സാരമാകണമെന്നില്ല.\nഞാന് രഹ്ന ഫാത്തിമയുടെ പല നിലപാടുകളെയും അവരെയും ബഹുമാനിക്കുന്നു. എന്റെ ശരി ആകണമെന്ന് ഇല്ലല്ലോ അവരുടേത്..\nഅവരുടെ മകനാണ്. അവര്‍ക്ക് അറിയാം വളര്‍ത്താനും. തന്റേടം ഉള്ള സ്ത്രീയാണ് അവര്. അവര് അവന് കാര്യങ്ങള് ബോധ്യപ്പെടുത്തിയാണ് മുന്നോട്ട് പോകുന്നതെങ്കില്, മകന്റെ മാനസിക ആരോഗ്യം നന്നായി കൊണ്ടുപോകാനും അവര്‍ക്ക് പറ്റും. വ്യക്തിത്വം രൂപപ്പെടേണ്ട സമയമാണ്. അവനിലെ കുഞ്ഞിന് നല്ലത് മാത്രം വരട്ടെ!\nകല, കൗണ്‍സലിങ്ങ് സൈക്കോളജിസ്റ്റ്’\nസുശാന്തിന്റെ മരണത്തിന് കാരണക്കാരന് മഹേഷ് ഭട്ടോ? വെളിപ്പെടുത്തലുകള് പുറത്ത്\nഇതാണ് തന്റെ അഭിഷെസ്ക് ബച്ചൻ എന്ന് കേരളത്തിന്റെ ഐശ്വര്യ റായ്, അമ്മു


കോടതി വിധി വരുന്നതുവരെ ദിലീപിനെ ക്രൂശിക്കരുത് :: Janmabhumi Daily\nThursday 13 July 2017 12:24 pm IST\nകൊച്ചി: ദിലീപിനെ ക്രൂശിക്കരുതെന്ന് മുന് ഇന്ത്യന് ക്രിക്കറ്റ് താരവും നടനുമായ ശ്രീശാന്ത്. കുറ്റം തെളിയിക്കുന്നതുവരെ ദിലീപിനെ തള്ളിപ്പറയില്ല. കോടതി വിധി വരുന്നതുവരെ കാത്തിരിക്കണം. അനുഭവ ജീവിതത്തിന്റെ പശ്ചാത്തലത്തിലാണ് തന്റെ നിലപാടെന്നും ശ്രീശാന്ത് പറഞ്ഞു. കേസില് അദ്ദേഹം ആരോപണ വിധേയന് മാത്രമാണ്.\nവീടിന്റെ പാലുകാച്ചല് ചടങ്ങിന് മുന്‍പേ ദിലീപിനെ വിധി കവര്‍ന്നു


എഴുതിയത് രാജേഷ് ആർ. വർമ്മ at Wednesday, November 29, 2006 1 അഭിപ്രായങ്ങള്\nഎഴുതിയത് രാജേഷ് ആർ. വർമ്മ at Wednesday, November 29, 20060അഭിപ്രായങ്ങള്\nഎഴുതിയത് രാജേഷ് ആർ. വർമ്മ at Monday, November 20, 20064അഭിപ്രായങ്ങള്\nഎഴുതിയത് രാജേഷ് ആർ. വർമ്മ at Monday, November 20, 2006 11 അഭിപ്രായങ്ങള്\nഎഴുതിയത് രാജേഷ് ആർ. വർമ്മ at Wednesday, November 15, 20065അഭിപ്രായങ്ങള്\nഎഴുതിയത് രാജേഷ് ആർ. വർമ്മ at Wednesday, November 15, 20060അഭിപ്രായങ്ങള്\nഎഴുതിയത് രാജേഷ് ആർ. വർമ്മ at Sunday, November 05, 20064അഭിപ്രായങ്ങള്\nഎഴുതിയത് രാജേഷ് ആർ. വർമ്മ at Sunday, November 05, 20062അഭിപ്രായങ്ങള്\nഎഴുതിയത് രാജേഷ് ആർ. വർമ്മ at Sunday, November 05, 20060അഭിപ്രായങ്ങള്


ജക്കാർത്തയിൽ നിന്ന ശനിയാഴ്ച ടേക്ക് ഓഫ് ചെയ്ത സിർവിജയ വിമാനം റഡാറിൽ നിന്ന് അപ്രത്യക്ഷമായി. | Malayali Manasu\nHome Kerala ജക്കാർത്തയിൽ നിന്ന ശനിയാഴ്ച ടേക്ക് ഓഫ് ചെയ്ത സിർവിജയ വിമാനം റഡാറിൽ നിന്ന് അപ്രത്യക്ഷമായി.\nജക്കാർത്തയിൽ നിന്ന ശനിയാഴ്ച ടേക്ക് ഓഫ് ചെയ്ത സിർവിജയ വിമാനം റഡാറിൽ നിന്ന് അപ്രത്യക്ഷമായി.\nഇൻഡൊനീഷ്യയിലെ ജക്കാർത്തയിൽ നിന്ന ശനിയാഴ്ച ടേക്ക് ഓഫ് ചെയ്ത സിർവിജയ വിമാനം റഡാറിൽ നിന്ന് അപ്രത്യക്ഷമായി.\nപശ്ചിമ കാളമണ്ടം പ്രവിശ്യയിലെ പോണ്ടിയാനാക്കിലേക്ക് യാത്ര പുറപ്പെട്ട വിമാനമാണ് പറന്നുയർന്ന ഉടൻ അപ്രത്യക്ഷമായത്.\n59 യാത്രക്കാരുമായി സൊകാർണോ ഹട്ടാ വിമാനത്താവളത്തിൽ നിന്ന് പുറപ്പെട്ടതാണ് സിർവിജയ ഫ്ളൈറ്റ് 182. യാത്രക്കാരിൽ അഞ്ചു കുട്ടികളും ഒരു നവജാത ശിശുവും ഉൾപ്പെടും.\nവിമാനം 3000 മീറ്റർ ഉയരത്തിൽ നിന്ന് താഴേക്ക വന്ന് റഡാറിൽ നിന്ന് അപ്രത്യക്ഷമായെന്നാണ് റിപ്പോർട്ടുകൾ.\n27 വർഷം പഴക്കമുള്ള ബോയിങ് 737-500 വിമാനമാണ് അപകടത്തിൽപ്പെട്ടത്.\nഎന്താണ് സംഭവിച്ചതെന്ന് അന്വേഷിച്ചു വരികയാണെന്നും അതിനുശേഷം മാത്രമേ എന്താണ് സംഭവിച്ചതെന്ന വ്യക്തമാക്കാനാകൂ എന്നും സിർവിജായ വിമാന അധികൃതർ വ്യക്തമാക്കി.\nവിമാനത്തിനായുള്ള തിരച്ചിൽ തുടങ്ങിയെന്നും രക്ഷാപ്രവർത്തനത്തിനുള്ള പ്രക്രിയ നടന്നു കൊണ്ടിരിക്കുകയാണെന്നും ഇൻഡൊനീഷ്യ ഗതാഗത മന്ത്രി അറിയിച്ചു.\nPrevious articleകാപ്പിറ്റോൾ കെട്ടിടത്തിലേക്ക് അനധികൃതമായി പ്രവേശിച്ചവരെ കണ്ടെത്തുന്നതിന് എഫ്.ബി.എ എ സഹകരണമഭ്യർത്ഥിച്ചു\nNext articleകർഷക സമരം അതിജീവന പോരാട്ടമെന്ന് മോൻസ് ജോസഫ്


അന്‍സണ് പോള് (Anson Paul): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Anson Paul\nBorn : 15 Jul 1988\nസിനിമാരംഗത്തെ പുതുമുഖതാരമാണ് അന്‍സണ് പോള്. മോഡലിംഗ് രംഗത്തു സജീവമായ അന്‍സണ് മലയാളത്തിലും തമിഴിലുമായി നിരവധി ചിത്രങ്ങള് ചെയ്തിട്ടുണ്ട്.2013മുതലാണ് സിനിമാരംഗത്ത് സജീവമായത്. മുബൈയില് അനുപം ഖേറിന്റെ നേതൃത്വത്തില് നടത്തുന്ന അഭിനയ... ReadMore\nസിനിമാരംഗത്തെ പുതുമുഖതാരമാണ് അന്‍സണ് പോള്. മോഡലിംഗ് രംഗത്തു സജീവമായ അന്‍സണ് മലയാളത്തിലും തമിഴിലുമായി നിരവധി ചിത്രങ്ങള് ചെയ്തിട്ടുണ്ട്.2013മുതലാണ് സിനിമാരംഗത്ത് സജീവമായത്. മുബൈയില് അനുപം ഖേറിന്റെ നേതൃത്വത്തില് നടത്തുന്ന അഭിനയ കലാലയത്തില് പഠിച്ചിട്ടുണ്ട്. ബൈജു ജോണ്‍സണ് സംവിധാനം നിര്‍വഹിച്ച കെ.ഖ്യു എന്ന ചിത്രത്തില് സഹസംവിധായകനായാണ് സിനിമാ ജീവിതത്തിലേക്ക് കടന്നു വന്നത്. ആ സിനിമയില് ഒരു കഥാപാത്രത്തെയും അന്‍സണ് അവതരിപ്പിച്ചു.കെ,ഖ്യുയിലെ അഭിനയം ശ്രദ്ധയില്‍പെട്ട നടന് ജയസൂര്യയാണ് സു സു സുധിവാത്മീകത്തില് അഭിനയിക്കാന് അവസരം നല്‍കിയത്.ആ സിനിമയില് വിജയ് ബാബു എന്ന വേഷമായിരുന്നു...\nDirected by നസ്‌റുദ്ദീന് ഷാ\nഅന്‍സണ് പോള് അഭിപ്രായം


അല്ലു അർജുനെ കാണാൻ 200 കിലോമീറ്റർ നടന്ന് ഹൈദരാബാദിലെത്തിയ ആരാധകൻ- ഹൃദ്യമായി സ്വീകരിച്ച് പ്രിയതാരം -\nHome Entertainment അല്ലു അർജുനെ കാണാൻ 200 കിലോമീറ്റർ നടന്ന് ഹൈദരാബാദിലെത്തിയ ആരാധകൻ- ഹൃദ്യമായി സ്വീകരിച്ച് പ്രിയതാരം\nഅല്ലു അർജുനെ കാണാൻ 200 കിലോമീറ്റർ നടന്ന് ഹൈദരാബാദിലെത്തിയ ആരാധകൻ- ഹൃദ്യമായി സ്വീകരിച്ച് പ്രിയതാരം\nഭാഷയുടെ അതിർവരമ്പുകൾ ഭേദിച്ച് ആരാധകവൃന്ദം തീർത്ത താരമാണ് അല്ലു അർജുൻ. ആരാധകരോട് അദ്ദേഹം അടുപ്പം പുലർത്താറുമുണ്ട്. ഇപ്പോഴിതാ, കിലോമീറ്ററുകളോളം നടന്ന് പ്രിയതാരത്തെ കാണാൻ ഹൈദരാബാദിലെത്തിയ ഒരു ആരാധകനാണ് സമൂഹമാധ്യമങ്ങളിൽ ശ്രദ്ധ നേടുന്നത്.\nമച്ചേർല എന്ന സ്ഥലത്ത് നിന്നും 200 കിലോമീറ്റർ കാൽനടയായി ഹൈദരാബാദിലേക്ക് എത്തുകയായിരുന്നു ഈ ആരാധകൻ. മുൻപ് ഒട്ടേറെ തവണ ശ്രമിച്ചിട്ടും അല്ലു അർജുനെ കാണാൻ പി നാഗേശ്വര റാവു എന്ന ആരാധകന് സാധിച്ചിരുന്നില്ല. ഒടുവിൽ, ഹൈദരാബാദിലേക്ക് പദയാത്ര നടത്തിയാൽ താരത്തിന്റെ ശ്രദ്ധ നേടാൻ സാധിക്കുമെന്നും അങ്ങനെ അല്ലുവിലേക്ക് എത്തിച്ചേരാമെന്നും തീരുമാനിച്ച് മച്ചേർലയിൽ നിന്നും നടക്കുകയായിരുന്നു ഇദ്ദേഹം.\nഒടുവിൽ അല്ലുവിനെ കാണാൻ സാധിക്കുകയും അദ്ദേഹത്തിനൊപ്പം സമയം ചിലവഴിക്കാനും നാഗേശ്വര റാവുവിന് അവസരം ലഭിച്ചു. അല്ലു അർജുന്റെ ഓഫീസിൽ വെച്ചാണ് കൂടിക്കാഴ്ച നടന്നത്. ആരാധകന് ഹൃദ്യമായ സ്വീകരണമാണ് അല്ലു അർജുൻ നൽകിയത്.\nഒരു വീഡിയോയിലൂടെ യാത്ര ആരംഭിക്കുന്നതായി നാഗേശ്വര റാവു അറിയിച്ചിരുന്നു. ‘ഗംഗോത്രി മുതൽ ഞാൻ ബണ്ണി അണ്ണന്റെ ആരാധകനാണ്. ഇതിന് മുമ്പ് കുറഞ്ഞത് നാലഞ്ചു തവണയെങ്കിലും ഞാൻ അദ്ദേഹത്തെ കാണാൻ ശ്രമിച്ചു, പക്ഷേ വിജയിച്ചില്ല. അതുകൊണ്ടാണ് അദ്ദേഹം എന്നെ ശ്രദ്ധിക്കുമെന്ന പ്രതീക്ഷയിൽ ഈ പദയാത്ര ചെയ്യാൻ ഞാൻ തീരുമാനിച്ചത്. സെപ്റ്റംബർ 14 ന് ആരംഭിച്ചു, സെപ്റ്റംബർ 22 നകം ബഞ്ചാര ഹിൽസിലെത്തും’ എന്നായിരുന്നു വീഡിയോയിൽ പറഞ്ഞത്.\nഅതേസമയം, പുഷ്പ എന്ന ചിത്രമാണ് അല്ലു അർജുൻ നായകനായി ഒരുങ്ങുന്നത്. ചിത്രത്തിൽ രശ്‌മികയാണ് നായിക. നവംബറിൽ പുഷ്പയുടെ ചിത്രീകരണം പുനഃരാരംഭിക്കും.\nStory highlights- fan of Allu Arjun walked 200 KMs to meeting his favorite actor


വൈന് നല്‍കാത്തതിന് ഐറിഷ് വനിത എയര് ഇന്ത്യാ ജീവനക്കാരന്റെ മുഖത്ത് തുപ്പി; വീഡിയോ | News Moments | The world in your palm top\nEurope National News Stories Pravasi\nഹീത്രൂ: വിമാനയാത്രക്കിടെ കൂടുതല് വൈന് നല്‍കാന് വിസമ്മതിച്ച് എയര് ഇന്ത്യ ജീവനക്കാരന്റെ മുഖത്ത് തുപ്പിയ ഐറിഷ് വനിയെ പോലീസ് അറസ്റ്റ് ചെയ്തു. ജീവനക്കാരനെ അസഭ്യം പറയുകയും വംശീയമായി അധിക്ഷേപിക്കുകയും ചെയ്ത ഇവരെ ബ്രിട്ടനിലെ ഹീത്രൂ വിമാനത്താവളത്തില് വെച്ച് പോലീസ് അറസ്റ്റ് ചെയ്യുകയായിരുന്നു.\nമുംബൈയില് നിന്ന് ലണ്ടനിലേക്ക് പുറപ്പെട്ട എയര് ഇന്ത്യ വിമാനത്തിലാണ് നാടകീയ സംഭവങ്ങള് അരങ്ങേറിയത്. യാത്രക്കാരിയായ ഐറിഷ് വനിത കൂടുതല് വൈന് ആവശ്യപ്പെട്ടതോടെയാണ് പ്രശ്‌നങ്ങള് ആരംഭിച്ചത്. വൈന് നല്‍കാതിരുന്നതോടെ പ്രകോപിതയായ യുവതി ജീവനക്കാരന്റെ ദേവത്ത് തുപ്പി. താന് അന്താരാഷ്ട്ര തലത്തില് അറിയപ്പെടുന്ന അഭിഭാഷകയാണെന്നും എയര് ഇന്ത്യയെ ബഹിഷ്‌കരിക്കാന് ആവശ്യപ്പെട്ടാല് അതോടെ കാര്യങ്ങള് തീരുമാനാമാകുമെന്നും ഇവര് ഭീഷണിപ്പെടുത്തി. യുവതിയുടെ അതിക്രമം മറ്റൊരു വിമാന ജീവനക്കാരി മൊബൈലില് പകര്‍ത്തിയിരുന്നു. ഇത് തെളിവായി ഹാജരാക്കും.\n‘ബിസിനസ് ക്ലാസ് യാത്രക്കാരെ നിങ്ങളിങ്ങനെയാണോ കൈകാര്യം ചെയ്യുന്നത് ഞാന് എല്ലാ മനുഷ്യര്‍ക്കും വേണ്ടി ജോലി ചെയ്യുന്നയാളാണ്. രോഹിങ്ക്യകള്‍ക്കും ഏഷ്യയിലെ മനുഷ്യര്‍ക്കും എല്ലാം വേണ്ടി ജോലി ചെയ്യുന്ന അന്താരാഷ്ട്ര ക്രിമിനല് അഭിഭാഷകയാണ് ഞാന്.’ അസഭ്യം ചേര്‍ത്ത് യുവതി പറയുന്നു. മനുഷ്യാവകാശങ്ങള്‍ക്ക് വേണ്ടി പോരാടുന്ന അഭിഭാഷകയാണ് താനെന്നും ഇവര് അവകാശപ്പെടുന്നത് വീഡിയോയില് വ്യക്തമായി കേള്‍ക്കാം.


La liga World title for Girona FC | ബ്‌ളാസ്റ്റേഴ്‌സിനെ തകർത്ത് ലാ ലിഗ വേൾഡ് ഫുട്ബാൾ കിരീടം ചൂടി ജിറോണ എഫ് സി; റയലിനെ വീഴ്‌ത്തിയ ചരിത്രമുള്ള വിദേശ ടീമിന് മുന്നിൽ തകർന്നടിഞ്ഞ് കേരള ടീം; ജിറോണയുടെ വിജയം എതിരില്ലാത്ത അഞ്ചുഗോളിന് - MarunadanMalayali.com\nJuly 29, 2018 | 06:41 AM IST | Permalink\nകൊച്ചി: ആദ്യ കളിയിൽ ആറുഗോളിന് തോറ്റ ബ്‌ളാസ്‌റ്റേഴ്‌സ് രണ്ടാം മത്സരത്തിൽ അടിയറവ് പറഞ്ഞത് എതിരില്ലാത്ത അഞ്ചുഗോളിന്. സ്വന്തം ടീമിന്റെ വമ്പൻ തോൽവികൾ പ്രതീക്ഷിച്ചതെങ്കിലും ഒരു ഗോളെങ്കിലും തിരിച്ചടിക്കാൻ കഴിയാത്തതിൽ നിരാശയോടെ കേരള ബ്‌ളാസ്‌റ്റേഴ്‌സ് ആരാധകർ.\nലാ ലിഗയിൽ റയൽ മാഡ്രിഡിനെ തോൽപ്പിച്ച ചരിത്രമുള്ള ജിറോണ എഫ്.സിക്ക് മുന്നിലാണ് കേരള ബ്ലാസ്റ്റേഴ്സ് എതിരില്ലാത്ത അഞ്ചുഗോളിന് തോൽവി സമ്മതിച്ചത്. ഈ വിജയത്തോടെ ലാ ലിഗ വേൾഡ് കിരീടം സ്പാനിഷ് ക്ലബ്ബിന്റെ അക്കൗണ്ടിലെത്തി.\nകലൂർ സ്റ്റേഡിയത്തിൽ നടന്ന മത്സരത്തിൽ എറിക് മോണ്ടെസ്, പെഡ്രോ പോറോ, അലെക്‌സ് ഗ്രാനെൽ, ബെനിറ്റെസ് കാരാബെല്ലൊ, അലെക്സ് ഗാർഷ്യ എന്നിവരാണ് ജിറോണയുടെ സ്‌കോറർമാർ. ആദ്യപകുതിയിൽ 42-ാം മിനിറ്റ് വരെ ജിറോണയെ ഗോളടിപ്പിക്കാതെ ബ്ലാസ്റ്റേഴ്‌സിന് പിടിച്ചു നിർത്താനായി എന്നതും കളിയിൽ ശ്രദ്ധേയമായി.\n42-ാം മിനിറ്റിൽ വലതു വിങ്ങിൽ ബോക്‌സിനുള്ളിലേക്ക് പന്തുമായി ഓടിക്കയറിയ എറിക് മോണ്ടെസ് തകർപ്പൻ ഷോട്ടിലൂടെ ഷോട്ടിലൂടെ ലക്ഷ്യം കണ്ടതിന് പിന്നാലെ ജെറോണ അരങ്ങുവാഴാൻ തുടങ്ങി. 54-ാം മിനിറ്റിൽ പെഡ്രോ പോറോയുടെ ക്രോസ് സന്ദേശ് ജിങ്കന് ക്ലിയർ ചെയ്യാനായില്ല. ജിറോണയ്ക്ക് വീണ്ടും ലീഡ്. മൂന്നു മിനിറ്റിനുള്ളിൽ ജിറോണ ലീഡ് മൂന്നാക്കുകയും ചെയ്തതോടെ കേരള ടീം പരാജയം ഉറപ്പിച്ചു. യോൻ മാനി ബോക്‌സിലേക്ക് നൽകിയ ക്രോസ് അലെക്‌സ് ഗ്രാനെൽ ലക്ഷ്യത്തിലെത്തിച്ചതോടെ ജിറോണ 3-0 ലീഡിലേക്ക് ഉയർന്നു.\n73-ാ മിനിറ്റിൽ മലയാളി താരം അനസ് എടത്തൊടികയുടെ പിഴവിൽ നിന്നാണ് ജിറോണയുടെ നാലാം ഗോൾ. ബെനിറ്റെസ് കാരാബെല്ലോയുടെ ഷോട്ട് അനസിന്റെ കാലിൽ തട്ടി വലയിൽ കയറി. പിന്നീട് രണ്ടാംപകുതിയുടെ ഇഞ്ചുറി ടൈമിൽ ജിറോണ അഞ്ചാം ഗോളും അടിച്ചു. 92-ാം മിനിറ്റിൽ ലഭിച്ച പെനാൽറ്റി അലെക്സ് ഗാർഷ്യ ലക്ഷ്യത്തിലെത്തിക്കുകയായിരുന്നു. ആദ്യ മത്സരത്തിൽ മെൽബൺ എഫ്.സി.യോട് മറുപടിയില്ലാത്ത ആറു ഗോളുകൾക്കാണ് ബ്ലാസ്റ്റേഴ്സ് തോറ്റത്. ഇതോടെ ഒരൊറ്റ ഗോൾ പോലും അടിക്കാനാകാതെയാണ് ബ്ലാസ്റ്റേഴ്സ് പ്രീ സീസൺ അവസാനിപ്പിക്കുന്നത്.


ആശയവിനിമയം നടത്താന് സിഗ്നല്; കേരള കടല്‍തീരത്തെ പുതിയ മത്സ്യത്തിന്റെ കണ്ടെത്തലിന് സ്ഥിരീകരണം - ഇ വാർത്ത | evartha New signal fish discovered off Kerala coast\nFeatured Kerala Science World\nകേരളത്തിന്റെ കടല്‍ത്തീരത്ത് നിന്നും പുതുതായി മത്സ്യം കണ്ടെത്തി. ലക്ഷദ്വീപ് കടലില് നിന്നാണ് അപൂര്‍വമായ തരത്തിലുള്ള മത്സ്യത്തെ കണ്ടെത്തിയത്. സാധാരണ മത്സ്യങ്ങളില് നിന്നും തികച്ചും വ്യത്യസ്തമായ നിറവും ശരീര ഘടനയുമുള്ള മത്സ്യത്തിന്‍റെ പേര് പ്‌റ്റെറോപ്‌സാരോണ് ഇന്‍ഡിക്കം എന്നാണ്.\nഈ മത്സ്യം അതിന്റെ ശരീരത്തിലുള്ള ചിറകുകള് അടക്കുകയും തുറക്കുകയും ചെയ്തുകൊണ്ട് സമാന ഇനത്തില് പെട്ട മത്സ്യങ്ങളുമായി ആശയവിനിമയം നടത്തുകയും ചെയ്യും. ഇതിനായി പ്രത്യേക രീതിയില് സിഗ്നല് പുറപ്പെടുവിക്കുന്നതാണ് ഇതിന്റെ ചിറകുകള്.\nപുതിയ കണ്ടെത്തലിനെ സംബന്ധിച്ച്കേരളാ യൂണിവേഴ്‌സിറ്റിയില് നിന്നുള്ള ശാസ്ത്രഞ്ജരും സമുദ്ര ശാസ്ത്ര നിരീക്ഷകരും സ്ഥിരീകരണം നടത്തി. സമുദ്രത്തില് ഏകദേശം 70 മീറ്റര് ആഴത്തില് നിന്നാണ് മത്സ്യത്തെ കണ്ടെത്തിയത്. കണ്ടെത്തലിനെ പറ്റി സമുദ്ര ശാസ്ത്ര ജേണലുകളില് പബ്ലിഷ് ചെയ്തിട്ടുണ്ടെന്ന് കേരള യൂണിവേഴ്‌സിറ്റി ഫിഷറി വിഭാഗം മേധാവി എ ബിജുകുമാര് പറഞ്ഞു.\nശരീരത്തില് മഞ്ഞയും പിങ്കും കലര്‍ന്നതാണ് മത്സ്യത്തിന്റെ നിറം.അതേപോലെ തന്നെ പുറത്തേക്ക് കൂര്‍ത്തു നില്‍ക്കുന്ന തരത്തിലുള്ള ചിറകുകളും മത്സ്യത്തിനുണ്ട്. വലിപ്പംകൊണ്ട് ചെറുതെങ്കിലും സിഗ്നല് ഫിഷുകളില് ഏറ്റവും വലിയവയാണ് പ്‌റ്റെറോപ്‌സാരോണ് ഇന്‍ഡിക്കം എന്ന് ശാസ്ത്രഞ്ജര് പറഞ്ഞു. ഇപ്പോള് കണ്ടെത്തിയ മത്സ്യത്തിന് 84 മില്ലിമീറ്റര് ആണ് നീളമുണ്ടായിരുന്നത്.\nTopics: kerala Pteropsaron indicum


2022-2023 സാമ്പത്തികവർഷത്തിൽ പൊതുവിദ്യാഭ്യാസ വകുപ്പിന് കീഴിലുള്ള മുഴുവൻ ഓഫീസുകളും ഇ - ഓഫീസ് സംവിധാനത്തിലേക്ക് മാറുമെന്ന് മന്ത്രി വി ശിവൻകുട്ടി\nMinister V Sivankutty said that all the offices under the Public Education Department will be converted to e-office system in the financial year 2022-2023.\n2022-2023 സാമ്പത്തികവർഷത്തിൽ പൊതുവിദ്യാഭ്യാസ വകുപ്പിന് കീഴിലുള്ള മുഴുവൻ ഓഫീസുകളും ഇ - ഓഫീസ് സംവിധാനത്തിലേക്ക് മാറുമെന്ന് പൊതു വിദ്യാഭ്യാസവും തൊഴിലും വകുപ്പ് മന്ത്രി വി ശിവൻകുട്ടി. വകുപ്പിന് കീഴിലുള്ള 71 ഓഫീസുകളുടെ ഇ - ഓഫീസ് പ്രവർത്തന ഉദ്ഘാടനം നിർവഹിക്കുകയായിരുന്നു മന്ത്രി.\nസംസ്ഥാന സർക്കാരിന്റെ പ്രഖ്യാപിത വിഷയങ്ങളിലൊന്നാണ് സർക്കാർ ഓഫീസുകളിൽ ഇ-ഗവേണൻസ് നടപ്പിലാക്കും എന്നുള്ളത്. സംസ്ഥാനത്തെ സർക്കാർ ഓഫീസുകൾ ജനേസവന കേന്ദങ്ങളാക്കി മാറ്റുന്നതിന് നിരവധിയായിട്ടുള്ള പ്രവർത്തനപദ്ധതികളാണ് സംസ്ഥാന സർക്കാർ നടപ്പിലാക്കിവരുന്നത്. സർക്കാർ ഓഫീസുകളിൽ നിന്നും ലഭിക്കുന്ന സേവനം പൗരന്റെ അവകാശമാണ് എന്ന കാഴ്ചപ്പാട് സർക്കാരിന്റെ പ്രവർത്തനങ്ങൾക്ക് കൂടുതൽ ലക്ഷ്യബോധം നൽകുന്നു.\nസംസ്ഥാന സർക്കാരിന്റെ പ്രധാന വാഗ്ദാനങ്ങളിൽ ഒന്നായ ഇ-ഗവേണൻസ് സംവിധാനം അഞ്ച് വർഷം കൊണ്ട് സർക്കാർ ഓഫീസുകളിൽ സമ്പൂർണ്ണമായി നടപ്പിലാക്കുന്നതിനു വേണ്ടിയുള്ള പ്രവർത്തനങ്ങൾ എല്ലാ വകുപ്പുകളും ഏറ്റെടുത്തു വരികയാണ്. പൊതുവിദ്യാഭ്യാസവകുപ്പിൽ ഡയറക്ടേററ്റുകളും വിദ്യാഭ്യാസ ഉപഡയറക്ടർ ഓഫീസുകളും ഇതിനോടകം ഇ-ഓഫീസ് സംവിധാനത്തിലേക്ക് മാറിക്കഴിഞ്ഞിട്ടുണ്ട്. പൊതുവിദ്യാഭ്യാസ ഡയറക്ടറേറ്റിൽ 2018 ഏപ്രിൽ മാസം മുതൽ ഫയൽസംവിധാനം ഇ-ഓഫീസിലേക്ക് മാറി. 2021 ഏപ്രിൽ മാസം മുതൽ 14 വിദ്യാഭ്യാസ ഉപഡയറക്ടർ ഓഫീസുകൾ ഒന്നൊന്നായി ഇ-ഓഫീസ് ഫയൽസംവിധാനത്തിലേക്ക് മാറി. 2022 മെയ് മാസം പൂർത്തിയാകുമ്പോഴേക്കും 43 ഡി.ഇ.ഒ. ഓഫീസുകളും ആർ.ഡി.ഡി., എ.ഡി., പരീക്ഷാഭവൻ, ടെക്സ്റ്റ് ബുക്ക് ഓഫീസുകളും ഇ-ഓഫീസ് സംവിധാനത്തിലേക്ക് മാറിയിട്ടുണ്ട്.ഡി.ഡി. ഓഫീസുകൾക്ക് 45 ലക്ഷം രൂപ വീതവും ഡി.ഇ.ഒ. ഓഫീസുകൾക്ക് 15 ലക്ഷം രൂപ വീതവും മറ്റ് ഓഫീസുകളിൽ ഇതിനായി ആവശ്യമുള്ള ഫണ്ട് വിവിധഘട്ടങ്ങളിലും അനുവദിച്ച് നൽകിയിട്ടുണ്ട്. ഈ പദ്ധതിക്കായി ആകെ 14.5 കോടി രൂപയാണ് ചെലവഴിച്ചിട്ടുള്ളതെന്നും മന്ത്രി വി ശിവൻകുട്ടി ചൂണ്ടിക്കാട്ടി.\n« പൊതുവിദ്യാലയങ്ങളില് ' കാലാവസ്ഥാ നിലയങ്ങൾ';പൊതുവിദ്യാലയങ്ങൾ ഒരുചുവട് കൂടി മുന്നോട്ടെന്ന് മന്ത്രി വി ശിവൻകുട്ടി തുല്യത ഗുണത പ്രാപ്യത ;പുതിയ പാഠ്യപദ്ധതി പരിഷ്കരണത്തിന് തുടക്കം കുറിച്ച് കേരളം »


കഥ: എനിക്ക് വിശക്കുന്നു! | റോജി ഇലന്തൂർ – KE™\nകഥ: എനിക്ക് വിശക്കുന്നു! | റോജി ഇലന്തൂർ\nOn Feb 27, 2018 3,566\nമുൻ ഇന്ത്യൻ പ്രധാനമന്ത്രി ആയിരുന്ന രാജീവ് ഗാന്ധി കൊല്ലപ്പെട്ട അതേ വർഷം ഞാൻ അട്ടപ്പാടിയിലെ ഒരു പുരാതന ആദിവാസി ഗോത്രസമൂഹമായ കുറുമ്പ വിഭാഗത്തിൽ ഗോത്രവര്‍ഗ്ഗ ഊരായ കടുകുമണ്ണയിലെ മല്ലന്റെയും മല്ലികയുടെയും മൂന്നു മക്കളില് ഒരുവനായി ജന്മം കൊണ്ടു. ഞാൻ കറുത്തവനെങ്കിലും അപ്പനും അമ്മയും സ്നേഹത്വാത്സല്യത്തോടെ എന്നെ ‘മധു’ എന്ന് പേർ വിളിച്ചു.\nഎല്ലാവരെയും പോലെ പഠിച്ച് മിടുക്കൻ ആകണമെന്ന് ഞാനും ആഗ്രഹിച്ചു. പഠനത്തിൽ മുൻപനായിരുന്ന എന്നെ ഊരില് നിന്ന് ഇരുപത്തിരണ്ട് കിലോമീറ്റര് അകലെ ശ്രീശങ്കര എന്ന സ്ഥലത്ത് ഒരു കോണ്‍വെന്റില് നിർത്തി പഠിപ്പിച്ചു. നാലാം ക്ളാസുവരെ ഞാൻ അവുടെ നിന്ന് പഠിച്ചു. ചില വർഷങ്ങൾക്ക് ശേഷം എന്റെ അച്ഛൻ മല്ലന് ഈ ലോകം വിട്ടുപോയിരുന്നു. രണ്ടു സഹോദരിമാരെയും അമ്മയേയും പോറ്റേണ്ട ചുമതല അതോടെ പറക്കമുറ്റാത്ത ഏഴാംക്ലാസുകാരനായ എന്റെ ചുമലിലായി.\nപഠിക്കണമെന്നും ഉയരണമെന്നും മോഹിച്ച എനിക്ക് കുടുംബത്തിന്റെ പ്രാരാബ്‌ധങ്ങള് കാരണം പഠനം പാതിവഴിക്ക് ഉപേക്ഷിച്ച് എന്റെ കുടുംബത്തെ പോറ്റേണ്ട സ്ഥിതി താമസിയാതെ തന്നെ വന്നു.\nഅതിനിടയ്‌ക്കാണ് ഞാൻ ‘അവളെ’ പ്രണയിക്കുന്നത്. പ്രണയം തലയ്ക്ക് പിടിച്ചപ്പോള് വിവാഹാഭ്യര്‍ത്ഥനയുമായി ഞാൻ കാമുകിയുടെ വീട്ടിലേയ്ക്കെത്തിയപ്പോള് പട്ടിയെപ്പോലെ തല്ലിച്ചതച്ച് അവർ എന്റെ ഓര്‍മ്മകളെ താളം തെറ്റിച്ചു. കാട്ടിൽ പണിയെടുത്തും മറ്റ് ആദിവാസികളോടൊപ്പം തേനും കുങ്കില്യവും ശേഖരിച്ചും അന്നത്തിനുള്ള വഴി ഞാൻ കണ്ടെത്തി കുടുംബം പോറ്റി.\nപിന്നീട്, ആദിവാസികള്‍ക്കുള്ള തൊഴില് വൈദഗ്ദ്ധ്യ പരിശീലനത്തിനായി ഐ. ടി. ഡി. പി മുഖാന്തരം പാലക്കാട് മുട്ടിക്കുളങ്ങരയിലേക്ക് ഞാൻ പോയി. തടിപ്പണിയിലും നിര്‍മ്മാണതൊഴിലിലും ഞാൻ വൈദഗ്ദ്ധ്യം നേടി. അവിടെവച്ച് ഞാൻ മറ്റൊരു പെണ്‍കുട്ടിയുമായി പ്രണയത്തിലായി. അവളോടൊത്തൊരു ജീവിതം സ്വപ്നം കണ്ടെങ്കിലും പിന്നത്തേതിൽ എന്റെ തന്നെ ജീവിതമായിരുന്നു കൈവിട്ടു പോയതെന്ന് അറിഞ്ഞപ്പൊഴേക്കും ഏറെ വൈകിയിരുന്നു. പ്രണയം കടുത്തതോടെ പെണ്‍കുട്ടിയുടെ വീട്ടുകാരെ സമീപിച്ച് ഞാൻ കാര്യം അവതരിപ്പിച്ചു. എന്നാൽ പെണ്‍വീട്ടുകാര് ബന്ധം നിരസിച്ചെന്നു മാത്രമല്ല, പട്ടിയെ തല്ലുംപോലെ എന്നെ ക്രൂരമായി മര്‍ദ്ദിച്ചു.\nഎന്റെ സ്വന്തം നാടായ അട്ടപ്പാടിയില് ഞാൻ പിന്നീട് തിരിച്ചെത്തിയത് പെരുമാറ്റത്തിലും സംസാരത്തിലും സ്വാഭാവികത നഷ്ടപ്പെട്ട ഒരു യുവാവായാണ്. എന്റെ അമ്മയും സഹോദരിമാരും അതു കണ്ട് വിങ്ങിപ്പൊട്ടി. ആരെയെങ്കിലും കണ്ടാല് എനിക്ക് അന്നുമുതൽ ഭീതിയാണ്. എന്തെന്നില്ലാത്ത ഭീതി!\nകോട്ടത്തറ ഗവ. ട്രൈബല് ആശുപത്രിയില് പത്തുവര്‍ഷത്തോളം എനിക്ക് വേണ്ടി ചികിത്സ നടത്തി. എന്നിട്ടും കാര്യമായ ഫലമൊന്നും ഉണ്ടായില്ലെന്നു വേണം പറയാൻ.\nതുടര്‍ന്നുള്ള എന്റെ ജീവിതം ഏകാന്തതയിലേക്കു പറിച്ചുനടപ്പെട്ടു. ഒറ്റപ്പെട്ട മലമടക്കിലും ഗുഹയിലും പാർത്ത് ആർക്കും ശല്യമില്ലാതെ ഞാൻ അവിടെ സന്തോഷത്തോടെ ജീവിച്ചു. മൃഗങ്ങളായിരുന്നു എനിക്ക് അവിടെ കൂട്ട്. കാട്ടിനുള്ളിൽ നിന്ന് വിശപ്പ് സഹിക്കാന് കഴിയാതെ വരുമ്പോൾ എന്തെങ്കിലും കഴിക്കാനായി മാത്രം ഞാൻ പുറംലോകത്തേക്കു വന്നു. ആ വരവിലും എന്നെ മര്‍ദ്ദിക്കാനായിരുന്നു പലര്‍ക്കും താല്പര്യം. മോഷണക്കുറ്റം ആരോപിച്ചാണ് ഓരോ തവണയും അവരെന്നെ മര്‍ദ്ദിച്ചിരുന്നത്. ആ ഭയം കാരണം ഞാൻ എന്റെ വിശപ്പ് അടക്കിപ്പിടിച്ചാണ് കാട്ടില് കഴിഞ്ഞിരുന്നത്. വിശപ്പിന്റെ വിളി സഹിക്കാന് കഴിയാത്ത ഒരു വേളയിലാണ് കഴിഞ്ഞ ചില ദിവസങ്ങൾക്ക് മുൻപ് ഞാൻ വീണ്ടും പുറംലോകത്തേക്കു വന്നത്. ആ വരവില് അവർ എന്നെ സെൽഫിയെടുക്കാൻ നിർബന്ധിപ്പിച്ച് ചിരിപ്പിച്ചു. ഞാൻ അറിഞ്ഞിരുന്നില്ല അതെന്റെ അവസാനത്തെ ചിരി ആയിരുന്നു എന്ന്. എങ്കിലും കുഴപ്പമില്ല, അതാണല്ലൊ ഇപ്പോൾ എന്നെ കൊന്നവർക്ക് നേരെ നിൽക്കുന്ന ഏറ്റവും വലിയ തെളിവ്. അവർ എന്നെ എന്തിനായിരുന്നു കൊന്നത്, എനിക്ക് ഇപ്പോഴും ഉത്തരം കിട്ടുന്നില്ല! കാട്ടിലെ മൃഗങ്ങൾ ഇതിലും എത്രയോ ഭേദമായിരുന്നു. കാരണം അവർ സ്വന്തവർഗ്ഗത്തെ അക്രമിക്കാറില്ല എന്നതുതന്നെ.  അവർ യേശുനാഥനെ ചെയ്തതുപോലെ എന്റെ ഉടുതുണി അഴിച്ചതിനു ശേഷം എന്റെ കരങ്ങൾ കെട്ടിയിട്ട് മർദ്ദിച്ചു. ആ സമയത്തും മര്‍ദ്ദിക്കുന്നവരോട് ഞാൻ പറഞ്ഞത് “എനിക്ക് വിശക്കുന്നു” എന്ന് മാത്രം! എന്നാല് എന്റെ വാക്കിനെ ആരും കാതൊര്‍ക്കാതെ ചില മനുഷ്യമൃഗങ്ങൾ എന്നെ ജീവിക്കാൻ അനുവദിക്കാതെ, ഒരിക്കലും വിശപ്പും ദാഹവും ഒന്നുമില്ലാത്ത ഒരു ലോകത്തേക്ക് അവർ എന്നെ യാത്രയാക്കി. അന്ന് ഞാൻ ഒരിറ്റ് ഭക്ഷണത്തിനായി വിശന്ന് അവരോട് കേണു, എന്നാൽ അവർ എനിക്ക് ഭക്ഷിപ്പാൻ തന്നില്ല പകരം മരണം ദാനമായി തന്നു. ഇന്നും എനിക്ക് വിശക്കുന്നു, എന്നാൽ ഇന്നെന്റെ വിശപ്പ് നീതിക്കായാണ്. എന്റെ ആത്മാവ് നീതിക്കായ് വിശന്നു ദാഹിക്കുന്നു… പറയൂ, നീതിപീഠമേ.. എനിക്ക് നീതി കിട്ടുമോ, ഇനിയെങ്കിലും…? എനിക്ക് വിശക്കുന്നു..!\n‘നീതിക്കു വിശന്നു ദാഹിക്കുന്നവർ ഭാഗ്യവാന്മാർ; അവർക്ക് തൃപ്തി വരും.’ (മത്തായി 5:6)\nശരീരം തളർന്ന മോഡലിന് അത്ഭുത രോഗസൗഖ്യം\nപാ. ടി.എസ്. ഏബ്രഹാം അനുസ്മരണ സമ്മേളനം ലുധിയാനയിൽ നടന്നു


Sunday, August 25, 2019 Last Updated 30 Min2Sec ago English Edition\nTuesday 04 Sep 2018 01.14 AM\nഏകജാലകം വഴിയുള്ള ബി.പി.എഡ്./ബി.എല്.ഐ.എസ്.സി. പ്രോഗ്രാമില് എസ്.സി./എസ്.ടി. പ്രത്യേക അലോട്ട്‌മെന്റ് നാളെ നടത്തും. 5നും 6നും ഒന്നാം പ്രത്യേക അലോട്ട്‌മെന്റ് ലഭിച്ചവര്‍ക്ക് ഓണ്‍ലൈനായി ഫീസടച്ച് കോളേജില് റിപ്പോര്‍ട്ട് ചെയ്യണം. എസ്.സി./എസ്.ടി. രണ്ടാം പ്രത്യേക അലോട്ട്‌മെന്റിന് ഓണ്‍ലൈന് രജിസ്‌ട്രേഷന് 7ന് നടക്കും. അതിന്റെ അലോട്ട്‌മെന്റ് 10ന് പ്രസിദ്ധീകരിക്കും. 10, 11 തീയതികളില് ഫീസടച്ച് കോളേജില് ചേരണം. സപ്ലിമെന്ററി അലോട്ട്‌മെന്റിനുള്ള ഓണ്‍ലൈന് രജിസ്‌ട്രേഷന് 12 മുതല് 13 വരെ നടത്തും. ഒന്നാം സപ്ലിമെന്ററി അലോട്ട്‌മെന്റ് 15ന് പ്രസിദ്ധപ്പെടുത്തും. 15 മുതല് 17 വരെ ഫീസടച്ച് കോളേജില് പ്രവേശനം നേടണം. സ്‌പെഷല് അലോട്ട്‌മെന്റില് ഓപ്‌ഷന് പുനഃക്രമീകരണം 18ന് നടത്താവുന്നതാണ്. രണ്ടാം സ്‌പെഷ്യല് അലോട്ട്‌മെന്റ് 22ന് പ്രസിദ്ധപ്പെടുത്തും. 22 മുതല് 24 വരെ ഓണ്‍ലൈനായി ഫീസടച്ച് കോളേജില് പ്രവേശനം നേടാവുന്നതാണ്.\nയു.ജി. ഏകജാലകം: അന്തിമ അലോട്ട്‌മെന്റിന് ഇന്ന്4വരെ അപേക്ഷിക്കാം\nമഹാത്മാഗാന്ധി സര്‍വ്വകലാശാലയിലെ അഫിലിയേറ്റഡ് ആര്‍ട്‌സ് ആന്റ് സയന്‍സ് കോളേജുകളിലെ യു.ജി. കോഴ്‌സുകളില് ഏകജാലകം വഴിയുള്ള പ്രവേശനത്തിനുള്ള അന്തിമ അലോട്ട്‌മെന്റിന് ഇന്ന്4വരെ അപേക്ഷിക്കാം. ഒന്നാം ഫൈനല് അലോട്ട്‌മെന്റ് 7നും രണ്ടാം ഫൈനല് അലോട്ട്‌മെന്റ് 11നും, മൂന്നാം ഫൈനല് അലോട്ട്‌മെന്റ് 13നും, നാലാം ഫൈനല് അലോട്ട്‌മെന്റ് 15നും പ്രസിദ്ധപ്പെടുത്തും.\nരണ്ടാം സെമസ്‌റ്റര് എം.പി.എഡ്. (2017 അഡ്‌മിഷന് റഗുലര്/സപ്ലിമെന്ററി) പരീക്ഷകള് 24 മുതല് ആരംഭിക്കും. അപേക്ഷകള് പിഴയില്ലാതെ7വരെയും 50 രൂപ പിഴയോടെ 10 വരെയും 500 രൂപ സൂപ്പര്‍ഫൈനോടെ 11 വരെയും സ്വീകരിക്കും. വിശദമായ ടൈംടേബിള് സര്‍വ്വകലാശാലാ വെബ്‌സൈറ്റില് ലഭ്യമാണ്.\nനാലാം സെമസ്‌റ്റര് എം.പി.എഡ്. (2016 അഡ്‌മിഷന് റഗുലര്/സപ്ലിമെന്ററി) പരീക്ഷകള് 18 മുതല് ആരംഭിക്കും. അപേക്ഷകള് പിഴയില്ലാതെ7വരെയും 50 രൂപ പിഴയോടെ 10 വരെയും 500 രൂപ സൂപ്പര്‍ഫൈനോടെ 11 വരെയും സ്വീകരിക്കും. റഗുലര് വിദ്യാര്‍ഥികള് 200 രൂപയും വീണ്ടുമെഴുതുന്നവര് പേപ്പറൊന്നിന് 40 രൂപ വീതവും സി.വി. ക്യാമ്പ് ഫീസായി പരീക്ഷാഫീസിന് പുറമെ അടയ്‌ക്കണം. നാലാം സെമസ്‌റ്റര് എം.പി.എഡ്. റഗുലര് വിദ്യാര്‍ഥികള് പ്ര?വിഷണല് സര്‍ട്ടിഫിക്കറ്റ് ഫീസായി 125 രൂപയും അടയ്‌ക്കണം.\nസ്‌കൂള് ഓഫ് സോഷ്യല് സയന്‍സസില് എം.എ. ആന്ത്രോപോളജിക്ക് എസ്.സി. വിഭാഗത്തില് ഒരു സീറ്റൊഴിവുണ്ട്. അര്‍ഹരായ വിദ്യാര്‍ത്ഥികള് അസ്സല് രേഖകളുമായി സെപ്‌റ്റംബര് 5ന് വൈകീട്ട്5മണിക്ക് മുമ്പായി വകുപ്പ് മേധാവിക്ക് മുമ്പില് ഹാജരാകണം.\n2018 മെയ് മാസത്തില് നടത്തിയ ബി.എഡ്. സ്‌പെഷ്യല് എജ്യൂക്കേഷന് നാലാം സെമസ്‌റ്റര് റഗുലര്, ഇംപ്രൂവ്‌മെന്റ്, സപ്ലിമെന്ററി പരീക്ഷയുടെ ഫലം പ്രസിദ്ധപ്പെടുത്തി. പുനര്‍മൂല്യനിര്‍ണ്ണയത്തിനും സൂക്ഷ്‌മപരിശോധനയ്‌ക്കും 15 വരെ അപേക്ഷിക്കാം.\n2018 ജനുവരിയില് നടത്തിയ മൂന്നാം സെമസ്‌റ്റര് ബി.കോം എല്.എല്.ബി. ഓണേഴ്‌സ് പരീക്ഷയുടെ ഫലം പ്രസിദ്ധപ്പെടുത്തി. പുനര്‍മൂല്യനിര്‍ണ്ണയത്തിനും സൂക്ഷ്‌മപരിശോധനയ്‌ക്കും 14 വരെ അപേക്ഷിക്കാം.\n2018 ജനുവരയില് നടത്തിയ മൂന്നാം സെമസ്‌റ്റര് ബി.ബി.എ. എല്.എല്.ബി. ഓണേഴ്‌സ് പരീക്ഷയുടെ ഫലം പ്രസിദ്ധപ്പെടുത്തി. പുനര്‍മൂല്യനിര്‍ണ്ണയത്തിനും സൂക്ഷ്‌മപരിശോധനയ്‌ക്കും 15 വരെ അപേക്ഷിക്കാം.\nയു.ജി.സി.-നെറ്റ്/ജെ.ആര്.എഫ്. പരീക്ഷാ പരിശീലനം\nമാനവിക വിഷയങ്ങള്‍ക്കുള്ള യു.ജി.സി. - നെറ്റ്/ജെ.ആര്.എഫ്. പരീക്ഷയുടെ ജനറല് പേപ്പറിന് വേണ്ടിയുള്ള പരിശീലനം മഹാത്മാഗാന്ധി യൂണിവേഴ്‌സിറ്റി എംപ്ലോയ്‌മെന്റ് ഇന്‍ഫര്‍മേഷന് ആന്റ് ഗൈഡന്‍സ് ബ്യൂറോയുടെ ആഭിമുഖ്യത്തില് ഉടന് ആരംഭിക്കുന്നു. യൂണിവേഴ്‌സിറ്റി കാമ്പസില് വച്ച് നടത്തുന്ന പരിശീലനത്തില് പങ്കെടുക്കുവാന് താല്‌പര്യമുള്ളവര് കൂടുതല് വിവരങ്ങള്‍ക്ക് ഓഫീസുമായി ബന്ധപ്പെടേണ്ടതാണ്. ഫോണ്: 0481 - 2731025.


പിണറായിയെ ‘വലിച്ചു താഴെ ഇടാന്’ കെല്‍പ്പുള്ള ഒരാള്; അവന് വരുമോ? – Azhimukham\nടി പി സെന്‍കുമാറിനെ ബിജെപി ഗവര്‍ണറായി നിയമിക്കാന് പോകുന്നുവെന്ന് റിപ്പോര്‍ട്ടുകള്; ആദ്യ നിയമനം കേരളത്തിലാകുമോ?\nNov 23 2018 10:03 AM\nഇന്നത്തെ മംഗളം ഒരു ചോദ്യ ചിഹ്ന എക്സ്ക്ളൂസീവ് വാര്‍ത്തയുമായിട്ടാണ് ഇറങ്ങിയിരിക്കുന്നത്. തിരുവനന്തപുരത്ത് നിന്നും എസ് നാരായണനാണ് അത് റിപ്പോര്‍ട്ട് ചെയ്തിരിക്കുന്നത്. ഒരുപിടി പൊളിറ്റിക്കല് സ്കൂപ്പുകള് കൊണ്ടുവന്നിട്ടുള്ള ആളാണ് പ്രസ്തുത റിപ്പോര്‍ട്ടര്. ചിലത് ശരിയായിട്ടുണ്ട്, ചിലത് വെറും കെട്ടുകഥയും. എന്നാല് ടി പി സെന്‍കുമാറിനെ കുറിച്ചുള്ള ഈ വാര്‍ത്ത പുതിയ രാഷ്ട്രീയ കാലാവസ്ഥയില് ഒരു ഉണ്ടായില്ലാ വെടിയാകാന് സാധ്യതയില്ല.\nടി പി സെന്‍കുമാറിനെ ബിജെപി ഗവര്‍ണറായി നിയമിക്കാന് പോകുന്നു എന്നാണ് മംഗളത്തിന്റെ വാര്‍ത്ത. ആദ്യ നിയമനം കേരളത്തില് തന്നെ ആയാലും അത്ഭുതപ്പെടേണ്ടതില്ല എന്ന് റിപ്പോര്‍ട്ട് പറയുന്നു. കഴിഞ്ഞ തവണ അമിത് ഷാ വന്നപ്പോള് സെന്‍കുമാര് പോയിക്കണ്ടത് ഇത്തരം ആലോചനകളുടെ ഭാഗമായാണ് എന്നാണ് പത്രം പറയുന്നത്. അന്ന് അമിത് ഷായെ സന്ദര്‍ശിച്ചവര് ബിജെപി അംഗത്വം എടുത്തപ്പോള് സെന്‍കുമാര് അതിനു മുതിര്‍ന്നില്ല എന്നത് വലിയ പദവി സൂചനകളുടെ ഭാഗമായിട്ടാണ് എന്നാണ് വ്യാഖ്യാനം.\nശബരിമല വിഷയത്തില് സര്‍ക്കാരിനെതിരെ കഴിഞ്ഞ ദിവസം സെന്‍കുമാര് ആഞ്ഞടിച്ചിരുന്നു. ശബരിമലയില് നിരോധനാജ്ഞ പ്രഖ്യാപിച്ച സര്‍ക്കാര് നടപടി തെറ്റാണ് എന്നാണ് അദ്ദേഹം അഭിപ്രായപ്പെട്ടത്. ശബരിമലയില് പൊലീസുകാര് തന്ത്രിയുടെ റോള് ഏറ്റെടുക്കുകയാണെന്നും അദ്ദേഹം കുറ്റപ്പെടുത്തുകയുണ്ടായി.\nസെന്‍കുമാറിന്റെ നീക്കങ്ങളും നിലപാടുകളും കുറച്ചു കാലമായി സൂചിപ്പിക്കുന്നത് അദ്ദേഹം സമീപ ഭാവിയില് തന്നെ ബി ജെ പി പാളയത്തിലേക്ക് പോകും എന്നു തന്നെയാണെന്ന് വ്യാഖ്യാനങ്ങള് ഉണ്ടായിരുന്നു. സംസ്ഥാന ബിജെപിയുടെ നേതൃസ്ഥാനത്തേക്ക് വരുമോ അതോ തിരുവനന്തപുരത്ത് ശശിതരൂരിനെതിരെ മത്സരിക്കുമോ അല്ലെങ്കില് മംഗളം റിപ്പോര്‍ട്ട് ചെയ്യുന്നതുപോലെ ഗവര്‍ണ്ണര് പദവി ഏറ്റെടുക്കുമോ എന്നേ ഇനി അറിയേണ്ടതുള്ളൂ.\nഇടതു സര്‍ക്കാര് അധികാരത്തില് എത്തി സംസ്ഥാന പോലീസ് മേധാവി സ്ഥാനത്ത് നിന്ന് മാറ്റിയത് മുതല് സെന്‍കുമാറും സര്‍ക്കാരും തമ്മില് നിരന്തര പോരാട്ടത്തിലാണ്. തുടര്‍ന്ന് സര്‍ക്കാരിനെതിരെ സുപ്രീം കോടതി വരെ പോയ സെന്‍കുമാര് അനുകൂല വിധിയുമായി സംസ്ഥാന പോലീസ് മേധാവി സ്ഥാനത്ത് തിരിച്ചെത്തുകയായിരുന്നു. അതിനു ശേഷം നേരിട്ടു സര്‍ക്കാരുമായി ഏറ്റുമുട്ടിയില്ലെങ്കിലും സെന് കുമാര് തന്നാല് കഴിയുന്ന വിധവും സര്‍ക്കാര് സെന്‍കുമാര് വിരോധികളെ ഉപയോഗിച്ചും പോലീസ് ഭരണത്തില് പ്രശ്നങ്ങള് സൃഷ്ടിച്ചുകൊണ്ടിരുന്നു. സെന്‍കുമാറിന് പിന്നാലെ എ ഡി ജി പി ടോമിന് തച്ചങ്കരിയെ പോലീസ് ആസ്ഥാനത്ത് നിയമിച്ചത് ചാരപ്പണിക്കാണെന്ന് ആരോപണം ഉയര്‍ന്നു വന്നിരുന്നു. വിരമിച്ചതിന് ശേഷം മാധ്യമങ്ങളുടെ മുന്നില് സര്‍ക്കാരിനെതിരെ ആഞ്ഞടിക്കാന് കിട്ടുന്ന അവസരങ്ങളൊന്നും സെന്‍കുമാര് ഒഴിവാക്കാറില്ല.\nഎന്നാല് ഇതിനിടെ സമകാലിക മലയാളത്തിന് നല്കിയ ഒരു അഭിമുഖം സെന് കുമാറിന് പൊല്ലാപ്പായി മാറി. കേരളത്തില് നൂറ് കുട്ടികള് ജനിക്കുമ്പോള് അതില് 42 പേര് മുസ്ലിം കുട്ടികളാണെന്നും ജനസംഖ്യ ഘടന ഈ രീതിയില് പോയാല് ഭാവിയില് ഏതു രീതിയിലുള്ള മാറ്റമാണ് ഉണ്ടാകാന് പോകുന്നതെന്നുമാണ് സെന്‍കുമാര് സമകാലിക മലയാളത്തിന് നല്‍കിയ അഭിമുഖത്തില് അഭിപ്രായപ്പെട്ടത്. ഇത് വിവാദമായതോടെയാണ് സര്‍ക്കാര് വിമര്‍ശന പാതയില് നിന്നും സെന്‍കുമാര് തല്‍ക്കാലം പിന്‍വാങ്ങിയത്. കിട്ടിയ അവസരം സര്‍ക്കാര് മുതലാക്കി. സംസ്ഥാനത്ത് മതസ്പര്‍ധ വളര്‍ത്തും വിധം പരാമര്‍ശങ്ങള് നടത്തിയെന്ന പരാതിയില് കേസെടുത്തു. ജാമ്യമില്ലാ വകുപ്പ് ചുമത്തി ക്രൈംബ്രാഞ്ചിന് കീഴിലുള്ള സൈബര് പോലീസാണ് കേസ് എടുത്തത്.\nസെന്‍കുമാര് -ഇടതു സര്‍ക്കാര് പോരാട്ടം കൊടുമ്പിരിക്കൊണ്ടിരിക്കുമ്പോഴാണ് മുഖ്യമന്ത്രി നിയമസഭയില് നടത്തിയ പ്രസംഗത്തില് മുന് ഡിജിപിയുടെ പോക്ക് ബിജെപി പാളയത്തിലേക്കാണ് എന്നു പ്രസംഗിച്ചത്. കുമ്മനം രാജശേഖരനും കെ സുരേന്ദ്രനും പി എസ് ശ്രീധരന് പിള്ളയുമടക്കമുള്ള നേതാക്കള് പരസ്യമായി തന്നെ സെന്‍കുമാറിനെ ബിജെപിയിലേക്ക് ക്ഷണിക്കുകയും എം ടി രമേശ് അദ്ദേഹത്തെ വീട്ടില് ചെന്നു കാണുകയും ചെയ്തിരുന്നു. എന്നാല് ഈ അവസരങ്ങളില് ഒന്നും സെന്‍കുമാര് തന്റെ മനോഗതം വെളിപ്പെടുത്തിയിരുന്നില്ല.\nനേരത്തെ ജന്‍മഭൂമി സംഘടിപ്പിച്ച ഒരു പരിപാടിയില് പങ്കെടുത്തുകൊണ്ടാണ് സെന്‍കുമാര് സംഘപരിവാര് വേദിയില് പ്രത്യക്ഷപ്പെട്ടത്. ആ പരിപാടിക്കിടയില് നടത്തിയ പ്രസംഗത്തില് കേരളത്തില് ലൌ ജിഹാദുണ്ട് എന്നും ഹിന്ദു ക്രിസ്ത്യന് വിഭാഗത്തിലെ പെണ്‍കുട്ടികള് ഇതിന് വിധേയമാകുന്നുണ്ട് എന്നും സെന്‍കുമാര് പറഞ്ഞിരുന്നു. “സംസ്ഥാനത്ത് ലൌ ജിഹാദുണ്ടായിരുന്നു, ലൌ ജിഹാദ് വിഷയത്തില് ഹൈക്കോടതി നിര്‍ദ്ദേശ പ്രകാരം താന് രണ്ടു കേസുകളില് അന്വേഷണം നടത്തിയിരുന്നു. രണ്ടു കേസുകളിലും പ്രണയം നടിച്ച് പെണ്‍കുട്ടികളെ മറ്റ് വഴിക്കു കൊണ്ടു പോയതായി തെളിഞ്ഞിരുന്നു” എന്നുമാണ് അദ്ദേഹം പറഞ്ഞത്.\nതാന് ജന്മഭൂമി പരിപാടിയില് പങ്കെടുത്തതിനെ വിമര്‍ശിക്കുന്നവരോട് സെന്‍കുമാറിന്റെ മറുപടി ഇങ്ങനെ ആയിരുന്നു. “രാജ്യം ഭരിക്കുന്ന ദേശീയ പാര്‍ട്ടിയുടെ പത്രമായ ജന്മഭൂമിയുടെ പരിപാടിക്ക് വന്നപ്പോള് നെറ്റി ചുളിക്കുന്നവരുണ്ട്. ആ നെറ്റികള് ചുളിഞ്ഞിരിക്കട്ടെ”\nലൌ ജിഹാദ് വിഷയത്തില് സെന്‍കുമാര് നടത്തിയ പരാമര്‍ശത്തെ കുറിച്ച് കഴിഞ്ഞ ദിവസം അന്തരിച്ച കോണ്‍ഗ്രസ്സ് നേതാവ് എം ഐ ഷാനവാസ് പറഞ്ഞത് “ഇതുപോലെ വിഷലിപ്തമായ മനസിന്റെ ഉടമായായിരുന്നു ഉന്നതമായ ഡിജിപി പദവിയില് ഇരുന്നയാള് എന്നത് സാംസ്കാരിക കേരളത്തിനാകെ അപമാനമാണ്” എന്നാണ്. “ആട്ടിന് തോലണിഞ്ഞ ചെന്നായയാണ്” സെന്‍കുമാറെന്നും ആര് എസ് എസില് ചേരാനുള്ള ശ്രമാമാണ് നടത്തുന്നതുന്നതെന്നും ഷാനവാസ് കൂട്ടിചേര്‍ത്തു. 2010 ജൂലൈ പത്താം തിയ്യതിയിലെ കേരളകൌമുദിയാണ് ഷാനവാസിന്‍റെ പ്രസ്താവന റിപ്പോര്‍ട്ട് ചെയ്തത്.\nബിജെപിയുടെ മുന് കേരള അദ്ധ്യക്ഷനായ കുമ്മനം രാജശേഖരനെ വടക്ക് കിഴക്കന് സംസ്ഥാനങ്ങളിലേക്ക് ഗവര്‍ണ്ണറായി അയച്ചത് ഒരു രാഷ്ട്രീയ നീക്കം തന്നെയായിരുന്നു. കര്‍ണ്ണാടകയില് വജുഭായ് ആര് വാലയും ജമ്മു കശ്മീരില് സത്യപാല് മാലികും ഗവര്‍ണ്ണര് പദവിയില് ഇരുന്നു ചെയ്യുന്ന പണി എന്താണ് എന്നു നമ്മള് കണ്ടുകൊണ്ടിരിക്കുകയാണ്. അത് ചെയ്യാന് കുറച്ചുകൂടി നിയമം അറിയുന്ന ഒരാള് ഉണ്ടായാല് കൊള്ളാം എന്ന ചിന്തയായിരിക്കാം ബിജെപിയെ സെന്‍കുമാറിലേക്കെത്തിച്ചത്.\nസുപ്രീം കോടതി ചീഫ് ജസ്റ്റീസ് പദവിയില് നിന്നും വിരമിച്ചതിന് ശേഷം ഗവര്‍ണറായി നിയമിക്കപ്പെട്ട പി സദാശിവത്തില് നിന്നും കൂടുതല് ഒന്നും പ്രതീക്ഷിക്കുന്നതില് അര്‍ഥമില്ല എന്നു ബിജെപി ഇതിനകം മനസിലാക്കി കഴിഞ്ഞിട്ടുണ്ട്. ഒരു ന്യായാധിപന്റെ കണിശതയോടെ മാത്രമേ അദ്ദേഹത്തിന് പ്രവര്‍ത്തിക്കാന് സാധിക്കുകയുള്ളൂ. രാഷ്ട്രീയ താത്പര്യത്തിന് വഴങ്ങില്ല എന്നു പലവട്ടം തെളിയിക്കുകയും ചെയ്തു. മാത്രമല്ല മുഖ്യമന്ത്രി പിണറായി വിജയനോട് നല്ല കെമിസ്ട്രിയുമുണ്ട് അദ്ദേഹത്തിന്. ഇതിന്റെ കലിപ്പ് ശോഭാ സുരേന്ദ്രനും എം ടി രമേശുമൊക്കെ ചാനല് മുറികളില് ഭള്ള് വിളിച്ചാണ് തീര്‍ത്തത്.\nപിണറായി വിജയനോട് വിരോധമുള്ള ഒരാള് ഗവര്‍ണ്ണറായി വന്നാല് സംസ്ഥാനത്ത് രാഷ്ട്രീയ – ഭരണ പ്രതിസന്ധികള് ഉണ്ടാക്കാന് എളുപ്പമാണ് എന്ന കുരുട്ടു ബുദ്ധിയായിരിക്കാം സെന് കുമാറിനെ ചിലപ്പോള് കേരളത്തില് തന്നെ നിയമിച്ചേക്കാം എന്ന അഭ്യൂഹത്തിന് പിന്നില്. ‘വലിച്ചു താഴെയിടാന്’ കെല്‍പ്പുള്ള ഒരാള്…! കൂട്ടത്തില് മുറിവേറ്റതിന്റെ പ്രതികാര വാഞ്ചയും കൂടിയാകുമ്പോള് സംഗതി കിടുക്കും എന്നു രാഷ്ട്രീയ ‘ചാണക്യ’നായ അമിത് ഷായ്ക്ക് ആരും പറഞ്ഞു കൊടുക്കേണ്ടല്ലോ..?\nജന്മഭൂമിയിലില്ലെങ്കിലെന്താ മാതൃഭൂമിയിലുണ്ടല്ലോ; കേരളത്തില് ലൌ ജിഹാദെന്ന് തെളിച്ചു പറയാത്തതെന്ത്?\nലൌ ജിഹാദ്: ‘ആട്ടിന് തോലിട്ട ചെന്നായ’യെ തിരിച്ചറിയുമ്പോള്\nസെന്‍കുമാര് വിധി: സിപിഎമ്മിലെ കണ്ണൂര് ലോബിക്കേറ്റ തിരിച്ചടി\nമതസ്പര്‍ധ മാത്രമല്ല നടിയെ അപമാനിക്കുന്ന പരാമര്‍ശവും; സെന്‍കുമാര് കുരുക്കില്\nഇന്ത്യയുടെ നീതിന്യായ സംവിധാനം ആക്രമണങ്ങൾക്കിടയിലും ഉറച്ചുനിൽക്കാൻ കെല്‍പ്പുള്ള സ്ഥാപനം: വിടപറയൽ ചടങ്ങിൽ ജസ്റ്റിസ് ദീപക് മിശ്ര\nപട്ടേല് പ്രതിമ ഉദ്ഘാടനം ഒക്ടോബര് 31ന്; ഉയരത്തില് ലോക റെക്കോര്‍ഡ് ഇടാന് ശിവജി പ്രതിമയും\nകെല്‍ട്രോണില് തൊഴിലധിഷ്ഠിത കോഴസുകള്\nഎന്നോടു ക്ഷമിക്കൂ, അവന് ഏറ്റവും മികച്ചത് കിട്ടണം; വിമാനത്താവളത്തില് പ്രസവിച്ചശേഷം കുഞ്ഞിനെ ഉപേക്ഷിച്ച് അമ്മ പോയി\nകെവിനോപ്പം പിടിച്ചുകൊണ്ടു പോയ അനീഷ് സംസാരിക്കുന്നു; “അവന് രക്ഷപെട്ടെന്ന് അവര് പറഞ്ഞപ്പോ ഞാനത് വിശ്വസിച്ചു”\nഅവന് ഉയര്‍ത്തെഴുന്നേറ്റു; അര്‍ജന്റീനയുടെ വിജയം ആഘോഷമാക്കി സോഷ്യല് മീഡിയ


കൊവിഡ് 19: രാജ്യത്ത് രോഗം സ്ഥിരീകരിച്ചവരുടെ എണ്ണം 141 ആയി\nരാജ്യത്ത് കൊവിഡ് 19 സ്ഥിരീകരിച്ചവരുടെ എണ്ണം 141 ആയി. മിലാനില് നിന്ന് മടങ്ങിയെത്തി ചാവ്‌ള ഐടിബിപി ക്യാമ്പില് നിരീക്ഷണത്തില് കിഴയുന്നവര്‍ക്കാണ് രോഗം സ്ഥിരീകരിച്ചത്. ഐടിബിപി ക്യാമ്പില് നിന്ന് സഫ്ദര്‍ജംഗ് ആശുപത്രിയിലേക്ക് ഇവരെ മാറ്റി. ആരോഗ്യ മന്ത്രാലയത്തിന്റെ ഔദ്യോഗിക കണക്കനുസരിച്ച് 14 പേര് രോഗമുക്തരായി. മഹരാഷ്ട്രയിലാണ് ഏറ്റവും കൂടുതല് രോഗബാധിതര് ഉള്ളത്.\nഇന്ത്യയില് കൊവിഡ് 19 രണ്ടാംഘട്ടമാണെന്നാണ്ഐസിഎംആര് വ്യക്തമാക്കുന്നത്. പരിശോധനയ്ക്ക് എന്‍എബിഎല് അംഗീകാരമുള്ള സ്വകാര്യ ലാബുകള്‍ക്ക് അനുമതി നല്‍കി. ഐസിഎംആറിന് പുറമെ ഈമാസം 22നകം 49 ലാബുകള് തുറക്കാനാണ് തീരുമാനം. മുംബൈ കസ്തൂര്‍ബ ആശുപത്രിയില് ചികിത്സയിലായിരുന്ന അറുപത്തിനാലുകാരനാണ് ഇന്ന് മരിച്ചത്. ഈ മാസം ആദ്യം ഇയാള് ദുബായില് നിന്ന് എത്തിയതായിരുന്നു. വൈറസ് പടുരുന്ന മഹാരാഷ്ട്രയിലെ നാസിക്കിലും നാഗ്പൂരിലും നിരോധനാജ്ഞ പ്രഖ്യാപിച്ചു. രോഗികള്‍ക്ക് സാധ്യമായ മികച്ച ചികിത്സ നല്‍കുന്നുണ്ടെന്ന് ആരോഗ്യമന്ത്രി ഹര്‍ഷവര്‍ധന് പറഞ്ഞു.\nമധ്യറെയില്‍വേ 23 ട്രെയിനുകള് റദ്ദാക്കി. ഏപ്രില് 15 വരെ ഗോ എയര് രാജ്യാന്തര സര്‍വീസുകള് നിര്‍ത്തി. കര്‍ണാടകയിലെ കല്‍ബുര്‍ഗിയില് രോഗം ബാധിച്ച് മരിച്ചയാളെ ചികിത്സിച്ച ഡോക്ടര്‍ക്കും വൈറസ് ബാധ സ്ഥിരീകരിച്ചു. കൊവിഡ് ഭീഷണിയെ തുടര്‍ന്ന് സുപ്രിം കോടതിയിലെ സ്ഥിതിഗതികള് ചിഫ് ജസ്റ്റിസ് നേരിട്ട് വിലയിരുത്തി. താജ്മഹല്, ചെങ്കോട്ട, കുത്തബ് മീനാര്, എന്നിവ ഈമാസം 31 വരെ അടച്ചു.\nStory Highlights: coronavirus, coronavirus


പണം ഇരട്ടിപ്പിയ്ക്കും വാസ്തു വിദ്യ | How To Double Money Through Vastu Tips - Malayalam BoldSky\n| Published: Thursday, May 24, 2018, 15:25 [IST]\nപണമുണ്ടാക്കാന് ആരാണ് ആഗ്രഹിയ്ക്കാത്തത്. പണത്തിനു വേണ്ടിയുള്ള നെട്ടോട്ടത്തിലാണ് മിക്കവാറും പേരും. പണം താല്‍പര്യമില്ലെന്നു പറയുമ്പോഴും ഇതിനായി വഴികള് പലതും നോക്കുന്നവര്.\nപണമുണ്ടാക്കാന് വിശ്വാസങ്ങളുടേയും അനുഷഠാനങ്ങളുടേയും പുറകേ പോകുന്നവരുണ്ട്. ഇത് അന്ധവിശ്വാസമെന്നു കരുതി തള്ളിക്കളയുന്നവരുമുണ്ട്.\nവിശ്വാസങ്ങളില് വാസ്തു പലരേയും ആകര്‍ഷിയ്ക്കുന്ന ഒന്നാണ്. വീടു പണിയുമ്പോഴാണ് വാസ്തു വേണ്ടതെന്നു കരുതുന്നവരുണ്ട്. എന്നാല് വാസ്തവത്തില് വീടിന്റെ കാര്യത്തിലും സ്ഥലത്തിന്റെ കാര്യത്തിലും മാത്രമല്ല, വാസ്തു. പണത്തിന്റെ കാര്യത്തിനും ഇത് ഏറെ പ്രധാനമാണ്.\nവാസ്തു പ്രകാരം പണം ഉണ്ടാക്കാന് ചെയ്യേണ്ടുന്ന ചിലതുണ്ട്. ചില കാര്യങ്ങള് ധനം നഷ്ടപ്പെടുത്തും. ഇവ കൃത്യമായി ചെയ്യുന്നത് ഗുണം നല്‍കും.\nപണം ഉണ്ടാക്കാനും ധനഷ്ടം വരാതിരിയ്ക്കാനും ചെയ്യേണ്ടുന്ന ചില വാസ്തു ശാസ്ത്ര തത്വങ്ങളെക്കുറിച്ചറിയൂ,\nവാസ്തു പ്രകാരം പണവും പണം സൂക്ഷിയ്ക്കുന്ന സ്ഥലവും ലോക്കറുമെല്ലാം വയ്‌ക്കേണ്ട പ്രധാന ദിക്കുകളുണ്ട്. വടക്കു ദിക്കിലേയ്ക്ക് അഭിമുഖമായി വയ്ക്കുന്നതാണ് ഇതിന് ഏറെ നല്ലത്. ഇതുപോലെ പണം വച്ചിരിയ്ക്കുന്ന മുറി പുറത്തു നിന്നു നോക്കിയാല് കാണരുത്. പ്രധാന വാതിലിനു നേരെയുമാകരുത്. ഇത് ധനഷ്ടത്തിന് ഇടയാക്കും. കുബേരന്റെയും ലക്ഷ്മീദേവിയുടേയും സ്ഥാനമായ വടക്കാണ് ഇതിന് അത്യുത്തമം. പണം സൂക്ഷിച്ചിരിയ്ക്കുന്ന ലോക്കറിന് മുന്നിലായി ഒരു കണ്ണാടി വയ്ക്കുന്നതും ഗുണം ചെയ്യും.\nപഴ്‌സാണ് നാം പണത്തിന്റെ പ്രധാന കേന്ദ്രമായി കാണുന്നത്. ഇതുകൊണ്ടുതന്നെ പേഴ്‌സിന്റെ നിറമടക്കമുള്ള കാര്യങ്ങളിലും വാസ്തുവുണ്ട്. പേഴ്‌സ് കീറിയതാകരുത്. ഉപയോഗിച്ചിരുന്ന പേഴ്‌സ് വേറെ ആള്‍ക്കു നല്‍കരുത്. വേറെ ആള് ഉപയോഗിച്ച പേഴ്‌സ് വേണ്ട. പേഴ്‌സില് ഒരു ഒറ്റനാണയമെങ്കിലും ഉണ്ടാകണം. ഒഴിഞ്ഞ പേഴ്‌സ് പാടില്ല. കടം സൂചിപ്പിയ്ക്കുന്ന ക്രെഡിറ്റ് കാര്‍ഡുകളോ ധനനഷ്ടം സൂചിപ്പിയ്ക്കുന്ന ബില്ലുകളോ വേണ്ട.\nപേഴ്‌സില് ലക്ഷ്മീദേവിയുടെ ചിത്രം, ആലില, തുടങ്ങിയവ വയ്ക്കുന്നത് വാസ്തുപ്രകാരം പണം കൊണ്ടുവരും. മഹാവിഷ്ണുവിന്റെ കാല്‍ക്കലിരിയ്ക്കുന്ന ലക്ഷ്മീദേവിയുടെ ചിത്രമാണ് കൂടുതല് നല്ലത്. 21 അരിമണികള് പേഴ്‌സില് നല്ലതാണ്.\nമണിപ്ലാന്റ്, ലക്കി ബാംബു, അക്വേറിയം\nവീട്ടില് പണം വരാന് സഹായിക്കുന്ന ചിലതാണ് മണിപ്ലാന്റ്, ലക്കി ബാംബു, അക്വേറിയം എന്നിവ .എന്നാല് ഇവ കൃത്യമായി വയ്ക്കുകയും വേണം, പരിപാലിയ്ക്കുകയും വേണം. അല്ലെങ്കില് ദോഷമാകും, ഫലം. ഇത് വാസ്തവത്തില് ഫെംഗ്ഷുയി ആണ്. എന്നാല് വാസ്തുപരമായും ഇതു ഗുണം ചെയ്യും.\nവാസ്തു പ്രകാരം ചില പ്രത്യേക കാര്യങ്ങള് ധനനഷ്ടത്തിന് ഇടയാക്കും. കീയില്ലാത്ത ലോക്ക്, ആവശ്യമില്ലാത്ത വാഹനപാര്‍ട്‌സ്, ഉടഞ്ഞതോ ചീത്തയായതോ ആയ പാത്രങ്ങള്, നിലച്ച ക്ലോക്ക്, വാച്ചുകള്, പൊട്ടിയ കണ്ണാടി ഇവയെല്ലാം വാസ്തുപ്രകാരം ധനനഷ്ടവും ഒരുപിടി ദോഷങ്ങളും വരുത്തുന്ന ഒന്നാണ്. ഇവയെല്ലാം നീക്കിക്കളയുക.\nധനദേവത മഹാലക്ഷ്മിയാണെന്നാണ് വിശ്വാസം. വീടിനുള്ളില് പ്രധാന വാതിലിനു മുകളിലായി മഹാലക്ഷ്മിയുടെ ചിത്രം വയ്ക്കുന്നത് നല്ലതാണ്. ഇതുപോലെ കീറിയ വസ്ത്രങ്ങള്, അഴുക്കായ വീട്, പൊട്ടിയ വസ്തുക്കള് ഇവയെല്ലാം ധനനഷ്ടത്തിന് ഇടയാക്കുമെന്ന് വാസ്തു പറയുന്നു. ഇവ ഒഴിവാക്കുക.\nHow To Double Money Through Vastu Tips\nHow To Double Money Through Vastu Tips, Read more to know about,\nStory first published: Thursday, May 24, 2018, 15:25 [IST]


ആദിമസഭയുടെ കാലത്ത്, പീഡനങ്ങളേറ്റുവാങ്ങി രക്തസാക്ഷിത്വം വരിച്ച വിശുദ്ധരുടെ കഥകള്‍ക്ക് എല്ലാം പൊതുവായ ചില ഘടകങ്ങളുണ്ട്. ക്രിസ്തുവില് വിശ്വസിച്ചതിന്റെ പേരില് അറസ്റ്റിലാവുക, യേശുവിനെ തള്ളിപ്പറയാന് തയാറാവാതെ വരുന്നതോടെ പീഡനങ്ങളേറ്റു വാങ്ങുക, ഒടുവില് ക്രൂരവും പ്രാകൃതവുമായ രീതിയില് ജനങ്ങളുടെ മുന്നില്‍വച്ച് രക്തസാക്ഷിത്വം വരിക്കുക. ഫെബ്രുവരി അഞ്ചിലെ വിശുദ്ധയായ അഗതയും ഇന്നത്തെ വിശുദ്ധയായ ഡൊറോത്തിയും ഇത്തരത്തില് പീഡനങ്ങളേറ്റുവാങ്ങി മരിച്ച കന്യകമാരാണ്. ക്രൈസ്തവരായ മാതാപിതാക്കളുടെ മകളായി കപ്പഡോഷ്യയില് ജനിച്ച ഡൊറോത്തി ഡയൊക്ലിഷന് ചക്രവര് ത്തിയുടെ മതപീഡനകാലത്താണ് രക്തസാക്ഷിത്വം വരിക്കുന്നത്. ഡൊറോത്തി പിടിയിലാകുന്നതിനു മുന്‍പ് തടവിലാക്കപ്പെട്ട രണ്ടു സഹോദരിമാരായിരുന്ന ക്രിസ്റ്റിനയും കലിസ്റ്റയും.\nഎന്നാല്, പീഡനങ്ങളെ ഭയന്ന് ഇരുവരും യേശുവിനെ തള്ളിപ്പറയുകയും റോമന് ദൈവത്തെ വണങ്ങുകയും ചെയ്തു. ഗവര്‍ണറുടെ കൊട്ടാരത്തില് വഴിവിട്ട ജീവിതവുമായി കഴിഞ്ഞുപോന്നിരുന്ന ഈ സഹോദരിമാരെ ഗവര്‍ണര് ഡൊറോത്തി യുടെ പക്കലേക്ക് അയച്ചു. തങ്ങളെപ്പോലെ യേശുവിനെ തള്ളിപ്പറഞ്ഞു ജീവന് രക്ഷിക്കുവാനും സമ്പത്തും സ്ഥാനമാനങ്ങളും നേടാനും അവളെ ഉപദേശിക്കുകയായിരുന്നു അവരുടെ ചുമതല. എന്നാല്, നേരെ വിപരീതമാണു സംഭവിച്ചത്. ക്രിസ്റ്റിനയെയും കലിസ്റ്റയെയും ഡൊറോത്തി യേശുവിലേക്ക് തിരികെ കൊണ്ടുവന്നു. ചെയ്തു പോയ പാപത്തെക്കുറിച്ച് ഇരുവര്‍ക്കും ബോധ്യ മായി. ഡൊറോത്തി അവരെ സമാധാനിപ്പിച്ചു. എത്ര കൊടിയ പാപവും പൊറുക്കുന്നവനാണ് കരുണാമയനായ യേശുനാഥനെന്ന് അവള് അവരോടു പറഞ്ഞു. ഇരുസഹോദരിമാരും യേശുവി നെ വാഴ്ത്തിപ്പാടി. ഈ സംഭവമറിഞ്ഞ ഗവര്‍ണര് ക്ഷുഭിതനായി ഇരുവരെയും തടവിലാക്കി.\nക്രൂരമായ പീഡനങ്ങള്‍ക്കൊടുവില് അവര് രണ്ടു പേരും രക്തസാക്ഷിത്വം വരിച്ചു. ഡൊറോത്തിയെ വധിക്കുവാനായി പടയാളികള് കൊണ്ടുവന്നപ്പോള് അവള് ഉറക്കെ ദൈവത്തെ മഹത്വപ്പെടുത്തിക്കൊണ്ടു പാടി. ''ദൈവമേ, എന്നെ അങ്ങയുടെ സ്വര്‍ഗീയ മണവാട്ടിയാക്കണമേ.. അങ്ങയുടെ പറുദീസയിലേക്ക് ഞാനിതാ വരുന്നു..'' ഡൊറോത്തിയുടെ ഈ പ്രാര്‍ഥന കേട്ട് ഗവര്‍ണറുടെ ഉപദേഷ്ടകരില് ഒരാളായിരുന്ന തിയോഫിലസ് അവളെ പരിഹസിച്ചു ചിരിച്ചു: ''യേശുവിന്റെ മണവാട്ടീ..നീ പറുദീസയില് ചെല്ലുമ്പോള് കുറച്ച് ആപ്പിളും പൂക്കളും എനിക്കു കൊടുത്തുവിടുക..'' പരിഹാസവാക്കുകള് കേട്ട് ഡൊറോത്തി പുഞ്ചിരിച്ചു. ''തീര്‍ച്ചയായും ഞാനത് ചെയ്യും'' എന്നായിരുന്നു അവളുടെ മറുപടി. ശിക്ഷ നടപ്പാക്കുവാനായി ആരാച്ചാരെത്തി. തല വെട്ടി കൊലപ്പെടുത്തുന്നതിന് മുന്‍പ് അവള് കണ്ണുകളടച്ച് പ്രാര്‍ഥിച്ചു.\nഅവളുടെ പ്രാര്‍ഥന കഴിഞ്ഞപ്പോഴേക്കും ആരാച്ചാരുടെ വാള് അവളുടെ കഴുത്തില് പതിച്ചു. പുഞ്ചിരിച്ച മുഖവുമായി അവള് മരണം വരിച്ചു. ഡൊറോത്തിയെ വധിക്കുന്നതു കണ്ട് പരിഹസിച്ചു ചിരിച്ചുകൊണ്ടിരുന്ന തിയോഫിലസിന്റെ അടുത്ത് അപ്പോള്‍തന്നെ ഒരു പിഞ്ചു ബാലികയെത്തി. മൂന്നു ആപ്പിളുകളും മൂന്നു റോസപ്പൂക്ക ളുമുള്ള ഒരു ചെറിയ കുട്ട ആ ബാലിക അയാള്‍ക്കു കൊടുത്തു. തത്ക്ഷണം അവള് അപ്രത്യ ക്ഷയായി. മഞ്ഞുകാലമായിരുന്നതിനാല് ഒരു ചെടിയിലും പൂക്കളോ ആപ്പിള്‍മരത്തില് ഇലകള് പോലുമോ ഇല്ലാതിരുന്ന സമയമായിരുന്നു അത്. തനിക്കു ഡൊറോത്തി മാലാഖയുടെ കൈവശം കൊടുത്തയച്ച പറുദീസയില്‍നിന്നുള്ള സമ്മാനമാണ് അതെന്നു തിരിച്ചറിഞ്ഞ തിയോഫിലസ് പശ്ചാത്തപിച്ചു. യഥാര്‍ഥ ദൈവം യേശുക്രിസ്തുവാണെന്നു അദ്ദേഹം മനസിലാക്കുകയും ക്രൈസ്തവ വിശ്വാസം സ്വീകരിക്കുകയും ചെയ്തു. അദ്ദേഹത്തെയും ഗവര്‍ണര് അപ്പോള് തന്നെ തന്റെ വാളിനിരയാക്കി.


ഫെഡറേഷൻ കപ്പ് : ബിനീഷിന് വെങ്കലം | Sports | Deshabhimani | Saturday Mar 16, 2019\nഫെഡറേഷൻ കപ്പ് : ബിനീഷിന് വെങ്കലം\nഫെഡറേഷൻ കപ്പ‌് അ‌ത‌്‌ലറ്റിക‌്സിന്റെ ആദ്യദിനം ഒരു റെക്കോഡ‌്. പുരുഷന്മാരുടെ പോൾവോൾട്ടിൽ തമിഴ‌്നാടിന്റെ എ ശിവ റെക്കോഡിട്ടു. 5.16 മീറ്റർ ചാടിയാണ‌് ശിവ പുതിയ ഉയരം കുറിച്ചത‌്. സ്വന്തം റെക്കോഡ‌് തിരുത്തി. കേരളത്തിന്റെ ബിനീഷ‌് ജേക്കബ‌് 4.70 മീറ്ററിൽ വെങ്കലം സ്വന്തമാക്കി.\nശിവയ‌്ക്ക‌് ഏഷ്യൻ മീറ്റ‌് യോഗ്യത കിട്ടിയില്ല. 5.40 മീറ്ററാണ‌് യോഗ്യതാ മാർക്ക‌്.\nപഞ്ചാബിന്റെ ഡിസ‌്ക‌്സ‌്ത്രോ താരം കമൽപ്രീത‌് സിങ‌് ഏഷ്യൻ മീറ്റിന‌് യോഗ്യത നേടി. വനിതകളുടെ വിഭാഗത്തിൽ 60.25 മീറ്റർ എറിഞ്ഞാണ‌് കമൽപ്രീത‌് യോഗ്യത നേടിയത‌്. പുരുഷന്മാരുടെ ജാവലിൻ ത്രോയിൽ ഉത്തർപ്രദേശിന്റെ ശിവപാൽ സിങ്ങും ഏഷ്യൻ മീറ്റ‌് യോഗ്യതാ മാർക്ക‌് കടന്നു. യോഗ്യതാ റൗണ്ടിൽ 81.85 മീറ്റർ ശിവപാൽ എറിഞ്ഞു.\nവനിതകളുടെ 5000 മീറ്ററിൽ ഉത്തർ പ്രദേശിന്റെ പാറുൾ ചൗധരി സ്വർണം നേടി. പുരുഷന്മാരിൽ ഗുജറാത്തിന്റെ ഗവിത് മുരളി കുമാറിനാണ് സ്വർണം.\nഈ കളി ഇനിയും തുടരും


24 October, 2020 9:40 PM IST By: Priyanka Menon\nഒരു ചെടി നട്ട് അതിൻറെ കായ് ഫലം കാത്തിരിക്കുന്ന കർഷകൻ നേരിടേണ്ടിവരുന്ന ഒരു പ്രശ്നമാണ് ചെടികളിൽ പൂവ് ഉണ്ടാകാതിരിക്കൽ അല്ലെങ്കിൽ പെൺപൂവ് ഉണ്ടാവുന്നില്ല എന്നത്. ചെടികളിൽ പൂവ് ഉണ്ടാവാത്തതിന് പല കാരണങ്ങളുണ്ട്. നല്ല കായ്ഫലം ലഭ്യമാകുവാൻ നല്ല ഗുണമേന്മയുള്ള വിത്തുകൾ തിരഞ്ഞെടുക്കണം എന്നതാണ് ഏറ്റവും ആദ്യത്തെ കാര്യം. ഗവൺമെൻറ് സ്ഥാപനങ്ങളിൽ നിന്നോ ഗുണമേന്മയുള്ള വിത്തിനങ്ങൾ നൽകുന്ന നേഴ്സറികളിൽ നിന്നോ അതാത് കാലാവസ്ഥയ്ക്ക് അനുസൃതം ആയിട്ടുള്ള വിത്തിനlങ്ങൾ തിരഞ്ഞെടുക്കണം എന്നതാണ് പരമ പ്രധാനം.\nഅതായത് ഈ മാസങ്ങളിൽ( ഒക്ടോബർ -ഡിസംബർ) പ്രധാനമായും നടേണ്ടത് ശീതകാല പച്ചക്കറികളായ കേബേജ്, കോളിഫ്ലവർ, ബീറ്റ്റൂട്ട് തുടങ്ങിയവയാണ്. ഇങ്ങനെ നോക്കി തെരഞ്ഞെടുത്താൽ മാത്രമേ നല്ല കായ്ഫലം ലഭ്യമാകൂ. ഇങ്ങനെ ചെയ്തിട്ടും പച്ചക്കറികളിൽ പൂവ് ഉണ്ടാകുന്നില്ലെങ്കിൽ നമ്മൾ ചെയ്യേണ്ട ചില പൊടിക്കൈകളുണ്ട്. അതിലൊന്നാണ് ഇവിടെ പരാമർശിക്കുന്നത്.\nനല്ല മൂത്ത കായ് ഫലത്തിൽ നിന്ന് വിത്തുകൾ തിരഞ്ഞെടുക്കുവാൻ ശ്രദ്ധിക്കുക. അങ്ങനെ ചെയ്താൽ മാത്രമേ പെൺ പൂക്കൾ നന്നായി ഉണ്ടാകുന്ന ചെടികൾ നട്ടുവളർത്തി കൂടുതൽ വിളവെടുപ്പ് സാധ്യമാകൂ. ചെടികൾ നട്ടു വളർത്തി പൂവ് ഇടേണ്ട പ്രായത്തിൽ നിങ്ങൾ ചെയ്യേണ്ട ഒരു വള പ്രയോഗത്തിന് കുറിച്ചാണ് പറയുന്നത്. ടാഗ്ബയോ എന്നാണ് ഈ ജൈവ വളത്തിൻറെ പേര്. ഒരു ലിറ്റർ വെള്ളത്തിൽ കാൽ ടീസ്പൂൺ ടാഗ് ബയോ (Tag bio) ചേർത്ത് സ്പ്രേയറിൽ എടുത്ത് നന്നായി കുലുക്കിയതിനുശേഷം അതിരാവിലെ തന്നെ ചെടികളിൽ സ്പ്രേ ചെയ്തു കൊടുക്കുക.\nആഴ്ചയിൽ ഇങ്ങനെ രണ്ടു പ്രാവശ്യം ചെയ്യുക. ഒരുമാസം കഴിയുമ്പോഴേക്കും അതിൻറെ ഫലം നിങ്ങളുടെ കണ്മുന്നിൽ കാണാം. ഇത് ചെടികളുടെ തടത്തിൽ ഒഴിച്ചു കൊടുക്കുന്നതും നല്ലതാണ്. ഒഴിച്ചു കൊടുത്തതിനു ശേഷം വെള്ളം തടത്തിൽ ഒഴിക്കാൻ മറക്കരുത്. പൂവിടേണ്ട സമയത്ത് തന്നെ ഇങ്ങനെ ചെയ്തു കൊടുക്കുക. ഇങ്ങനെ ചെയ്താൽ ഏതു പൂക്കാത്ത ചെടിയും പൂക്കുകയും പൂവെല്ലാം പെൺ പൂവായി മാറുകയും ചെയ്യും.


ലക്ഷ്മി ഗോപാലസ്വാമി വിവാഹിതയാവുന്നു. - Heal Of News\nലക്ഷ്മി ഗോപാലസ്വാമി വിവാഹിതയാവുന്നു.\nമലയാള സിനിമയിൽ നിരവധി കഥാപാത്രങ്ങളിലൂടെ അവിസ്മരണീയമാക്കിയ താരമാണ് ലക്ഷ്മിഗോപാലസ്വാമി ഇതിനോടൊപ്പം തന്നെ തന്റെ കഴിവുകൊണ്ട് ആരാധക ഹൃദയം കീഴടക്കാൻ താരത്തിന് സാധിച്ചിട്ടുണ്ട്. മലയാളത്തിൽ നിരവധി ചിത്രങ്ങളിൽ അഭിനയിച്ച താരം ബോളിവുഡിൽ അടക്കം തന്റെ കഴിവ് തെളിയിച്ചിരുന്നു. അഭിനേത്രി എന്നതിലുപരി മികച്ച നർത്തകി കൂടിയായ താരം തന്റെ കരിയറിലെ മികച്ച കഥാപാത്രങ്ങളെ ഇതിനോടൊപ്പം അവതരിപ്പിച്ച കഴിഞ്ഞതാണ്.\nമലയാളം ഒട്ടും അറിയാത്ത സമയത്തായിരുന്നു താങ്കൾ സിനിമയിലെത്തിയത് താരം പറഞ്ഞിരുന്നു ആദ്യം മലയാളം പഠിക്കാൻ തന്നെ വളരെ ബുദ്ധിമുട്ടായിരുന്നു പിന്നീട് താൻ സ്നേഹിച്ച തുടങ്ങുകയായിരുന്നു എന്ന താരം പറഞ്ഞിട്ടുണ്ട്. മികച്ച നർത്തകിയായ താരം തന്റെ നൃത്ത ലോകത്ത് സജീവമാകുന്ന കാഴ്ചയാണ് നമ്മൾ ഇപ്പോൾ കാണുന്നത് അതേസമയംതന്നെ സിനിമ താരം ഒരുപോലെ കൊണ്ടു പോവുകയാണ്. ഇപ്പോഴിതാ സോഷ്യൽ മീഡിയയിൽ താരം വിവാഹിതയാകാൻ പോകുന്നു എന്ന വാർത്തയാണ് വരുന്നത്.\nഎന്നാൽ ഇതിനെ കുറിച്ച് താരം ഒന്നും ഇതുവരെ തുറന്നു പറഞ്ഞിട്ടില്ല. അൻപത് വയസ്സ് പിന്നിട്ട താരം ഇപ്പൊ ഇപ്പോഴാണ് വിവാഹം കഴിക്കാൻ പോകുന്നത്. ചില ഓൺലൈൻ മാധ്യമങ്ങളാണ് ഈ വാർത്ത പുറത്തുവിട്ടിരിക്കുന്നത് എന്നാൽ താരം ഇതുവരെ ഇതിനെപ്പറ്റി ഒരു കാര്യവും പറഞ്ഞിട്ടില്ല മലയാളം നടനാണ് വിവാഹം കഴിക്കാൻ പോകുന്നത് എന്ന വാർത്തയും പുറത്തു വരുന്നുണ്ട്. വർഷങ്ങളായി സിനിമാ മേഖലയിൽ സജീവമായി താര വിവാഹം കഴിക്കാൻ പോകുന്നു എന്ന വാർത്ത അറിഞ്ഞപ്പോൾ ആരാധകർ ഞെട്ടി ഇരിക്കുകയാണ്.


ചടയമംഗലത്തിന്റെ നാട്ടുവഴികളില് നിന്ന് മന്ത്രിസഭയിലേക്ക്, സിപിഐയുടെ ചരിത്രം തിരുത്തി ചിഞ്ചുറാണി മന്ത്രിയാവുന്നു, - ഇ വാർത്ത | evartha chinju rani\nചടയമംഗലത്തിന്റെ നാട്ടുവഴികളില് നിന്ന് മന്ത്രിസഭയിലേക്ക്, സിപിഐയുടെ ചരിത്രം തിരുത്തി ചിഞ്ചുറാണി മന്ത്രിയാവുന്നു,\nകേരളത്തിലെ സിപിഐയുടെ ചരിത്രത്തില് രണ്ടാമതൊരു വനിതാമന്ത്രിയെത്തുന്നു. രണ്ടാം പിണറായി മന്ത്രിസഭയിലെ ഏറ്റവും മികച്ച തീരുമാനം. നീണ്ട 62 വര്‍ഷത്തിന് ശേഷം സിപിഐ ചരിത്രത്തിലേക്ക് വീണ്ടുമൊരു വനിതാമന്ത്രിയായി നിയോഗിക്കപ്പെടുന്നത് കേന്ദ്രകമ്മിറ്റിയംഗം ചിഞ്ചുറാണിയാണ്.ചടയമംഗലം മണ്ഡലത്തില് നിന്നും ജനപിന്തുണയോടെ ജയിച്ച ചിഞ്ചുറാണി മന്ത്രിയാകുമ്പോള് സിപിഐയുടെ ചരിത്രത്തിലെ രണ്ടാം വനിതാ മന്ത്രിയെന്ന പേരും ചിഞ്ചു റാണിക്ക് സ്വന്തം.\nഅവിഭക്ത കമ്മ്യൂണിസ്റ്റ് പാര്‍ട്ടി കേരളത്തിലെ ആദ്യ സര്‍ക്കാര് രൂപീകരിച്ചപ്പോള് അന്ന് മന്ത്രിയായ കെ. ആര്.ഗൗരിയമ്മയാണ് സിപിഐയുടെ ഏക വനിതാ മന്ത്രി. 1964 ല് പാര്‍ട്ടി പിളര്‍ന്നപ്പോള് സിപിഎമ്മിനൊപ്പം പോയ ഗൗരിയമ്മ വീണ്ടും മന്ത്രിയായെങ്കിലും സിപിഐയക്ക് പിന്നീട് ഇന്നുവരെ വനിതാ മന്ത്രിമാരുണ്ടായില്ല. ആ ചരിത്രമാണ് ചിഞ്ചുറാണിയെ മന്ത്രിയാക്കി സിപിഐ തിരുത്തുന്നത്.\nകേരളത്തിലെ സിപിഐക്ക് ഇത്തവണയും നാല് മന്ത്രിമാരാണുള്ളത്. ഇതിന് പുറമെ ഡെപ്യൂട്ടി സ്പീക്കര് സ്ഥാനവും സിപിഐയക്കാണ്. ചിഞ്ചുറാണിക്ക് പുറമെ തൃശൂരിലെ ഒല്ലൂരില് നിന്നുള്ള കെ.രാജന്. രാജന് നിലവിലെ ചീഫ് വിപ്പായിരുന്നു. ആലപ്പുഴ ചേര്‍ത്തലയില് നിന്നും ജയിച്ച പി.പ്രസാദ്, തിരുവനന്തപുരം ജില്ലയിലെ നെടുമങ്ങാട് മണ്ഡലത്തില് നിന്നും ജയിച്ച ജി.ആര്.അനില് എന്നിവരാണ് മറ്റ് മന്ത്രിമാര്. പത്തനംതിട്ട അടൂരില് നിന്നും ജയിച്ച ചിറ്റയം ഗോപകുമാറാണ് ഡെപ്യൂട്ടി സ്പീക്കറാവുക. മുന് മന്ത്രി ഇ.ചന്ദ്രശേഖരന് നിയമസഭാകക്ഷി നേതാവ് ആകും.\nകഴിഞ്ഞ പിണറായി മന്ത്രിസഭയില് സിപിഐക്ക് നാല് മന്ത്രിസ്ഥാനവും ഒരു ഡെപ്യൂട്ടി സ്പീക്കര് സ്ഥാനവും ഒരു ചീഫ് വിപ്പ് സ്ഥാനവും ഉണ്ടായിരുന്നു. മുന്നണി വികസിച്ച സാഹചര്യത്തില് സിപിഎം ഒരു മന്ത്രിസ്ഥാനം ഘടകകക്ഷികള്‍ക്കായി വിട്ടു നല്‍കിയപ്പോള് സിപിഐ ചീഫ് വിപ്പ് സ്ഥാനം വിട്ട് നല്‍കി.


ആ പയ്യന് ഒരു സ്റ്റാറ്റിറ്റീഷ്യന് ആയതുകൊണ്ടല്ല\n"ഡാഡ്...ആളൊരു ശതകോടീശ്വരനാണ് "\nഎന്ന് മകള് പറഞ്ഞതുകൊണ്ടാണ് ആ ബന്ധത്തിന്\nഞാന് അര്‍ദ്ധസമ്മതം മൂളിയത് ,പക്ഷെ വിവാഹ\n-ത്തോടനുബന്ധിച്ച് അവന്‍റെ ആസ്തിയന്വേഷിച്ചു\nചെന്ന എന്നെ ഞെട്ടിച്ചുകൊണ്ട് അവന് പറഞ്ഞതി\n" അങ്കിള് , ഞാന് പറഞ്ഞത് കള്ളമല്ല . എന്‍റെയും\nഅംബാനിയുടെയും ആസ്തികള് തമ്മില്‍കൂട്ടി\nഅതിനെ രണ്ടുകൊണ്ട് ഹരിച്ചാല് ഞാനുമൊരു\nPosted by മിനി പി സി at 12:01 PM\nCv Thankappan May 21, 2014 at 12:45 PM\nഎന്നാലും പയ്യന് സോഷ്യലിസ്റ്റാണ്................\nമിനി പി സി May 29, 2014 at 11:05 AM\nവളരെ സന്തോഷം സര് .\nJoselet Mamprayil May 21, 2014 at 1:31 PM\nമിനി പി സി May 29, 2014 at 11:08 AM\nഅതെ ...എങ്ങനെയെങ്കിലും ശതകോടീശ്വരനായാല് മതിയല്ലോ അല്ലെ .\naneesh kaathi May 21, 2014 at 4:21 PM\nഎല്ലാവര്‍ക്കും ഒരു അംബാനി ബന്ധം ഈയിടയായി കണ്ടുവരുന്നുണ്ട് .\nശരിയാ അനീഷ് .\nPradeep Kumar May 21, 2014 at 7:05 PM\nഎന്റെയും അംബാനിയുടേയും ആസ്തികൾ തമ്മിൽ കൂട്ടി രണ്ടു തുല്യഭാഗങ്ങളാക്കിയാൽ ഞാനുമൊരു ശതകോടി ഈശ്വരനാണേ\nമിനി പി സി May 29, 2014 at 11:09 AM\nRoopesh Ns May 21, 2014 at 10:02 PM\nകണക്കറിയാത്തത് കൊണ്ട് എനിക്കൊന്നും മനസ്സിലായില്ല. :)\nമിനി പി സി May 29, 2014 at 11:10 AM\nകണക്കറിയാത്തവര് ഭാഗ്യവാന്മാര് ............................\nviddiman May 21, 2014 at 10:16 PM\n'എനിക്കും മുതലാളിക്കും കൂടി പതിനായിരം രൂപ വരുമാനമുണ്ട്. എന്ന തൊഴിലാളിവാചകത്തിൽ നിന്ന് കഥ വേറിട്ടു നിൽക്കുന്നത് സ്റ്റാറ്റിസ്റ്റിക്സ് കൊണ്ടാണ്. ശതകോടീശ്വരന്മാരുടെയും ദരിദ്രനാരായണന്മാരുടെയും 'വരുമാനം' കൂട്ടി എണ്ണം കൊണ്ടു ഹരിച്ച് ശരാശരി വരുമാനം പൊലിപ്പിച്ചു പറയുന്ന ഭരണകൂടത്തോടുള്ള വിമർശം.\nമിനി പി സി May 29, 2014 at 11:11 AM\nഈ കഥയുടെ ആത്മാവ് കണ്ടെത്തിയിരിക്കുന്നു ,നന്ദി സ്നേഹിതാ.\nവീകെ May 22, 2014 at 12:51 AM\nഈ കണക്ക് കളിച്ചാണ് ഭരണവർഗ്ഗം നടുവൊടിഞ്ഞ് കിടക്കുന്നത്. ദരിദ്രനാരായണന്മാർ കണക്ക് മനസ്സിലാക്കിത്തുടങ്ങിയിരിക്കുന്നു. ഇനി ആ കണക്കും തെറ്റുമോ ആവോ...?\nമിനി പി സി May 29, 2014 at 11:12 AM\nഎല്ലാ കണക്കുകളും തെറ്റുന്നിടത്തുനിന്നും പുതിയ കണക്കുകള് ആരംഭിയ്ക്കും ...സര് !\nRAGHU MENON May 22, 2014 at 4:14 AM\nമനസ്സിലായില്ല എന്താണ് പറഞ്ഞു വന്നത് എന്ന്!\nമിനി പി സി May 29, 2014 at 11:14 AM\nസാറിന് മനസ്സിലായില്ലെന്ന് പറഞ്ഞാല് ഞാന് വിശ്വസിക്കില്ല .\nസുധീര്‍ദാസ് May 22, 2014 at 7:12 AM\nരാജ്യത്തെ ദരിദ്രരുടെ എണ്ണം കുറക്കുവാന് ദാരിദ്ര്യരേഖ താഴ്ത്തിവരക്കുന്ന നേതാക്കന്‍മാരുടെ നിറുകയില് എറിഞ്ഞുടക്കുവാന് കഴിയുന്ന ഒരു തേങ്ങയാകുവാന് കഴിഞ്ഞില്ലെങ്കിലും അവരുടെ കണ്ണിലെ ഒരു കരടാകുവാനെങ്കിലും ഈ കഥയക്ക് കഴിയുമാറാകട്ടെ എന്നാശംസിക്കുന്നു.\nമിനി പി സി May 29, 2014 at 11:18 AM\nനന്ദി സുധീര്‍ദാസ് ...കരടാകുവാനെങ്കിലും കഴിയട്ടെ .\nമുഹമ്മദ് ആറങ്ങോട്ടുകര May 23, 2014 at 5:08 PM\nഇന്ന് എല്ലാവരുടെ ചേഷ്ടകളിലും /ഗതകോടീശ്വരന്\nമിനി പി സി May 29, 2014 at 11:25 AM\nഅതെ സര് !\nNidheesh Varma Raja U May 23, 2014 at 9:26 PM\nമിനി പി സി May 29, 2014 at 11:27 AM\nഎനിക്കും ചിരി വരുന്നുണ്ടുട്ടോ നിധീഷ് .\neldhose kombanadu May 25, 2014 at 1:52 PM\nഈ ചെറുക്കന് ആളൊരു മഹാ വിരുതനാനല്ലോ?ഇതൊരു അതിശയോക്തിയല്ല.ഇന്നു ഇങ്ങനെയും വെട്ടില് വീഴുന്നവരുണ്ട്.ബുദ്ധിമാന്മാരായ വിഡ്ഢികള്...........\nമിനി പി സി May 29, 2014 at 11:36 AM\nഹാ ഹ.ഹാ ....ശരിയാണ് .\nഭ്രാന്തന് ( അംജത് ) May 26, 2014 at 5:44 PM\nപറയുവാനുളളത് കൃത്യമായും സ്പഷ്ടമായും പറഞ്ഞിരിക്കുന്നു. വിഡ്ഢിമാൻ അതു വ്യക്തമാക്കിയിട്ടുണ്ട്. കൂടെ പ്രദീപ്മാഷ് കണക്കിലെ കാര്യവും ... ശക്തമായ കഥ!\nമിനി പി സി May 29, 2014 at 11:37 AM\nനന്ദി അംജത് ഭായ് .\nBipin May 29, 2014 at 10:28 AM\nവീണ്ടുമൊരു മിനി കഥ\nമിനി പി സി May 29, 2014 at 11:40 AM\nഅതെ വീണ്ടുമൊരു മിനി കഥ കൂടി .\nഫൈസല് ബാബു May 29, 2014 at 12:06 PM\nകുഞ്ഞു വരികളിലെ വലിയ ചിന്തകള് !!!.. പല കണക്കുകളും ഇങ്ങിനെയൊക്കെ തന്നെ ,\nമിനി പി സി June 2, 2014 at 12:59 PM\nലി ബി May 29, 2014 at 12:16 PM\nഅതിപ്പോ ഞാനും അങ്ങനാണല്ലോ..\nഈ ഐഡിയ കൊള്ളാം. ഒന്നു ശ്രമിക്കട്ടെ :D\nNo. 1 Step to becomeabillionaire ;)\nമിനി പി സി June 2, 2014 at 1:01 PM\nവേഗം ശ്രമിയ്ക്കൂ ,,, ലിബി .ഭരണം മാറിയതുകൊണ്ട് ഒരുപക്ഷെ ഈ ചിന്താഗതി മാറിയാലോ ?\nAarsha Sophy Abhilash May 30, 2014 at 3:27 PM\nഹ്മ്മം..അങ്ങനേം പറയാം :) എനിക്കും അപ്പുറത്തെ നാണിയമ്മയ്ക്കും കൂടി 10 പശുവുണ്ടെന്ന് അല്ലെ? ;)\nമിനി പി സി June 2, 2014 at 1:03 PM\nആര്ഷാ ......അങ്ങനേം പറയാട്ടോ.\najith June 4, 2014 at 8:56 PM\nഇന്‍ഡ്യ തിളങ്ങുന്നത് പിന്നെ എങ്ങനെയെന്നാണ് കരുതിയത്!\nനാട്ടുമ്പുറത്തുകാരന് June 7, 2014 at 11:07 AM\nഓഹോ ഇങ്ങനെയാണ് നമ്മുടെ ശരാശരി വരുമാനം കൂടുന്നത് അല്ലെ ? ...പണ്ട് സ്കൂളിൽ പഠിപ്പിച്ചപ്പോ ശരിക്കും പിടി കിട്ടാത്ത കണക്കു മിനി എന്ന്നെ ശരിക്കും പഠിപ്പിച്ചു നന്ദി ..........\nബിലാത്തിപട്ടണം Muralee Mukundan June 18, 2014 at 4:02 AM\nഫലിത ബിന്ദുക്കൽക്ക് വേണ്ടി എഴുതിയതാണോ ഈ മിനി സ്റ്റാറ്റസ്..?


22 കർഷകർ ആത്മഹത്യ ചെയ്തിട്ടും, കാർഷിക ഉത്പന്നങ്ങളുടെ വിലയിടിഞ്ഞിട്ടും എല്ലാം ഭദ്രമെന്ന് കൃഷിമന്ത്രി പറയുന്നത് അംഗീകരിക്കാനാവില്ല : രമേശ് ചെന്നിത്തല – Jaihind TV\n22 കർഷകർ ആത്മഹത്യ ചെയ്തിട്ടും, കാർഷിക ഉത്പന്നങ്ങളുടെ വിലയിടിഞ്ഞിട്ടും എല്ലാം ഭദ്രമെന്ന് കൃഷിമന്ത്രി പറയുന്നത് അംഗീകരിക്കാനാവില്ല : രമേശ് ചെന്നിത്തല\n22 കർഷകർ ആത്മഹത്യ ചെയ്തിട്ടും, കാർഷിക ഉത്പന്നങ്ങളുടെ വിലയിടിഞ്ഞിട്ടും എല്ലാം ഭദ്രമെന്ന് കൃഷിമന്ത്രി പറയുന്നത് അംഗീകരിക്കാനാവില്ലെന്ന് പ്രതിപക്ഷ നേതാവ് രമേശ് ചെന്നിത്തല. റബർ കർഷകർക്ക് വേണ്ടി മുതലക്കണ്ണീർ ഒഴുക്കുക മാത്രമാണെന്ന കൃഷിമന്ത്രിയുടെ പരാമർശത്തിൽ പ്രതിഷേധിച്ച് പ്രതിപക്ഷം സഭ വിട്ടിറങ്ങി. റബർ വിലസ്ഥിരതാ ഫണ്ട് കൊണ്ടുവന്നത് കെ.എം മാണിയെന്ന് പ്രതിപക്ഷ നേതാവ് മറുപടി നൽകി. സംസ്ഥാനത്ത് കാർഷിക മേഖല നേരിടുന്ന പ്രതിസന്ധിയിൽ സണ്ണി ജോസഫ് എംഎൽഎയുടെ അടിയന്തര പ്രമേയത്തിന് അവതരാണാനുമതി ലഭിച്ചിരുന്നു.\nസംസ്ഥാനത്ത് കാർഷിക മേഖല നേരിടുന്ന പ്രതിസന്ധിയിൽ സണ്ണി ജോസഫ് എംഎൽഎയുടെ അടിയന്തര പ്രമേയത്തിന് അവതരാണാനുമതി ലഭിച്ചിരുന്നു. കൃഷിക്കാർ കടബാധ്യത മൂലം ആത്മഹത്യയുടെ വക്കിലാണ്. കേന്ദ്ര സംസ്ഥാന സർക്കാരുകൾ ഒരു പോലെ കാർഷിക മേഖലയെ അവഗണിക്കുന്നുവെന്നും സണ്ണി ജോസഫ് പറഞ്ഞു.\nഇടതു സർക്കാരിന്‍റെ കാലത്ത് 22 കർഷകർ ആത്മഹത്യ ചെയ്തു. കാർഷിക ഉത്പന്നങ്ങളുടെയും വിലയിടിഞ്ഞു. എന്നിട്ടും എല്ലാം ഭദ്രമെന്ന് കൃഷിമന്ത്രി വി.എസ് സുനിൽ കുമാർ പറയുന്നു. ഇത് അംഗീകരിക്കാനാവില്ലെന്ന് പ്രതിപക്ഷ നേതാവ് രമേശ് ചെന്നിത്തല പറഞ്ഞു.\nറബർ കർഷകർക്ക് വേണ്ടി പ്രതിപക്ഷം മുതലക്കണ്ണീർ ഒഴുക്കുക മാത്രമാണ് ചെയ്യുന്നതെന്ന് കൃഷിമന്ത്രി ആരോപിച്ചു. റബർ വിലസ്ഥിരതാ ഫണ്ട് കൊണ്ടുവന്നത് കെ.എം മാണിയെന്ന് പ്രതിപക്ഷ നേതാവിന്‍റെ മറുപടി. കൃഷിമന്ത്രിക്ക് പ്രതിപക്ഷനേതാവ് മറുപടി നൽകിയതോടെ സഭയിൽ പ്രതിപക്ഷ ബഹളം. തുടർന്ന് പ്രതിപക്ഷം സഭ വിട്ടിറങ്ങി.\nരണ്ടര മണിക്കൂർ നീണ്ടുനിന്ന ചർച്ചയിൽ 11 പേർ പങ്കെടുത്തു.


holy celebration in mammootty movie Maamaankam set - Malayalam Filmibeat\n| Updated: Saturday, March 23, 2019, 13:04 [IST]\nപ്രേക്ഷകർ ആകാംക്ഷയോടെ കാത്തിരിക്കുന്ന മമ്മൂക്ക ചിത്രമാണ് മാമങ്കം. നിരവധി വിവാദങ്ങളും വിമർശനങ്ങളും ചിത്രത്തെ തേടിയെത്തിയെങ്കിലും ഇതിനെന്നിനും മാമാങ്കത്തിന്റെ ശോഭ കെടുത്താൻ കഴിഞ്ഞിട്ടില്ല. വർഷങ്ങൾ ചെലവഴിച്ച രാജീവ് പിളള കഥ എഴുതിയ ചിത്രമായിരുന്നു മാമാങ്കം. രാജീവ് പിളളയായിരുന്നു ചിത്രത്തിന്റെ സംവിധായകനും. എന്നാൽ പിന്നീട് ഇദ്ദേഹത്തിനു പകരം പദ്മകുമാർ എത്തുകയാണ്. ഇപ്പോൾ സിനിമ ചിത്രീകരണം വളരെ സ്മൂത്തായി നീങ്ങി കൊണ്ടിരിക്കുകയാണ്.\nസെക്സ് ഈസ് നോട്ട് എ പ്രോമിസ് എന്ന് പറഞ്ഞ അപ്പു മുതൽ കാട്ടൂർകടവിലെ മെഹ്റുവരെ!! തൊട്ടതെല്ലാം സൂപ്പർ ഹിറ്റ്, ഐശ്വര്യ ലക്ഷ്മിയുടെ വിജയത്തിനു പിന്നിലെ രഹസ്യം...\nമാമാങ്കത്തിന്റെ ലൊക്കേഷൻ കാഴ്ചകളും ചിത്രങ്ങളും സോഷ്യൽ മീഡിയയിൽ അധികം കാണാൻ സാധിക്കാറില്ല . വിവാദങ്ങൾ ഉടലെടുക്കുന്നതിനു മുൻപ് മമ്മൂക്കയുടെ ചിത്രങ്ങളും മറ്റ് ലൊക്കേഷൻ കാഴ്ചകളും പുറത്തു വന്നിരുന്നു. ചെറിയ ഒരു കാലയളവിന് ശേഷം മമാങ്കത്തിന്റെ ലൊക്കേഷൻ ചിത്രങ്ങൾ പുറത്ത്, സെറ്റിസ് ഹോളി ആഘോഷിക്കുന്നതിന്റെ ചിത്രങ്ങളാണ് വൈറലായിരിക്കുന്നത്. മാമാങ്കത്തിലെ നായികമാരിൽ ഒരാളാണ് പ്രാചി ടെഹാലനാണ സെറ്റിലെ ഹോളി ആഘോഷം പ്രേക്ഷകരുമായി പങ്കുവെച്ചിരിക്കുന്നത്.\nബോളിവുഡിലെ ഉറ്റ ചങ്ങാതിമാർ ഉടക്കി പിരിഞ്ഞു? ഷാരൂഖിനോട് ചെയ്തത് തെറ്റ്.. കരൺ ജോഹറിന്റെ ട്വീറ്റ് വിനയാകുന്നു... പ്രതികരിച്ച് ഷാരൂഖാൻ..\nഹോളി ആഘോഷിച്ച് മാമാങ്കം\nമാമാങ്കത്തിലെ അണിയറ പ്രവർത്തകർക്കൊപ്പം ഹോളി ആഘോഷിക്കുന്ന ചിത്രമാണ് നടി പങ്കുവെച്ചിരിക്കുന്നത്. സംവിധായകൻ പദ്മകുമാറിനോടൊപ്പമുളള ഹോളി ആഘോഷ ചിത്രങ്ങളും നടി പങ്കുവെച്ചിട്ടുണ്ട്. പദ്മകുമാർ ചിത്രത്തിന്റെ സംവിധായകനായ ശേഷമുളള ചിത്രങ്ങളൊന്നും പുറത്തു വന്നിരുന്നില്ല. എല്ലാവർക്കും താരം ഹോളി ആശംസിക്കുന്നുമുണ്ട്.\nമാമാങ്കത്തിൽ വൻ താരനിരയാണ് അണിനിരക്കുന്നത്. മമ്മൂട്ടിയ്ക്കൊപ്പം ഉണ്ണി മുകുന്ദൻ, സുദേവ് നായർ, തരൺ രാജ് അറോറ, കനിഹ, അനു സിത്താര എന്നിവരും പ്രധാന വേഷത്തിലെത്തുന്നുണ്ട്. കൂടാതെ മലയാളത്തിലേയും മറ്റ് അന്യഭാഷ ചിത്രങ്ങളിലേയും പ്രമുഖ താരങ്ങൾ അണിനിരക്കുന്നുണ്ട്. ചിത്രത്തിന്റെ ചിത്രീകരണം പുരോഗമിക്കുകയാണ്. മമ്മൂക്കയുടെ മാമാങ്കത്തിനായി അതീവ ആകാംക്ഷയിലാണ് പ്രേക്ഷകർ.\nയുവതാരം ധ്രുവിനെ പുറത്താക്കിയതു മുതലാണ് മാമാങ്കത്തിനെ ചുറ്റിപ്പറ്റിയുടെ വിവാദങ്ങൾ ആരംഭിക്കുന്നത്. യോദ്ധാവിന്റെ കഥാപാത്രത്തിനു വേണ്ടി അങ്ങേറ്റം കഠിനാധ്വാനം ചെയ്തിരുന്നു താരം. കൂടാതെ അണിയറയിലും വൻ അഴിച്ചു പണികളായിരുന്നു നടന്നത്. തെന്നിന്ത്യൻ ഛായാഗ്രാഹകൻ ഗണേഷ് രാജവേലു, ആർട് ഡയറക്റ്റർ സുനിൽ ബാബു, കോസ്റ്റിയൂം ഡിസൈനർ അനു വർദ്ധൻ എന്നിവരും ചിത്രത്തിൽ നിന്നും പുറത്തായി. ഏറ്റവും ഒടുവിലാണ് സജീവ് പിള്ളയെ മാറ്റി പദ്മകുമാറിനെ ഏൽപ്പിക്കുന്നത്.\nചിത്രവുമായി ഒരു ബന്ധവുമില്ല\nസംവിധായകൻ സ്ഥാനത്ത് നിന്ന് മാറ്റിയതിന് ശേഷം ആരോപണങ്ങളുമായി സജീവ് പിള്ള രംഗത്തെത്തിയിരുന്നു. തന്റെ ജീവന് ഭീഷണിയുണ്ടെന്നായിരുന്നു സംവിധായകൻ സജീവ് പിള്ളയുടെ വെളിപ്പെടുത്തൽ. സംവിധായകന്റെ ഈ ആരോപണത്തിന് തൊട്ട് പിന്നാലെപേജുകൾ നീളുന്ന പ്രസ്താവനയുമായി ചിത്രത്തിന്റെ നിർമാതാക്കൾ രംഗത്തെത്തിയിരുന്നു. മാമാങ്കത്തിന്റെ തിരക്കഥയിൽ സജീവ് പിള്ളക്ക് ഇനി അവകാശം ഇല്ലെന്നായിരുന്നു പ്രഖ്യാപനം. എന്നാൽ മെഗാ സ്റ്റാർ മമ്മൂട്ടി ഡെയ്റ്റ് നൽകിയ സ്ക്രിപ്റ്റിന് തുച്ഛമായ വില പറഞ്ഞയാളാണ് നിർമ്മാതാവ് എന്ന നിലപാടുമായി സജീവ് തലസ്ഥാനത്തെ മാധ്യമപ്രവർത്തകർക്കു മുൻപിൽ പത്രസമ്മേളനം വിളിച്ചു ചേർത്തിരുന്നു.\nRead more about: mamakam mammootty padmakumar മമ്മൂട്ടി മാമാങ്കം\nholy celebration in mammootty movie Maamaankam set


ഞങ്ങളുടെ ഭൂമി നിങ്ങള്‍ക്ക് വില്‍ക്കണമെന്നോ? സിയാറ്റില് മൂപ്പന്റെ വാക്കുകള് നമ്മളെ ചുട്ടുപൊള്ളിക്കുമ്പോള്\n3 May 2015 9:58 AM GMT\nഞങ്ങള് നിങ്ങള്‍ക്ക് ഭൂമി വിറ്റാല് (പ്രഭാഷണം)\nഭൂമിയും അതിലെ ജൈവ സമ്പത്തും പ്രകൃതിയും തലമുറകളുടെ അന്തമായ സമ്പത്താണ്. നമ്മുടെ പൂര്‍വ്വകര് നമുക്കായി പ്രകൃതിയില് ശ്രദ്ധാപൂര്‍വ്വം കണ്ടുവച്ചവയാണ് ഇന്ന് നാം അനുഭവിക്കുന്നത്. ഭൂമിയില് ഇതുവരെ വന്നുപോയവരും ഇനി വന്നുചേരാനുള്ളവരുമായ സര്‍വ്വ ജീവരാശികളുടേതുമാണ് മണ്ണും പുഴയും വായുവുമെല്ലാം. ഇക്കാര്യങ്ങള് ഉള്‍ക്കൊണ്ട് പാരിസ്ഥിതിക ദര്‍ശനം നൂറ്റാണ്ടുകള്‍ക്കു മുമ്പ് മുന്നോട്ടുവച്ച സിയാറ്റില് മൂപ്പന്റെ ചരിത്രപ്രസിദ്ധമായ പ്രസംഗത്തിന്റെ പരിഭാഷയാണ് 'ഞങ്ങള് നിങ്ങള്‍ക്ക് ഭൂമി വിറ്റാല്' എന്ന അസാധാരണ പുസ്തകം. മലയാളത്തിന്റെ ശക്തനായ എഴുത്തുകാരന് സക്കറിയയുടെ പരിഭാഷ പാരിസ്ഥിതിക പ്രശ്‌നത്തിന്റെ കാതലായ ഇടങ്ങളിലേക്ക് കടന്നുചെല്ലുന്നു.\nപരിസ്ഥിതി പ്രവര്‍ത്തകരുടെ 'മാഗ്നാകാര്‍ട്ട' എന്ന് വിശേഷിപ്പിക്കാം സിയാറ്റിന് മൂപ്പന്റെ പ്രഭാഷണം. നമ്മുടെ ഇന്നത്തെ സാമൂഹികാവസ്ഥയില്‍ചര്‍ച്ചകള്‍ക്കായി തുറന്നുവയ്ക്കാവുന്നതാണ് ഇതിലെ ഓരോ വാചകവും. ആവാസവ്യവസ്ഥയുടെ അവസാനത്തെ ഹരിതകണികവരെ വന്‍ലാഭത്തിനുവേണ്ടി ചൂഷണം ചെയ്തുകൊണ്ടിരിക്കുന്ന ഇന്നത്തെ സമൂഹത്തിന്റെ കണ്ണുതുറപ്പിക്കുന്നവയാണ് മൂപ്പന്റെ അഭിപ്രായങ്ങള്. ഒന്നര നൂറ്റാണ്ട് മുമ്പ് ഇക്കാര്യം ദീര്‍ഘദര്‍ശനം ചെയ്ത അമേരിന്ത്യന് ഗോത്രവര്‍ഗ്ഗ നേതാവാണ് സിയാറ്റില് മൂപ്പന്.\nഅമേരിക്കയിലെ വാഷിംഗ്ടണ് സംസ്ഥാനത്തിന്റെ വടക്കുപടിഞ്ഞാറന് തീരത്തെ ദ്വീപുകള് നിറഞ്ഞ ഉള്‍ക്കടല് മേഖലയിലാണ് സിയാറ്റില് നഗരം. സിയാറ്റില് എന്ന ഇന്നത്തെ മഹാനഗരമായിത്തീര്‍ന്ന വ്യാപാരകേന്ദ്രത്തിന് മൂപ്പന്റെ പേരിടാനുള്ള പ്രേരണ നല്‍കിയത് സുഹൃത്ത് ഡോ. ഉമയ്‌നാര്‍ഡ് ആണെന്ന് കരുതപ്പെടുന്നു. അന്ത്യകാലത്ത് മൂപ്പന് ഫ്രഞ്ച് മിഷണറിമാരുടെ പ്രേരണയില് കത്തോലിക്കനായിത്തീരുകയും 1866 ജൂണ്7ന് പനിബാധിച്ച് മരിക്കുകയും ചെയ്തുവെന്നാണ് രേഖകള് പറയുന്നത്.\nആമുഖ കുറിപ്പില് സക്കറിയ ഇങ്ങനെ എഴുതുന്നു: ''പ്രശസ്ത സംവിധായകന് അരവിന്ദനാണ് 1982 ല് സിയാറ്റില് മൂപ്പന്റെ പ്രഭാഷണം 'ഇല്ലസ്‌ട്രേറ്റഡ് വീക്ക്‌ലി'യില് പ്രസിദ്ധപ്പെടുത്തിയത് ചൂണ്ടിക്കാണിച്ച് 'തീര്‍ച്ചയായും വായിക്കണം' എന്ന് എന്നോട് പറഞ്ഞത്. വായിച്ച ശേഷം ഞാനത് പരിഭാഷപ്പെടുത്തി. രണ്ടു ഭാഗങ്ങളോളം കഴിഞ്ഞശേഷം അമേരിക്കയില് ഇംഗ്ലീഷ് പ്രൊഫസറായ എന്റെ സ്‌നേഹിതന് തോമസ് പാലക്കീല് വഴി ഞാനതിലേക്ക് മടങ്ങിവന്നു.''\nചരിത്രപ്രസിദ്ധമായിത്തീര്‍ന്ന തന്റെ പ്രസംഗം മൂപ്പന് നടത്തിയതിന്റെ പശ്ചാത്തലമിതാണ്: വാഷിംഗ്ടണ് പ്രദേശത്തെ ഭൂമിയുടെ ഉടമസ്ഥാവകാശകാര്യത്തില് ഇന്ത്യാക്കാരുമായി ഉടമ്പടി ഉണ്ടാക്കാന് പതിനാലാമത്തെ അമേരിക്കന് പ്രസിഡന്റ് ഫ്രാങ്ക്‌ലിന് പിയേഴ്‌സ്, ഗവര്‍ണര് ഐസക് ഇന് ഗാല്‍ഡ് സ്റ്റീവന്‍സിനെ സിയാറ്റില് നഗരത്തിന്റെ സ്ഥാനത്തുണ്ടായിരുന്ന കുടിയേറ്റക്കാരുടെ ചെറുകച്ചവടകേന്ദ്രത്തിലേക്ക് അയച്ചു. ഇന്ത്യാക്കാരുമായി ഉടമ്പടി ഉണ്ടാക്കി അവരുടെ ഭൂമി വാങ്ങാനാണ് പ്രസിഡന്റ് തന്നെ അയച്ചതെന്ന് ഗവര്‍ണര് പറഞ്ഞു. പിന്നീട് പ്രസംഗിക്കാന് എഴുന്നേറ്റത് സിയാറ്റില് മൂപ്പനായിരുന്നു. ഗവര്‍ണറുടെ പ്രസംഗത്തിനുള്ള മറുപടിയായാണ് അദ്ദേഹത്തിന്റെ ഇന്ന് നാം അറിയുന്ന പ്രഭാഷണം. ഒരു കൈ ഗവര്‍ണറുടെ ശിരസ്സില് വച്ചുകൊണ്ടും മറുകൈ ആകാശത്തിലേക്ക് ചൂണ്ടിക്കൊണ്ടുമാണ് മൂപ്പന് പ്രസംഗം ആരംഭിച്ചത്:\n''എണ്ണമറ്റ നൂറ്റാണ്ടുകള് നീളെ ഞങ്ങളുടെ പൂര്‍വ്വികന്‍മാരുടെ മേല് കനിവിന്റെ കണ്ണീര്‍ത്തുള്ളികള് പൊഴിച്ച, ഞങ്ങള്‍ക്ക് അനശ്വരമെന്ന് തോന്നിക്കുന്ന ഈ ആകാശവും മാറിപ്പോകും. ഇന്നത് സ്വച്ഛമാണ്. നാളെയത് കാര്‍മേഘാവൃതമാകും.''\nപ്രഭാഷണത്തിന്റെ ഒടുവില് മൂപ്പന് ചില ലോകസത്യങ്ങളും വിളിച്ചുപറയുന്നുണ്ട്. പ്രകൃതിയുമായും ജീവിതവുമായും ബന്ധപ്പെട്ട സുപ്രധാന കാര്യങ്ങള്.\n''എന്തുകൊണ്ടാണ് കാട്ടുപോത്തുകള് കൊലചെയ്യപ്പെടുന്നതെന്നോ, കാട്ടുകുതിരകള് മെരുക്കപ്പെടുന്നതെന്നോ, കാടിന്റെ മൂലകള് പോലും അനവധി മനുഷ്യരുടെ ഗന്ധം കൊണ്ട് കനം പിടിച്ചവയാകുന്നതെന്നോ, മൂപ്പെത്തിയ മലകളുടെ ദൃശ്യങ്ങള് സംസാരിക്കുന്ന കമ്പികളെക്കൊണ്ട് മറയ്ക്കപ്പെടുന്നതെന്നോ ഞങ്ങള്‍ക്ക് മനസ്സിലാവുന്നില്ല.\nപൊന്തകളിവിടെ? പൊയ്ക്കഴിഞ്ഞു. കഴുകനെവിടെ? പൊയ്ക്കഴിഞ്ഞു.\nജീവിക്കലിന്റെ അന്ത്യം. അതിജീവനത്തിന്റെ തുടക്കം.''\nഒന്നാലോചിച്ചു നോക്കൂ... ഒന്നര നൂറ്റാണ്ടിനു മുമ്പ് മൂപ്പന് ദീര്‍ഘദര്‍ശനം ചെയ്തവ ഇന്ന് സംഭവിച്ചുകൊണ്ടിരിക്കുന്നു. ജീവിക്കലിന്റെ അന്ത്യമാണ് നമുക്ക് സംഭവിച്ചിരിക്കുന്നത്. അതിജീവനത്തിന്റെ അതിസങ്കീര്‍ണ്ണമായ അവസ്ഥകളിലൂടെയല്ലേ മനുഷ്യകുലത്തിന്റെ യാത്ര? അസാധാരണവും അനന്യവുമായ ചിന്തയുടെ ദൈവദശകമാണ് മൂപ്പനിലൂടെ നാം കേള്‍ക്കുന്നത്.\nരണ്ട് അമേരിക്കന് ഭൂഖണ്ഡങ്ങളിലും വസിക്കുന്ന ആയിരക്കണക്കിന് വര്‍ഗ്ഗങ്ങളുടെ വാചിക സാഹിത്യവും അവരുടെ പുണ്യാനുഷ്ഠാനങ്ങളും കലയും ജീവിതരീതിയും ഒക്കെ പഠിച്ചാല് സിയാറ്റില് മൂപ്പന്റെ പ്രഭാഷണത്തിന്റെ സത്ത വ്യക്തമായി തെളിഞ്ഞുകാണാം.\nതോമസ് പാലക്കീല് തന്റെ പഠനത്തില് ഇപ്രകാരം പറയുന്നു.\n''സിയാറ്റില് മൂപ്പനെപ്പോലെയുള്ള മൂല്യാധിഷ്ഠിത കുലപതികളുടെ പാരമ്പര്യത്തില് നിന്നാണ് പുതിയ അമേരിക്കനിന്ത്യന് സമൂഹം പുതിയ ദര്‍ശനം കെട്ടിപ്പടുക്കാന് തുടങ്ങിയിരിക്കുന്നത്. ഗാന്ധിജിയുടെ പ്രാഗ്‌രൂപമാണ് സിയാറ്റില് എന്ന കുലപതിയെ ഏറ്റുമുട്ടലില് നിന്ന് പ്രകൃതിദര്‍ശനത്തിലേക്കും ഭാവിവിചാരത്തിലേക്കും നയിച്ചത്. മര്‍ദ്ദകനുമായി പടപൊരുതാനുള്ള പുതിയ യുക്തിയും തന്ത്രവും കണ്ടെത്താതെ വീരമൃത്യു അടയുന്നതില് അര്‍ത്ഥമില്ലെന്നതിന്റെ തെളിവാണ് അമേരിക്കന് - ഇന്ത്യന് ചരിത്രം തന്നെ.''\nഅമേരിക്കന് ഭൂഖണ്ഡങ്ങളില് ഇന്ത്യന് നേതൃത്വത്തിലുള്ള പരിസ്ഥിതി പ്രസ്ഥാനങ്ങള് വളര്‍ന്നുവരുന്നുണ്ട്. എന്നാല് ആഗോള ഉപഭോഗസംസ്‌കാരത്തിന്റെ ബഹളങ്ങള്‍ക്കിടെ അവയുടെ സാന്നിദ്ധ്യം വിരളമായേ പുറത്തറിയൂ. 1972 ലെ സമാധാനത്തിനുള്ള നോബല് സമ്മാനം ലഭിച്ച അമേരിക്കന് - ഇന്ത്യന് വനിത റിഗോബര്‍ത്ത മെഞ്ചു ഗ്വാട്ടിമലയില് നടത്തിയ ആദിമനിവാസി സ്വാതന്ത്ര്യ പ്രസ്ഥാനം ഓര്‍ക്കുക. സിയാറ്റില് മൂപ്പന്റെ പാരമ്പര്യമാണ് അവരുടെ ചിന്തയിലും പ്രഭാഷണത്തിലും.\n''ഭൂമി മനുഷ്യന്റേതല്ല. മനുഷ്യന് ഭൂമിയുടേതാണ്. ഒരു കുടുംബത്തെ ഒന്നാക്കുന്ന ഒരംഗത്തെപ്പോലെ എല്ലാം തമ്മില് ബന്ധിപ്പിക്കുന്നവയാണ്. ഭൂമിക്ക് സംഭവിക്കുന്നതെല്ലാം ഭൂമിയുടെ മക്കള്‍ക്കും സംഭവിക്കും. ജീവന്റെ വല നെയ്തത് മനുഷ്യനല്ല. അവനതില് ഒരു ഇഴ മാത്രമാണ്. ആ വലയോട് അവന് ചെയ്യുന്നതെല്ലാം അവന് തന്നോട് തന്നെയാണ് ചെയ്യുന്നത്." മൂപ്പന്റെ ഈ വാചകങ്ങള് ജീവിതദര്‍ശനത്തിന്റെ പലതരം അര്‍ത്ഥങ്ങളാണ് നമ്മില് ഉണര്‍ത്തുന്നത്. വാസ്തവത്തില് ഭൂമിയുടെ ഭാവിയോര്‍ത്ത് നൊന്തുപൊള്ളുകയായിരുന്നു സിയാറ്റില് മൂപ്പന്. ഭൂമിദേവിയുടെ സമ്പത്തിന് ലോകത്തിലുള്ള എല്ലാ മനുഷ്യരുടെയും ആവശ്യങ്ങള് നിറവേറ്റാനുള്ള കെല്‍പ്പുണ്ട്. പക്ഷെ, ഒരൊറ്റ മനുഷ്യജീവിയുടെ പോലും ദുരമാറ്റാന് ഭൂമിക്ക് വിഭവങ്ങളില്ല എന്ന ഗാന്ധിജിയുടെ വാചകം ഇവിടെ പ്രസക്തമാണ്. അതുകൊണ്ടാകണം ദുരമൂത്ത, ആര്‍ത്തി പെരുത്ത മനുഷ്യനോടായി മൂപ്പന് ഇങ്ങനെ പറഞ്ഞത്:\n''ഭൂമി നമ്മുടെ അമ്മയാണ്. മനുഷ്യന് ഭൂമിയില് തുപ്പുമ്പോള് അവന് അവനെത്തന്നെയാണ് തുപ്പുന്നത്.'' പരിഹാസവും പരിദേവനവും ക്ഷോഭവും താപവും കലര്‍ന്ന ഈ വാക്കുകള് എല്ലാ കാലത്തെയും സാമൂഹിക പരിസരത്തിന് ഒരു ആഘാതമാണ്. അതില് നിന്നുള്ള മോചനമാണ് നാം പ്രതീക്ഷിക്കേണ്ടത്.